
Prefaţă 


Multipolaritatea ca replică imperiului global 
în viziunea unui gânditor din Orientul Ortodox 


„Teoria lumii multipolare” a fost tradusă şi editată până la 
ora actuală în limbile portugheză şi franceză, iar în momentul 
de față se află în tipar ediția germană a acestei lucrări. Este în 
curs de finalizare şi versiunea ei engleză. Acum cartea apare 
şi în Republica Moldova. Aşa cum am stabilit cu autorul, am 
elaborat o versiune compendiu a acestei lucrări vaste pentru a 
înlesni accesul cititorului la mesajul ei, dar şi din considerente 
de timp. Actualitatea ei pentru noi este una cu totul specială 
şi cu cât mai repede va ajunge în posesia mediilor noastre 
universitare şi politice, cu atât mai mari sunt şansele ca şi la 
noi să fie descoperită o altă abordare a subiectelor de ordin 
geopolitic decât cele cu care ne-am obişnuit până în prezent. 


După ce acum câteva luni a văzut lumina tiparului 
„A patra teorie politică”, tradusă în română de subsemnatul 
pentru cititorii din Republica Moldova şi România şi apărută 
concomitent şi în limba rusă, a venit momentul editării celei 
de-a doua lucrări a profesorului Aleksandr Dughin, „Teoria 
lumii multipolare”. Am făcut efortul de a traduce şi această 
carte, deoarece în mod evident ea este una complementară 
celei dintâi. Şi de această dată am convenit cu autorul să o 
scot la tipar în limbile română şi rusă. 

Într-o lume debusolată, în care alienarea devine normă, iar 
normalul este supus prigoanei, Dughin se ridică în întreaga 
lui statură academică împotriva inerției de gândire, a statu- 
quoului, a limitelor impuse de gândirea comună înghesuită în 
paradigma liberală şi occidentocentrism. 


Cu meticulozitate de savant, ardoare de creştin şi pasiune 
de luptător, el demontează piesă cu piesă eşafodajul teoretic 
al unipolarităţii „politic corecte”. Replica lui de contestatar 
al construcțiilor ideologice, politice, economice, geopolitice 
şi civilizaţionale, impuse de centrul de comandă global, nu se 
reduce doar la simpla critică şi negare a conceptului şi practicilor 
atlantismului american. Ea capătă o dezvoltare teoretică solidă 
sub forma unui proiect pozitiv de reorganizare a sistemului de 
relaţii internaționale, instituit odată cu prăbuşirea bipolarității 
(dispariția URSS) şi preluarea inițiativei de către centrele 
de putere occidentale. Fraza lui plină de nerv nu cunoaşte 
aproximări, jumătăți de măsură sau echivocuri. El este tranşant 
şi ireconciliabil cu cei pe care îi consideră adversari. 


KKK 


Nevoia unei noi viziuni asupra realităților se resimte cu 
o acuitate deosebită şi în egală măsură în Rusia, Republica 
Moldova şi România. Menţionez doar aceste ţări nu pentru 
că perspectiva din care Dughin priveşte lumea ar fi mai puţin 
relevantă pentru alte ţări. (Notorietatea acestei personalităţi de 
vârf a gândirii contemporane este certificată prin multitudinea 
de apariții editoriale ale cărților lui în marile capitale ale lumii 

-4- 


TEORIA LUMII MULTIPOLARE 


şi prin conferințele pe care le ține în cele mai importante centre 
culturale şi ştiinţifice.). Cauza concentrării noastre anume 
asupra celor trei societăți este una strict pragmatică, ea fiind 
determinată de multitudinea de factori care leagă Republica 
Moldova de lumea românească şi cea rusească. Şi aşa cum 
„A patra teorie politică” a ajuns pe masa cititorilor moldoveni, 
ruşi şi români, continuând să fie solicitată de rețele de librării, 
A 


biblioteci şi centre universitate, „Teoria lumii multipolare” îşi 
propune să urmeze aceeaşi cale. 


Dughin ne aminteşte că sistemul bipolar a fost bazat pe un 
antagonism de ordin ideologic. După prăbuşirea unuia dintre 
cei doi poli, URSS-ul, lumea părea că a devenit unipolară. În 
orice caz, din 1991 încoace sistemul internațional, bazat pe 
principiile Păcii de la Yalta, nu mai există. lar frământările 
geopolitice la care asistăm în prezent, când plăcile tectonice 
masive îşi potrivesc locul în noua arhitectură globală, sunt 
privite de către autor ca un preludiu la apariția unei lumi 
multipolare. Turbulenţele planetare le provoacă unora panică, 
iar pe alţii îi încurajează la acţiune. În lipsa unui nou cadru 
normativ, gesticulația diplomatică în limitele dreptului 
internațional, consfințit după cel de-al Doilea Război Mondial, 
mai rămâne a fi în vogă. Asta în pofida faptului că învingătorii 
în „războiul rece” îl ignorează cu regularitate uzând de dreptul 
forței în detrimentul forței dreptului. Şi întrucât această nouă 
stare de fapt provoacă nemulțumiri din ce în ce mai accentuate, 
statele care nu doresc să se înscrie în cadrul regulilor ce le 
ştirbesc interesele naţionale se află în căutarea unor soluţii 
de protejare a suveranităţii şi a dreptului la alteritate. Iar asta 

presupune realizarea unor schimbări majore la scară planetară. 
Dar schimbările majore de ordin geopolitic nu vin de la sine 
ca fenomenele naturale. Ele sunt determinate de gândirea şi 
fapta actorilor internaționali. Şi aici depăşirea statutului de 
obiect al geopoliticii şi ridicarea la treapta de subiect al ei 
nu ține doar de ponderea militară, politică şi economică a ţării 
respective. Un stat mic îşi poate manifesta din plin voința 
de a participa la acest proces, arătându-şi vocaţia culturală 
şi înțelegându-şi locul şi rolul inconfundabil în concertul 
popoarelor lumii. 


Conceptul pe care îl avansează Dughin se axează pe ideea 
de civilizaţie. Urmând o tradiție trasată de cei mai de seamă 
gânditori din Rusia şi din Europa, autorul readuce în atenția 
cititorului teza despre existența unei multitudini de civilizaţii, 
fiecare cu identitatea ei inconfundabilă, cu felul ei unic de 
a privi lumea, de a înţelege sensul timpului, de a codifica şi 
decodifica viaţa, de a se ruga, de a produce cultură şi a se 
organiza politic şi administrativ. Fiind înarmat cu o erudiție 
uimitor de vastă şi o capacitate de sinteză rarisimă, gânditorul 
creştin de la Moscova scoate în relief caracterul rasist şi fals 
al concepției eurocentriste, care identifică „civilizaţia” cu 
sine însăşi, tratând celelalte identități colective existente pe 
glob ca pe nişte fenomene inferioare, care trebuie ridicate la 
standardul occidental. În opinia autorului, pretenţiile unei părți 
a umanităţii de a-şi declara propriile valori ca fiind universale 
şi de a le impune cu brutalitate întregii lumi sunt inacceptabile. 
Dughin trage o linie dreaptă de la cuceririle coloniale din 
secolele trecute şi până la colonialismul economic, mediatic 

şi politic de azi, aceste practici fiind apanajul permanent al 
Occidentului încă din epoca marilor descoperiri geografice. 


Celebra expresie „the West” (Vestul) şi „the Rest” 
(Restul) este dezghiocată cu abilitate, iar „misiunea 
civilizatoare” a Occidentului este văzută de el ca o insistență 
de a reduce la un numitor comun artificial toate popoarele 
şi culturile lumii. Superioritatea tehnică, militară şi financiară 
alimentează respectivele pretenţii. Obsesia de a impune întregii 
lumi democraţia liberală, capitalismul monetarist, „societatea 
civilă”, „drepturile omului”, secularismul, antropocentrismul, 
relativismul,  scientismul,  progresismul, hedonismul, 
consumismul şi celelalte elemente ale „„mesianismului” 
occidental sunt supuse unei demistificări totale de către autor. 
Dughin pune în funcțiune toate armele aflate la dispoziția 
unui cercetător care îşi cunoaşte temeinic obiectul de studiu. 
El aneantizează întregul eşafodaj argumentativ al oponenților 
săi, fără a lăsa loc pentru jumătăţi de măsură, toleranță 
prost înțeleasă sau pacifism doctrinar. Geopoliticianul pune 
problema în mod tranşant: lumea sau va fi multipolară, sau 
va ieşi din istorie. 


kkk 


În spaţiul public din Republica Moldova şi din România 
autorul poate fi întâmpinat de către unii cititori cu circumspecţie 
şi chiar cu ostilitate. Vechile răni istorice încă îşi mai spun 
cuvântul, iar încălecarea atitudinii antiruseşti pare a fi mai mult 
decât naturală. Rețelele mediatice globale corporatiste, după 
care sunt clonate şi majoritatea mediilor „naţionale”, adaugă 

un plus de reticență deschiderii față de un autor de la Moscova. 
Încă sunt puţini cei care au realizat că, vorba unui duhovnic 
român, între timp „Kremlinul s-a mutat de la Moscova 
la Washington şi Bruxelles”, iar imperiul sovietic a fost 
substituit de cel american. O astfel de înţelegere presupune o 
pregătire ce depăşeşte nivelul mediu şi izvorăşte din înţelegerea 
profundă a transformărilor din ultimele decenii. 


Din nefericire, devenirea noastră intelectuală se produce 
mai lent decât schimbările din jurul nostru, iar prizonieratul 
soft în care am fost prinşi scapă ochiului comun. Prea dulce 
este pastila servită prin toate instrumentele de influență de către 
artizanii „noii ordini mondiale”. În aceste condiţii doar cei care 
şi-au păstrat ori şi-au recăpătat optica spirituală asupra vieții 
şi posedă o viziune de ansamblu pot depăşi stereotipurile în 
vogă. Pentru aceştia înțelegerea unor lucrări ca cea de față nu 
prezintă o dificultate, iar mesajul ei este văzut şi ca un îndemn 
la un efort major, îndreptat spre ieşirea din cercul vicios al 
unor clişee ideologice. 


K Xe 


Ţin să accentuez aici un aspect pe care îl consider esențial. 
Discursul academic, cultural şi politic, lansat de la Moscova, ar 
penetra mult mai lesne în spaţiul ex-comunist dacă s-ar formula 
un mesaj mult mai explicit asupra trecutului comunist. 
Faptul că bolşevismul a fost un proiect politic „de import” 
pentru Rusia este cunoscut doar în cercurile unor specialişti 
şi de către cei care au o preocupare specială pentru acest 
subiect. Desantul bolşevic a debarcat dinspre New-York în 

frunte cu Troțki şi dinspre Germania în frunte cu Lenin. Astăzi 
s-a cam uitat faptul că prima victimă a acestui experiment 
diabolic a fost anume poporul rus, care a plătit tribut cu 
milioane de vieți omeneşti pentru „teroarea roşie”. Iar faptul 
că „exportul revoluţiei” a fost realizat de Komintern de 
pe teritoriul Rusiei, ajungând să devasteze popoarele din 
fostul lagăr socialist, este mai curând o pură întâmplare 
geografică şi nu poate să culpabilizeze pe nedrept şi pentru 
vecie poporul rus. 


Astăzi nimănui nu-i mai trece prin cap să atribuie 
poporului german trecutul nazist, dar încă mai continuă 
atribuirea vinei colective pentru comunism poporului 
rus. Tocmai de aceea se impune o despărţire tranşantă de 
trecutul sovietic în mijlocul elitei ruse. Un mesaj de regret 
pentru suferințele noastre comune, detaşarea netă de crimele 
regimului comunist şi articularea clară a exceselor în politica 
națională ar putea produce o adevărată revoluţie în conştiinţa 
colectivă din ţările ex-comuniste. Altminteri, aceste state, 
ne mai dorind să fie sateliți ai Rusiei Sovietice defuncte, 
devin sateliți (conştienţi sau inconştienți) ai SUA văzute ca 
protector în faţa „pericolului rusesc (comunist)”. 


Iar ultimul acord în reevaluarea trecutului, care ar avea 
efectul unei adevărate terapii de şoc în conştiinţa publică, 
ar fi demontarea mausoleului lui Lenin din Piaţa Roşie 
şi înmormântarea liderului bolşevic, dar şi scoaterea 
steluţelor roşii de pe turnurile Kremlinului. 

Marele gânditor rus Ivan Ilin a definit în mod profetic 
relaţia dintre Rusia şi URSS în celebrul său articol, intitulat 
„Uniunea Sovietică nu este Rusia”. Acum câţiva ani, 
rămăşiţele pământeşti ale acestei personalități uriaşe a culturii 
ruse, mort în emigrație, au fost reînhumate în pământul Patriei. 
Decizia i-a aparținut lui Vladimir Putin. lar celebrul regizor 
rus Nikita Mihalkov a produs un documentar de excepție 
dedicat gânditorului creştin. În unul dintre articolele sale 
programatice dedicate Rusiei de după căderea comunismului, 
pe care el o prevedea încă pe la mijlocul secolului trecut, Ilin 
accentuează cu o clarviziune uluitoare o idee fundamentală. 
Dacă Rusia nu va avea înțelepciunea să-şi regândească şi 
să reaşeze pe noi temeiuri şi în mod diferențiat relaţiile 
cu fostele periferii ale imperiului, noile formaţiuni statale, 
care vor apărea pe ruinele lui, vor fugi în îmbrăţişarea 
adversarilor săi geopolitici. Anume aşa s-a şi întâmplat. 
Dar dacă există voinţă, orice eroare sau nereuşită poate fi 
reparată. 


Cine are ochi ager a observat deja că în ultima perioadă 
Rusia a făcut primii paşi în această direcţie. Respingând 
excesele liberale de dezumanizare a omului prin tot soiul de 
deviații şi inginerii sociale, la ora actuală ea este percepută 
de tot mai multă lume ca apărătoare a valorilor tradiționale. 
A mai rămas de făcut doar un pas, unul decisiv, conştient şi 
responsabil. lar contextul internaţional este extrem de favorabil 
pentru aşa ceva. 


Aduc doar două exemple care confirmă reorientarea 
Moscovei dinspre mesajul axat pe anumite ticuri nostalgice 

după trecutul sovietic şi pe liberalism spre platforma 
conservatoare. De remarcat că cele două opinii citate mai 
jos recunosc faptul că Putin s-a plasat pe poziţia valorilor 
conservatoare. Diferenţa este una de atitudine faţă de această 
schimbare: dacă în primul caz ea este privită ca un merit, în cel 
de-al doilea este văzută ca o culpă. 


Cunoscutul critic social, publicist şi autor de cărți axate pe 
valorile tradiționale Ovidiu Hurduzeu, un român stabilit de 
mai mulți ani în SUA, publică un text pe care îl prezintă astfel 
pe pagina sa de pe facebook: „un articol programatic scris de 
o figură legendară a conservatorismului american”. Este vorba 
de articolul semnat de Patrick J. Buchanan „Vladimir Putin, 
un cruciat creştin?”, tradus de Hurduzeu însuşi. Iniţial textul 
apăruse pe portalul http://www.theamericanconservative.com/ 
vladimir-putin-christian-crusader, iar traducătorul îl prezintă 
cititorului de limbă română cu o vădită simpatie pentru opiniile 
exprimate de către autor. lată două citate din acest articol: 

„Rusia este o țară creştină, a spus Putin. Această cuvântare 
aminteşte de cea din decembrie, când fostul şef al KGB-ului a 
vorbit despre o Rusie care se opune Vestului decadent: 


„Multe ţări euro-atlantice s-au îndepărtat de rădăcinile 
lor, inclusiv de valorile creştine. Sunt urmate politici care pun 
pe acelaşi plan o familie cu mai mulți copii şi un parteneriat 
între persoane de acelaşi sex, credința în Dumnezeu şi 
credința în Satana. Aceasta este calea spre degradare”. 
Aţi auzit în ultimul timp vreun lider occidental, să spunem 
pe Barack Obama, vorbind în felul acesta? ”. 

Buchanan continuă astfel: 


„Putin pretinde că Moscova este Oraşul Sfânt de astăzi 
şi postul de comandă al contrareformei împotriva noului 
păgânism. Putin se conectează la unele dintre cele mai 
puternice curente mondiale. Nu numai prin sfidarea pe care 
o abordează faţă de ceea ce mare parte din omenire consideră 
a fi marşul arogant al Americii spre hegemonie mondială. 
Nu numai prin apărarea sa tribală a ruşilor pierduţi, lăsaţi 
de izbelişte după dezintegrarea URSS. Putin canalizează 
repulsia mondială față de rezistența împotriva scursurilor 
unei revoluții seculare şi sociale hedoniste provenite din 
Occident. 


În războiul cultural pentru viitorul omenirii, Putin înfige 
adânc steagul rusesc în solul creştinismului tradițional. 
Discursurile lui recente se fac ecoul cuvintelor Papei loan 
Paul al II-lea, a cărui Evangelium Vitae din 1995 condamna 
cu cea mai mare fermitate îmbrăţişarea de către Occident a 
„culturii morţii”. 


Ce înțelege Papa loan Paul al II-lea prin crime morale? 
Capitularea Vestului în fața revoluţiei sexuale manifestate 
prin uşurinţa de a divorța, promiscuitate deşănţată, 
pornografie, homosexualitate, feminism, avort, căsătorii 
între persoane de acelaşi sex, eutanasie, sinucidere asistată 
— înlocuirea valorilor creştine cu valorile Hollywood-ului. * 


Cea de-a doua opinie faţă de recenta turnură ideologică şi 
geopolitică a liderului de la Kremlin aparține unui exponent 
tipic al establishmentului occidental, ministrul de externe al 

Suediei Carl Bildt. Portalul rus http://vesti.lv/news/ publica 
recent următoarea ştire: 


„Ministrul de externe al Suediei Carl Bildt consideră că 
în ultimii câțiva ani Rusia S-a schimbat întro direcţie proastă. 
Dacă după primul deceniu după dezagregarea URSS ea 
demonstra în politică adeziune la valorile occidentale şi 
încerca să le cultive populaţiei, atunci actuala conducere 
rusească s-a plasat întro opoziţie dură faţă de Occident. 


Potrivit ministrului suedez, Putin demonstrează adeziunea 
nu față de valorile universale, ci faţă de cele ortodoxe. Acestea 
pot fi găsite în Twitter-ul ministrului suedez. „Noua linie 
antioccidentală şi antidecadentă a lui Putin se întemeiază pe 
ideile profund conservatoare ortodoxe. ”, este convins Bild.” 


Respectivul demnitar occidental trage o concluzie extrem 
de relevantă: 


„Insă anume ortodoxia, în opinia lui Bild, reprezintă 
pericolul principal pentru civilizația occidentală”. 


(http://vesti.Iv/news/shvedskii-ministr-glavnaya-ugroza- 
eto-pravoslavie) 


Această declaraţie demonstrează în mod univoc faptul 
că Dughin are perfectă dreptate demascând aroganţa elitelor 
occidentale de a considera propriile dogme ideologice şi 
clişee civilizaționale drept superioare, normative şi obligatorii 
pentru întreaga lume. În accepţia lor, „băieţii buni” sunt cei 
care-şi acceptă inferioritatea civilizațională şi „se adaptează la 

normă”, iar „băieţii răi” sunt cei care îşi afirmă propria identitate 
civilizațională şi refuză statutul de vasal docil. Faptul că şi Carl 
Bildt îi recunoaşte lui Putin, fie şi de pe poziţii critice, rolul 
de apărător al Ortodoxiei şi exponent al conservatorismului ca 
ideologie antiliberală este cât se poate de elocvent. Remarcăm 
în treacăt şi o coincidenţă deloc întâmplătoare: ura acestui vârf 
de lance al neoliberalismului globalist față de Ortodoxie, 
deloc întâmplător, este absolut identică cu cea nutrită pe 
vremuri de bolşevici. 


Am ținut să readuc în atenția publică teza despre nevoia de a 
ne despărţi definitiv de comunism, deoarece este vorba de nişte 
aşteptări care planează în aer aidoma unor idei pe care le intuim, 
dar încă nu le-am formulat suficient de explicit. Totodată, noua 
poziţie oficială a Moscovei consună perfect cu mesajul lucrării 
de față. Astăzi nevoia de a izgoni „năluca comunismului” 
defunct este la fel de presantă ca şi necesitatea de a 
respinge „spectrul liberalismului triumfător” prin apelul 
la conservatorism şi la multipolaritate. 


KK K 


Privită din perspectiva istorică, civilizațională, religioasă, 
culturală, lingvistică şi geopolitică, Republica Moldova are un 
profil identitar bivalent. Ea a moştenit şi poartă în sine atât 
identitatea românească, cât şi cea rusească. Hărțile mentale 
înrădăcinate profund în conştiinţa colectivă de la noi prezintă 
societatea moldovenească în postura zeului roman Ianus, cel 
înfățişat cu două feţe care privesc în părţi opuse. O parte 
a societăţii noastre stă cu faţa spre România şi cu spatele 
spre Rusia, cealaltă parte - cu faţa spre Rusia şi cu spatele 
spre România. 

Afecţiunea unei părţi a societăţii pentru o ţară, de 
care o leagă aceeaşi limbă, cultură şi trecut, provoacă 
în mod simetric ostilitate față de cealaltă. Corpul nostru 
social este marcat de o fractură dureroasă şi ireconciliabilă. 
„Ciocnirea civilizaţiilor” cunoaşte la scară locală o continuă 
şi devastatoare stare de război. El este purtat cu înverşunare 
între partidele politice, mediile intelectuale şi instituțiile de 
presă. Republica Moldova are doi „duşmani externi”: 
pentru unii este vorba de România, iar pentru alţii — de 
Rusia. Şi întrucât de-a lungul istoriei am fost succesiv parte 
ba a unui stat, ba a celuilalt, atât Bucureştii, cât şi Moscova 
deseori privesc spre noi ca spre un teritoriu recuperabil. 
Ambele capitale alimentează pe toate căile cele două poziții 
antagoniste, concurând acerb pentru influența asupra acestui 
spațiu. lar doritori de a servi cele două tabere beligerante sunt 
destui. Unii o fac din cele mai sincere porniri, fiind legaţi în 
mod organic de respectiva „patrie istorică”. Alţii se înscriu în 
şirul infinit al clientelei politice aflate mereu în căutarea de 
sponsori şi protectori la Moscova sau la Bucureşti. 


Republica Moldova trebuie să depăşească formula 
antinomică teză-antiteză şi să ajungă la cea de sinteză. Iar 
aici rolul elitei naţionale este unul fundamental. Renunţarea 
la antagonismele „român” versus „rus”, depăşirea traumelor 
istorice şi concentrarea asupra elaborării unei perspective 
istorice mai bune pot şi trebuie să reechilibreze societatea 
noastră la nivel geopolitic, oferindu-ne şansa transformării 
unui handicap într-un avantaj. Capacitatea de a cunoaşte 
deopotrivă limbile română şi rusă ne deschide perspectiva 

unei complementarităţi culturale. O privire proaspătă asupra 
rădăcinilor civilizaționale comune, asupra matricei bizantine 
comune care a determinat profilul identitar al popoarelor 
noastre, ce aparţin Creştinismului Ortodox, va reprezenta acea 
punte de aur, care trebuie creată întâi de toate de către 
elitele moldoveneşti. O asemenea înțelegere a celor două 
culturi şi popoare ne vor permite să percepem ultimele 
două secole, cu momentele ei tragice sau luminoase, ca pe 
un scurt epizod istoric. 


Lumea n-a început odată cu Renaşterea, cu Secolul 
Luminilor, cu Revoluţia Franceză şi nici cu lovitura de 
stat bolşevică. Să ne amintim că însăşi Modernitatea ca 
fractură istorică destul de recentă, a fost precedată de 
Premodernitate, de îndelungata cale a popoarelor în cadrul 
Tradiţiei. Şi aici Dughin ne vine din nou în ajutor. Ne aflăm 
în Postmodernitate, remarcă pe bună dreptate autorul. Dacă 
globaliştii îşi au propria versiune a Postmodernităţii, noi avem 
datoria să ne creăm o Postmodernitate care să decurgă din 
interesele noastre magistrale. Cum anume? Reintrând în istorie, 
adoptând adevărata libertate dată de Dumnezeu spre folosirea 
ei înțeleaptă şi plină de îndrăzneală. Viitorul nostru nu este 
unul predestinat, implacabil, programat. În acest sens, calea 
ce ar putea apropia Republica Moldova, Rusia şi România 
trece prin reînnodarea firului între Premodernitate şi 
Postmodernitate. 


Fireşte, accesul pe un teren al dialogului, reconcilierii şi 
al convergenţei culturale este condiționat de capacitatea de 
-16- 


TEORIA LUMII MULTIPOLARE 


a ne debarasa de fobii, de a înceta să identificăm „duşmanul 
extern” cu una dintre cele două ţări. 


În acest context este potrivit să amintim că însăşi 
afirmarea identităţii româneşti s-a produs prin redescoperirea 
originilor romane. Modernitatea a determinat exaltarea 
excesivă a latinităţii şi diminuarea sau chiar blamarea 
bizantinismului. În Timpurile noi cultura laică a luat locul 
cultului, iar sfinţenia a fost substituită de sacralizarea unor 
figuri culturale. Această confuzie de planuri încă mai persistă 
în mediile care se consideră patriotice în Republica Moldova. 
Practic fiecare poate invoca celebra expresie a lui Mihai 
Eminescu „Suntem români şi punctum”, dar puţini sunt cei 
care au cunoştinţă de o altă frază emblematică a aceluiaşi autor. 
El a numit Biserica Ortodoxă „maica spirituală a neamului 
românesc, care a născut unitatea limbei şi unitatea etnică 
a poporului”. Ultimul citat arată în mod strălucit izvorul 
civilizaţional comun, care a determinat devenirea atât a 
lumii româneşti, cât şi celei ruseşti. Aceasta e Ortodoxia. 
Este necesar să conştientizăm că nimicirea Ortodoxiei 
reprezintă ținta numărul unu a artizanilor globalismului. Şi 
aşa cum Rusia, Republica Moldova şi România sunt ţări 
ortodoxe, este absolut firesc ca ele să resimtă deopotrivă 
acelaşi risc de a se dizolva în „cazanul globalizării”. 


KK K 


La ora actuală o ruptură deosebit de violentă marchează 
puternic societatea moldovenească. Ea este determinată de 
conflictul dintre cele două opțiuni diametral opuse, pro-Vest 

şi pro-Est. Această stare de lucruri dinamitează stabilitatea 
internă, unitatea teritorială şi funcționalitatea statului. Criza 
din Ucraina, care a degradat într-un război civil alimentat 
masiv din exterior, arată cât se poate de clar că nici Republica 
Moldova nu poate adopta o poziţie tranşantă, axată pe formula 
simplistă „ori-ori”. Invitaţia de a opta categoric fie pentru 
integrarea europeană, fie pentru cea eurasiatică ignorează, 
în mod conştient sau nu, riscurile degradării iremediabile a 
situației politice interne din ţară, inclusiv a dispariției ei de pe 
harta lumii. Situaţia noastră este atât de fragilă, încât linia de 
falie geopolitică între Est şi Vest ne poate transforma într-un 
teritoriu neguvernabil, în care trupele de pacificare NATO vor 
controla o parte a țării, iar cele ruse — o altă parte. 


Din această perspectivă concepţia reaşezării arhitecturii 
globale pe temeiurile multipolarităţii, elaborată de Aleksandr 
Dughin, poate şi trebuie să ne servească drept o nouă paradigmă 
în cadrul căreia să definim locul Republicii Moldova în 
regiune. Studierea ei se impune cu necesitate anume acum, 
când evenimentele se precipită cu o viteză uluitoare, iar Rusia a 
ridicat mănuşa aruncată de SUA (şi, în parte de UE), spărgând 
monopolul unipolarităţii şi hegemonia americană. Războiul 
ruso-georgian din 2008, chestiunea siriană şi criza ucraineană 
au arătat în mod manifest că Moscova nu mai acceptă centrul 
de comandă de dincolo de Atlantic. Cei doi giganți geopolitici 
sunt într-o tensiune maximă, atmosfera se încinge, iar ziua de 
mâine devine tot mai imprevizibilă. 

În contextul internațional actual, radical diferit de 
cel cu care ne-am obişnuit după prăbuşirea URSS, elita 
moldovenească trebuie să întreprindă un salt intelectual şi să 
caute soluţii optime pentru supraviețuirea statului. Personal am 
convingerea că şansa noastră este renunţarea rapidă la iluzii şi 
prejudecăţi. Este necesară cristalizarea unei noi viziuni asupra 
perspectivelor de dezvoltare a ţării. 


Şi dacă „A patra teorie politică” ne invită să renunţăm 
atât la iluzia comunistă, cât şi la cea liberală prin apelul la 
Tradiţie,  conservatorism, credinţa religioasă, păstrarea 
identităţii naționale, „Teoria lumii multipolare” ne propune 
să conştientizăm procesul de desuveranizare, căruia îi sunt 
supuse statele noastre prin intermediul globalizării atlantiste şi 
să participăm activ la reaşezarea geopolitică a lumii pe temeiuri 
civilizaționale. Le fel cum prima lucrare ne îndeamnă să 
renunțăm la perceperea liberalismului occidental ca pe 
o fatalitate, cea de-a doua ne cheamă să regândim şi să 
sfidăm globalizarea în versiunea ei americană. Dar şi într- 
un caz, şi în altul autorul nu pretinde să elaboreze în cele mai 
mici detalii nici o nouă ideologie politică, nici o nouă structură 
a relaţiilor internaționale. El propune cele două teorii 
complementare ca pe o invitaţie la dialog, la trecerea de 
la faza negării la cea a elaborării unor proiecte pozitive. 
invitându-i să participe la acest proces pe reprezentanţii 
tuturor societăţilor. 

Privită din acest unghi de vedere, teoria lumii multipolare 
reclamă o reflecţie profundă din partea vârfurilor intelectuale 
de la noi. Contribuția noastră la elaborarea conceptului 
multipolarității trebuie să se bazeze pe contextualizarea 
interesului național în noile condiții geopolitice. 


Primul concept care necesită a fi afirmat plenar şi promovat 
cu perseverență este principiul neutralității statului nostru. 
Neutralitatea permanentă a Republicii Moldova trebuie 
promovată la nivel internațional pornindu-se de la următoarea 
premisă: ţara noastră îşi declară şi îşi respectă angajamentul 
de neutralitate în contextul conflictelor dintre marii actori 
geopolitici. Noi nu trebuie să fim parte a acestor conflicte, nu 
ne putem alinia la una dintre părțile beligerante sau concurente. 
Acest statut al Republicii Moldova ca subiect internațional 
impune şi regândirea paradigmei relaţiilor economice 
externe. 


Deaici-celde-aldoileaconcept, întemeiatpesuveranitatea 
economică, pe elemente de protecţionism economic, pe 
renegocierea relaţiilor comerciale cu partenerii străini. 
Republica Moldova are nevoie de un statut economic 
special în relaţiile ei cu Uniunea Europeană şi cu Uniunea 
Vamală. Avem nevoie de relaţii economice asimetrice atât 
cu UE, cât şi cu UV. Având în vedere ponderea modestă a 
economiei naționale, care se înscrie în marja de eroare a celor 
două pieţe imense, exporturile moldoveneşti nu constituie nici 
un pericol pentru ele. În schimb fuziunea economiei noastre 

subdezvoltate cu una dintre cele două pieţe în cadrul unui 
acord de liber schimb va determina colonizarea ei prin 
intermediul capitalurilor şi mărfurilor străine. Un astfel 
de scenariu ar amplifica şi mai mult migrarea forței de muncă 
spre pieţele străine, iar prezența masivă a capitalurilor şi 
întreprinderilor străine îi vor transforma pe majoritatea celor 
rămaşi acasă în gastarbeiteri în propria ţară. 


Ce poate oferi Moldova în schimb? Loialitate geopolitică 
şi neutralitate. Fireşte, în condițiile capitalismului de tip 
corporatist, când deciziile politice a centrelor de putere 
occidentale sunt determinate de forţa capitalului, probabilitatea 
obţinerii unor asemenea preferințe comerciale este minimă. 
Însă aici ţara noastră dispune de un avantaj extraordinar, 
ignorat cu desăvârşire la ora actuală. Şi anume: având în 
vedere competiţia acerbă dintre UE (cu componenta americană 
deseori decisivă) şi Federaţia Rusă pentru atragerea Republicii 
Moldova pe orbita celor două structuri suprastatale, negocierea 
paralelă, la Bruxelles şi Moscova, ne oferă şansa acceptării 
ofertei noastre de către cel puţin una dintre părți. lar partea 
care va manifesta înţelegere şi spirit cooperant cu Chişinăul 
se va dovedi a fi partenerul de bază al țării noastre. În acelaşi 
timp, partea care ne va respinge oferta se va pomeni întro 
lumină nefavorabilă în raport cu concurentul său. Aceasta ar 
putea fi adevărata „istorie de succes” a Moldovei. O astfel 
de construcţie geopolitică şi economică asimetrică trebuie 
privită ca fiind una provizorie, dar vitală pentru scoaterea 
din ruină a economiei naţionale, stoparea fenomenului 
„nomadismului de masă”, dar şi pentru păstrarea unităţii 

teritoriale a ţării. Fireşte, este vorba doar de o tentativă de a 
obține o pauză geopolitică pe un termen limitat, pentru o 
perioadă de 25-30 de ani. Această perioadă ar fi suficientă 
pentru dezvoltarea economică a ţării la un nivel ce ar permite 
renunţarea la măsurile de protejare drastică a pieţei interne şi 
încadrarea ei în regimul de liber schimb internaţional. 


Desigur, regândirea paradigmei de dezvoltare a ţării nu are 
nimic în comun cu cele două discursuri dominante din societatea 
noastră, respectiv sau cu UE, sau cu UV. Acest concept pare 
mai curând rodul imaginaţiei decât o propunere pragmatică. 
Dar anume aşa se întâmplă în istorie: orice realizare majoră 
este precedată de un vis major, de o idee ieşită din comun. Se 
ştie că atunci când toată lumea gândeşte la fel, de fapt, nimeni 
nu gândeşte. Şi aici lectura cărții lui Dughin poate servi drept 
un imbold puternic pentru depăşirea manierei obişnuite de a 
privi lucrurile. 


Evident, succesul ţării noastre depinde în mod hotărâtor 
de capacitatea elitelor de a se debarasa de noua „religie 
de stat”, ce a urmat-o pe cea comunistă — liberalismul şi 
occidentomania. Asta pentru că anume îmbrăţişarea naivă 
a paradigmei occidentale a împins societatea noastră în 
starea de captivitate intelectuală, de vasalitate politică 
şi de copiere mecanică a unor modele străine, care nu au 
nimic în comun cu tradiția, mentalitatea, cultura, credinţa şi 
interesele noastre. Acceptarea fără discernământ a modelelor 
„de import” a transformat societatea moldovenească într-un 
sat al lui Potiomkin, iar legislația şi instituţiile de stat deseori 
reprezintă nişte „forme fără fond”. Starea de fascinaţie, de 

încântare, de exaltare stupidă faţă de tot ce vine din Occident 
ne-a coborât la nivelul unui stat caricatural, care nu cunoaşte 
cauzele adevărate ale propriei disfuncţii. „Avangarda” 
intelectuală şi politică bravează cu propria occidentomanie 
exact la fel cum pe vremuri brava nomenclatura comunistă 
cu afilierea la marxism. „Spălarea creierilor” şi prelucrarea 
ideologică masivă are loc prin cultura de masă, media, 
învățământ şi administraţia de stat. Starea de subordonare 
a clasei guvernante față de centrele de putere din exterior a 
devenit un titlu de glorie. Interesele geopolitice şi economice 
ale Occidentului în Republica Moldova sunt confundate cu 
interesele țării. Reflexele condiționate, cultivate cu metodă 
dinafară, sunt luate drept gândire autonomă şi reacții fireşti. 
Integrarea europeană, impusă după criteriile birocrației 
europene, este privită ca o cale de dezvoltare fără 
alternativă. 


KKK 


Acum câteva remarci legate de febrilitatea cu care suntem 
zoriți să semnăm acordul de asociere şi cel de liber schimb 
cu UE. Dacă actualele cercuri guvernamentale americane şi 
europene ar fi prietenii sinceri ai Republicii Moldova, în fața 
unor riscuri majore de escaladare a conflictului politic intern şi 
de destrămare teritorială ireversibilă a statului nostru, anume 
Washingtonul şi Bruxellesul ar trebui să îndemne Chişinăul 
oficial să-şi tempereze elanul proeuropean (Precedentul 
ucrainean este mai mult decât elocvent în acest sens.). Însă 
totul se întâmplă exact invers. Chiar dacă nici SUA, nici 
UE, nici NATO nu pot asigura unitatea teritorială a ţării şi 

viabilitatea ei economică, centrele de putere occidentale 
continuă campania masivă de înglobare a Republicii Moldova 
în jocul lor geopolitic. Se creează impresia că se urmăreşte 
anume dezmembrarea teritorială şi dărâmarea definitivă 
a şubredei noastre construcţii statale. 


Se ştie că politica internaţională este ghidată de interese 
cinice şi pragmatice. Aici loc de sentimente şi de caritate nu 
prea există. Cine e conştient de această stare de lucruri, are 
şanse de câştig, iar cine nu — îşi condamnă propria ţară la rolul 
de perdant. 


K K K 


În ultimii ani, datorită cărților sale, activității universitare, 
televiziunii şi Internetului, Dughin a devenit extrem de 
cunoscut. Unii împărtăşesc opiniile lui, alții le contestă. Dar 
practic nu există nimeni care l-ar trata cu indiferență. Cert 
este, însă, că această personalitate extraordinară marchează 
puternic momentul pe care îl trăim. Forța lui intelectuală 
alimentează puternic noul val al gândirii conservatoare. 
Anume acest curent de opinie capătă un contur din ce în ce mai 
pronunțat şi în Republica Moldova. Oamenii sunt în căutarea 
unor interpretări coerente, complexe şi solide a realităților 
zbuciumate pe care le trăim. Într-o societate devastată de grave 
nedreptăţi, măcinată de conflicte şi marcată de spectacolul 
mediatic plin de ştiri senzaţionale, show-uri şi cultura de masă, 
Aleksandr Dughin are darul să refacă pânza realităţii. Fiind o 
natură pasională, el îşi afirmă cu vigoare vocaţia de savant aflat 
în miezul marilor confruntări ale epocii. Dughin este perfect 

conştient de faptul că istoria este mişcată înainte de două 
lucruri fundamentale: Ideea şi Voința. Sau, altfel zis, de 
oamenii care posedă o viziune clară şi un caracter puternic. 
Opera lui nu reprezintă o colecţie de abstracţiuni ştiinţifice. Ea 
este expresia unui crez de generaţie. Oamenii de anvergura 
lui sunt conştienţi de misiunea pe care şi-o asumă. Tocmai de 
aceea ei reuşesc să desluşească sensul istoriei. Pentru ei viața 
unor popoare şi civilizaţii întregi nu este o simplă succesiune 
de întâmplări, care curg de la sine. Ea este determinată în mod 
decisiv de oamenii care îşi asumă plenar condiția de înainte- 
mergători ale colectivităţilor pe care le servesc. 


Nu este deloc necesar ca cei care vor hotărî să parcurgă 
această lectură să adere integral la opiniile autorului. E suficient 
să aibă curiozitatea să le cunoască, iar unii chiar şi să participe 
la dialogul între ţările noastre, cărora Dumnezeu le-a hărăzit 
să fie vecine până la sfârşitul veacurilor. 


Profit de ocazie pentru a aduce mulțumiri tânărului meu 
coleg şi prieten Ghenadie Vaculovschi, care m-a asistat la 
traducerea atât a cărţii „A patra teorie politică”, cât şi a celei 
de faţă, precum şi la pregătirea versiunii-compendiu a celor 
două volume. Le sunt recunoscător şi colegilor de la redacția 
săptămânalului „Flux”, care au inserat cu regularitate pe 
parcursul traducerii fragmente din „Teoria lumii multipolare”, 
precum şi redactorului-stilizator Liliana Stegărescu. 


Iurie Roşca, 
Chişinău, mai 2014 

CAPITOLUL 1. MULTIPOLARITATEA: DEFINIREA 
NOȚIUNII ŞI DELIMITAREA SENSURILOR 


Preambul 


Din punct de vedere strict ştiinţific nu există o Teorie a 
Lumii Multipolare (TLM). Este imposibil să o găsim printre 
teoriile clasice şi paradigmele Relaţiilor Internaționale 
(RIP. La fel de inutil ar fi să frunzărim şi cele mai noi teorii 
postpozitiviste. Aceasta nu este elaborată până la capăt nici în 
domeniul cel mai elastic şi sintetic, cum este cel al cercetărilor 
geopolitice, care conştientizează la tot pasul ceea ce rămâne 
în afara atenţiei în Relaţiile Internaţionale sau este tratat prea 
tendențios. 


Cu toate acestea, tot mai multe lucrări dedicate politicii 
externe, celei mondiale, geopoliticii şi propriu-zis Relaţiilor 
Internaţionale sunt dedicate multipolarităţii. Din ce în ce mai 


! Aici şi în continuare vom utiliza abrevierea TLM pentru desemnarea Teoriei 
Lumii Multipolare. 

? Vom scrie expresia Relaţii Internaţionale (RI) cu majusculă sau prescurtat RI în 
cazurile în care va fi vorba despre disciplina politologică distinctă „Relaţii In- 
ternaţionale”, a cărei instituționalizare academică există de circa 100 de ani. În 
mediul anglofon acesteia îi corespunde International Relations (IR). Vom scrie 
cu literă mică această îmbinare de cuvinte („relaţii internaţionale”) atunci când 
vom avea în vedere aceste relații propriu-zise, nu disciplina care le studiază. 


sd 

mulți autori caută să pătrundă şi să descrie multipolaritatea ca 
model, fenomen, precedent sau posibilitate. 


Tema multipolarităţii este abordată într-un fel sau altul 
în lucrările specialistului în RI David Kampf (în articolul 
„Apariţia lumii multipolare’), istoricului Universităţii Yale, 
Paul Kennedy (în cartea „Ascensiunea şi căderea marilor 
puteri”), geopoliticianului Dale Walton (în cartea „Geopolitica 
şi marile puteri în secolul XX. Multipolaritatea şi revoluția în 
perspectivă strategică”), politologului american Dilip Hiro (în 
cartea „După imperiu. Naşterea lumii multipolare”?) şi alţii. 


În opinia noastră, cel care s-a apropiat mai mult de 
înțelegerea esenței multipolarității este specialistul britanic 
în RI Fabio Petito, care a încercat să elaboreze o alternativă 
solidă şi temeinică lumii multipolare, pornind de la concepţiile 
juridice şi filozofice ale lui Carl Schmitt”. 


O multitudine de personalități politice şi jurnalişti influenți 
menționează, în repetate rânduri în cuvântările şi textele 
lor, orânduirea mondială multipolară. Astfel, secretarul de 
stat Madeleine Albright, care numea iniţial Statele Unite 
„națiunea de neînlocuit”, a declarat la 2 februarie 2000 că 


3 Kampf David. The Emergence of a Multipolar World.// Foreign Policy. Oct. 
20, 2009. http;//foreignpolicyblogs.com/2009/10/20/the-emergenceof-a-mul- 
tipolar-world/ 

4 Kennedy Paul. The Rise and Fall of the Great Powers. Unwin Hyman, 1988. 

5 Walton Dale C. Geopolitic andthe great Powers in the Twenty-first Century. Multi- 
polarity and the revolution in the strategic perspective. L;NY:Routledge,2007. 

* Hiro Dilip. After Empire. The birth of a multipolar world. NY:Nation books, 
2009. 

7 Petito Fabio. Dialogue of Civilizations as Global Political Discourse: Some 
Theoretical Reflections//The Bulletin of the World Public Forum „Dialogue of 
Civilizations’, vol. 1 no. 2, 21-29. 2004. 

SUA nu doresc „instaurarea şi garantarea respectării” lumii 
unipolare şi că integrarea economică a creat deja „o lume care 
ar putea fi numită chiar multipolară”. În editorialul din „New 
York Times”, publicat la 26 ianuarie 2007, se vorbea direct 
despre „apariția lumii multipolare” alături de China, care, 
„de acum încolo, ocupă un loc paralel la aceeaşi masă cu alte 
centre de putere, cum sunt Bruxelles şi Tokyo”. În raportul 
Consiliului Naţional de Informaţii al SUA din 20 noiembrie 
2008 „Lendinţele globale 2025” se arată că apariţia „sistemului 
global multipolar” urmează să se producă pe parcursul a două 
decenii. 


Începând cu anul 2009, multă lume îl privea pe 
preşedintele SUA, Barack Obama, ca pe un prevestitor al 
„erei multipolarităţii”, considerând că în politica externă, el 
va acorda o atenţie prioritară unor centre de putere emergente 
ca Brazilia, China, India şi Rusia. La 22 iulie 2009, în timpul 
vizitei sale în Ucraina, vicepreşedintele Joseph Biden a 
declarat: „noi încercăm să construim o lume multipolară”. 


Însă cărţile, articolele şi declaraţiile menţionate mai sus nu 
conţin nici definiţia exactă a noţiunii de lume multipolară (LM) 
ŞI nici vreo teorie cât de cât clară şi coerentă ce ar arăta modul 
de constituire a acesteia (TLM). De cele mai multe ori, apelul 
la „multipolaritate” presupune doar trimiterea la faptul că la 
ora actuală, în procesul globalizării apar anumiţi concurenţi 
ai centrului şi nucleului incontestabil al lumii moderne (SUA, 
Europa şi, mai larg, „Occidentul global”), fiind vorba despre 
țările şi blocurile de state care cunosc o dezvoltare dinamică 
sau constituie nişte puteri considerabile, acestea aparținând 

lumii „a Doua”. Compararea potenţialului SUA şi al Europei, 
pe de o parte, şi al noilor centre de putere în ascensiune (China, 
India, Rusia, țările Americii Latine etc.), pe de altă parte, arată 
din ce în ce mai convingător caracterul relativ al supremaţiei 
tradiționale a Occidentului şi ridică noi întrebări în legătură 
cu logica proceselor ce urmează să determine arhitectura 
raporturilor de forțe la scară planetară: în politică, economie, 
energetică, demografie, cultură, etică. 


Respectivele observaţii sunt extrem de importante pentru 
elaborarea Teoriei Lumii Multipolare, însă ele nu pot substitui 
în niciun caz absenţa acesteia. În procesul elaborării unei 
astfel de teorii este necesar să se țină cont de ele, însă merită 
să accentuăm că acestea poartă un caracter fragmentar şi nu 
se ridică nici măcar la nivelul unor generalizări teoretice sau 
conceptuale primare. 


Multipolaritatea nu coincide cu modelul naţional 
de organizare a lumii în baza logicii sistemului 
de la Westfalia 


Înainte de a purcede la elaborarea nemijlocită a Teoriei 
Lumii Multipolare (TLM) este necesar să delimităm cu 
exactitate zona conceptuală supusă cercetării. În acest scop 
vom examina noțiunile de bază şi vom defini acele forme ale 
orânduirii globale care, cu siguranță, nu sunt multipolare şi, 
respectiv, multipolaritatea se prezintă ca o alternativă în raport 
cu acestea. 

Sistemul de la Westfalia recunoaşte suveranitatea absolută 
a statului-naţiune şi construieşte pe această bază întregul 
câmp Juridic al relaţiilor internaționale. Sistemul respectiv, 
care s-a constituit după 1648 (sfârşitul războiului de 30 de ani 
din Europa), a cunoscut câteva etape de constituire şi reflecta, 
într-o măsură sau alta, realitatea obiectivă până la sfârşitul 
celui de-al Doilea Război Mondial. Ea a luat naştere din 
respingerea pretențiilor imperiilor medievale la universalitate 
şi „misiunea divină”, corespunzând reformelor burgheze din 
societățile europene şi întemeindu-se pe principiul, potrivit 
căruia, doar statul național dispune de suveranitate supremă; în 
afara acestuia nu există nicio altă instanţă care ar avea dreptul 
juridic să intervină în politica internă a acestui stat, oricare ar 
fi scopurile sau misiunea (religioase, politice sau de alt gen) 
de care s-ar conduce. Acest principiu a predominat în politica 
europeană începând cu mijlocul sec. XVII până la mijlocul 
sec. XX, fiind extins cu anumite modificări asupra ţărilor din 
restul lumii. 


Iniţial sistemul de la Westfalia se referea doar la statele 
europene, coloniile lor fiind considerate doar extensiuni 
ale acestora, care nu dispun de suficient potenţial politic şi 
economic pentru a pretinde la propria suveranitate. Începând 
cu sec. XX, odată cu decolonizarea, acelaşi principiu de la 
Westfalia a fost atribuit şi fostelor colonii. 


Modelul Westfalia presupune o egalitate juridică deplină a 
tuturor statelor suverane. Un astfel de model implică existența 
unui număr de poluri de adoptare a unor decizii privind politica 
externă, care corespunde numărului de state suverane. Această 

regulă funcționează în mod tacit sau din inerție până la ora 
actuală, întregul drept internațional bazându-se anume pe ea. 


În realitate, însă, existăo inegalitate şi subordonare ierarhică 
între diverse state suverane. Pe parcursul Primului şi celui de- 
al Doilea Război Mondial, distribuția forţelor între cele mai 
mari puteri mondiale s-a constituit într-o confruntare a unor 
blocuri distincte, în cadrul cărora deciziile erau luate în ţara 
ce reprezenta cea mai mare forță între aliaţi. Ca urmare a celui 
de-al Doilea Război Mondial, după înfrângerea Germaniei 
naziste şi a ţărilor Axei, în sistemul global s-a constituit 
schema bipolară a relaţiilor internaționale, care poartă numele 
locului unde s-a încheiat pacea respectivă — Ialta. Dreptul 
internațional continua să recunoască de jure suveranitatea 
absolută a oricărui stat naţional. Însă, de facto, deciziile de 
bază ce ţineau de problemele-cheie ale orânduirii mondiale şi 
politicii globale se adoptau doar în două centre, la Washington 
şi la Moscova. 


Lumea multipolară diferă de sistemul clasic de la Westfalia 
prin faptul că nu le recunoaşte unor state naționale aparte, 
suverane formal-juridic, statutul de pol veritabil. Prin urmare, 
numărul de poluri într-o lume multipolară trebuie să fie mult 
mai mic decât numărul de state naționale recunoscute (cu 
atât mai puţin al celor nerecunoscute). Majoritatea absolută 
a acestor ţări nu este în stare la ora actuală să-şi asigure în 
mod independent nici securitatea, nici prosperarea în fața unui 
posibil conflict cu hegemonul, al cărui rol îl joacă în lumea de 
azi în mod univoc SUA. Adică, ele sunt dependente politic şi 
economic de o instanță externă. Fiind dependente, ele nu pot 

fi cu adevărat centre ale unei voințe autonome şi suverane în 
chestiunile globale ale ordinii mondiale. 


Multipolaritatea nu este un sistem al relațiilor internaţionale 
care ar insista ca egalitatea juridică a statelor naţionale să fie 
privită ca existenţă de facto a unei stări de lucruri. Deoarece 
este vorba doar de faţada unui tablou totalmente diferit al lumii, 
bazat pe echilibrul de forțe şi potențialul strategic existent la 
modul real, nu cel nominal. 


Multipolaritatea operează cu acea stare de lucruri care 
există nu atât de jure, cât de facto şi porneşte de la constatarea 
unei inegalităţi de principiu existente între statele naţionale la 
ora actuală. Mai mult decât atât, structura acestei inegalităţi 
face ca statele de categoria a doua sau a treia să nu fie în 
stare să-şi apere propria suveranitate în fața unei posibile 
provocări externe din partea puterii hegemonice. Aşadar, o 
astfel de suveranitate constituie în momentul de faţă o ficțiune 
juridică. 

Multipolaritatea nu este bipolaritate 


Lumea bipolară se baza pe paritatea economică şi 
strategico-militară existentă între SUA şi URSS, pe simetria 
comparabilă a potențialului fiecăreia dintre cele două tabere. 
În același timp, niciuna dintre țările care făceau parte dintr-o 
tabără sau alta nu dispunea de o forță cât de cât comparabilă 
cu potențialul Moscovei sau al Washingtonului. Prin urmare, 
la nivel global existau doi hegemoni care erau înconjurați de 
constelația țărilor aliate, ce se aflau sub aspect strategic în 
condiţia de semivasal. Într-un astfel de model, suveranitatea 

națională a ţărilor, recunoscută la nivel formal, îşi pierdea 
sensul. Fiecare ţară depindea de politica globală a acelui 
hegemon în a cărui sferă de influenţă se afla. Adică nu era 
independentă, iar conflictele regionale (ce se desfăşurau, de 
regulă, în zona Lumii a treia) se transformau rapid în confruntarea 
dintre cele două supraputeri, care tindeau să redistribuie balanţa 
influenței planetare pe „teritoriile disputate”. Anume aşa se 
explică conflictele din Coreea, Vietnam, Angola, Afganistan etc. 


În lumea bipolară exista şi forța a treia, Mişcarea de 
Nealiniere. În această categorie se încadrau ţările Lumii a treia 
carerefuzau să facă o alegere univocă în favoarea capitalismului 
sau a socialismului, preferând să manevreze între interesele 
globale antagoniste ale SUA şi URSS. Până la un punct, o 
astfel de politică reuşea, dar însăşi posibilitatea nealinierii 
presupunea existența celor două poluri, care se echilibrau 
reciproc într-o măsură sau alta. Totodată, „țările nealiniate” 
nu erau sub nicio formă în stare să creeze un „al treilea pol”, 
cedând la principalii parametri în fața supraputerilor, fiind 
răzlețite şi neavând o platformă social-economică unificatoare. 
Întreaga lume se împărțea în Occidentul capitalist (Lumea 
întâia, the West), Răsăritul socialist (Lumea a doua, the East) şi 
„toţi ceilalți” (Lumea a treia, the Rest). De altfel, „toţi ceilalți” 
reprezentau periferia mondială unde se ciocneau periodic 
interesele supraputerilor. În virtutea parităţii existente, orice 
conflict direct între supraputeri era practic exclus (deoarece 
ambele părți dispuneau de un arsenal nuclear suficient pentru 
nimicirea reciprocă). 

În urma falimentului unuia dintre cele două poluri 
(disoluția URSS în 1991), sistemul bipolar s-a prăbuşit. 
Această situație a creat premise pentru apariţia unei ordini 
mondiale de alternativă. Un şir de analişti şi specialişti în 
domeniul RI a început să vorbească pe bună dreptate despre 
sfârşitul „sistemului de la Ialta”5. Odată cu retragerea de pe 
scena istorică a unuia dintre hegemoni, întregul sistem şi-a 
încetat existenţa. A sosit timpul ordinii mondiale unipolare 
sau a „momentului unipolar”. 


Lumea multipolară nu este una bipolară (aşa cum am 
cunoscut-o în a doua jumătate a sec. XX), întrucât astăzi 
în lume nu există nicio ţară capabilă să se opună în mod 
separat forţei SUA şi a ţărilor NATO. În plus, nu există nicio 
ideologie generală şi coerentă capabilă să consolideze o parte 
semnificativă a omenirii în confruntarea de idei cu ideologia 
democraţiei liberale, capitalismului şi „drepturilor omului”, pe 
care se întemeiază noua hegemonie a SUA, care a devenit de 
această dată una singulară. În aceste condiţii, nici Rusia, nici 
China, nici India şi nici orice alt stat nu pot pretinde la statutul 
celui de-al doilea pol. Restabilirea bipolarităţii este imposibilă 
atât din rațiuni de ordin ideologic (sfârşitul atractivităţii largi 
a marxismului), cât şi în virtutea potențialului strategic, dar şi 
a resurselor tehnico-militare acumulate (în ultimii 30 de ani, 
SUA şi ţările NATO au avansat într-atât, încât o concurență 
simetrică cu acestea în sferele strategico-militară, economică 
şi tehnică nu este în puterea niciuneia dintre ţări). 


8 Safire William. The End of Yalta//New York Times. July 09, 1997. 
” Krauthammer Ch. The Unipolar Moment//Foreign Affairs. 1990/1991. Winter. 
Vol. 70, No 1. C. 23-33. 

Multipolaritatea este incompatibilă 
cu lumea unipolară 


În urma dispariţiei URSS, polul care s-a păstrat a continuat 
să-şi lărgească sistemul social-politic (democraţie, piață, 
ideologia drepturilor omului) la scară globală. Anume această 
situaţie nouă poartă numele de lume unipolară. Într-o astfel 
de lume există un singur centru de adoptare a deciziilor în 
chestiunile globale de bază. Hegemonia SUA a devenit 
incontestabilă. În aceste condiţii, întregul spaţiu planetar 
reprezintă o parcelare în trei componente (descrisă în teoria 
neomarxistă a lui I. Wallerstein!0): 


e zona nucleului („Nordul bogat”, „centrul”), 
e zona periferiei mondiale („Sudul sărac”, „periferia”) şi 


e zona intermediară („semiperiferia”, căreia îi sunt atribuite 
țările mari, care cunosc o dezvoltare dinamică pe calea 
capitalismului: China, India, Brazilia, unele ţări din regiunea 
Pacificului, precum şi Rusia, care şi-a păstrat din inerție un 
potenţial strategic, economic şi energetic considerabil). 


În anii '90 ai secolului trecut lumea unipolară părea o realitate 
statornicită definitiv iar unii analişti americani au proclamat în 
acest temei teza despre „sfârşitul istoriei”!!. Potrivit acesteia, 
lumea devine totalmente omogenă (din punct de vedere 
ideologic, politic, economic şi social); de acum încolo toate 
procesele ce se desfăşoară în lume vor reprezenta nu o dramă 
istorică, bazată pe lupta de idei şi interese, ci concurenţa relativ 


10 Wallerstein I. Geopolitics and geoculture: essays on the changing world-syst- 
zem. Cambridge: Press Syndicate, 1991. 
1! Dykyama P. Konen ncropnu n nocneaunii uenogek. M.: ACT, 2004. 

paşnică aunor subiecţi economici, potrivit modelului existent în 
interiorul unor regimuri liberal-democrate. Democrația devine 
globală. Pe planetă au rămas doar Occidentul şi marginile lui, 
adică acele ţări care se integrează treptat în el. 


Neoconservatorii americani sunt cei care au propus cea 
mai clară formulă a teoriei unipolarităţii, accentuând rolul 
SUA în noua ordine mondială, proclamându-le drept un „nou 
Imperiu”. Viitoarea ordine mondială era văzută ca o construcție 
americanocentrică în care SUA apare ca arbitru global şi 
întruchiparea principiilor „libertăţii şi democraţiei”, în jurul 
căruia se structurează constelația celorlalte ţări, ce reproduc 
modelul american cu diverse grade de exactitate. Acestea 
diferă sub aspect geografic şi după gradul de asemănare cu 
SUA: 


e primul cerc — ţările Europei şi Japonia, 


e urmat de ţările din Asia ce cunosc o dezvoltare 
liberală accelerată, 


e şi, în sfârşit, toate celelalte țări. 


Toate ţările situate în jurul „Americii globale” pe orbite 
diferite sunt incluse în procesul de „democratizare” şi 
„americanizare”. Răspândirea valorilor americane are loc în 
paralel cu realizarea practică a intereselor americane şi lărgirea 
zonei de control american direct la scară globală. 


La nivel strategic, unipolaritatea se manifestă în rolul central 
al SUA în cadrul blocului NATO, urmat de superioritatea 
asimetrică a potențialului militar cumulat al ţărilor NATO 

asupra tuturor celorlalte ţări ale lumii. În paralel, Occidentul 
depăşeşte celelalte ţări ca potenţial economic, nivel de 
dezvoltare a tehnologiilor înalte etc. Iar principalul constă în 
următoarele: anume Occidentul reprezintă acea matrice în 
interiorul căreia s-a constituit şi s-a afirmat istoric sistemul 
de valori şi norme, care sunt tratate în momentul de faţă drept 
etalon universal pentru toate celelalte țări ale lumii. Acest 
fenomen poate fi numit hegemonia intelectuală globală, care, 
pe de o parte, deserveşte infrastructura tehnică a controlului 
global, iar pe de altă parte, se situează în centrul paradigmei 
planetare dominante. Hegemonia materială se desfăşoară în 
pas cu hegemonia spirituală, intelectuală, cognitivă, culturală, 
informaţională. 


De fapt, elita politică americană se conduce anume de o astfel 
de abordare conştient hegemonică. Însă doar neoconservatorii 
sunt cei care vorbesc deschis despre asta, în timp ce exponenţii 
altor curente politice şi ideologice preferă să facă uz de expresii 
mai elegante. Principiul „universalităţii” valorilor americane şi 
tendinţa de a le afirma la scară globală nu sunt puse la îndoială 
în SUA nici măcar de criticii lumii unipolare. Dezacordurile se 
reduc doar la faptul dacă un astfel de proiect este realist într-o 
perspectivă medie şi îndelungată, şi dacă SUA vor fi în stare să 
poarte singure povara imperiului global. 


Cei mai zeloşi adepți ai unipolarităţii (ca, de exemplu, John 
McCain) insistă asupra adaptării ordinii mondiale la balanța 
de forţe existentă la modul real. Ei propun ca în locul ONU să 
fie creat un alt model, „Liga Democraţiilor”!?, care ar consfinți 


12 McCain John. America must be a good role model//Financial Times, March 
18, 2008. 

juridic poziţia dominantă a SUA, adică unipolaritatea. Un 
astfel de proiect de formalizare juridică în cadrul relaţiilor 
internaționale a hegemoniei americane post-lalta, adică 
legalizarea lumii unipolare şi a statutului hegemonic al 
„imperiului american”, reprezintă una dintre posibilele căi de 
evoluţie a sistemului politic mondial. 


Esteabsolutevidentcă organizarea multipolarăa lumii nu pur 
şi simplu se deosebeşte de cea unipolară, ci reprezintă antiteza 
ei directă. Unipolaritatea presupune o singură hegemonie şi un 
singur centru de luare a deciziilor, în timp ce multipolaritatea 
insistă asupra existenței câtorva centre; în plus, niciunul 
dintre acestea nu dispune de drepturi exclusive şi este chemat 
să țină cont de poziţiile celorlalți. Astfel, multipolaritatea se 
constituie într-o alternativă directă unipolarităţii. Între cele 
două nu poate exista vreun compromis: potrivit legilor logicii, 
lumea este fie unipolară, fie multipolară. Aici contează nu 
faptul cum este încadrat juridic un model sau altul, ci cum 
se prezintă el de facto. În epoca războiului rece, diplomaţii 
şi politicienii recunoşteau cu greu „bipolaritatea”, care totuşi 
era un fapt evident. lată de ce este nevoie să se facă distincție 
între limbajul diplomatic şi realitatea concretă. La ora actuală, 
lumea unipolară reprezintă structurarea de facto a orânduirii 
mondiale. Am putea discuta doar asupra faptului dacă un 
astfel de model este bun sau rău, dacă el constituie răsăritul 
unui astfel de sistem sau, dimpotrivă, apusul, dacă va dura 
timp îndelungat sau, dincontra, se va încheia în curând. Dar 
faptele sunt evidente. Trăim într-o lume unipolară. Momentul 

unipolar mai continuă (deşi unii analişti sunt convinşi că acesta 
se apropie de sfârşit). 


Lumea multipolară nu este una nonpolară 

Criticii americani aiunipolarităţii dure, în special concurenții 
ideologici ai neoconservatorilor, care sunt concentrați în 
„Consiliul pentru Relaţii Externe” (Council on Foreign 
Relations), au propus un alt termen în locul unipolarităţii — 
nonpolaritatea (non-polarity)!5. Acest concept se bazează pe 
ideea că procesele globalizării vor continua să se desfăşoare 
şi de acum încolo, iar modelul occidental al organizării lumii 
va continua să se extindă asupra tuturor țărilor lumii. Astfel, 
hegemonia intelectuală a valorilor Occidentului va continua. 
Lumea globală va fi o lume a liberalismului, democraţiei, 
pieței libere şi drepturilor omului. Însă, potrivit adepților 
acestei teorii, rolul SUA în calitate de putere naţională şi de 
portdrapel al globalizării se va reduce. În locul hegemoniei 
americane directe va începe să se constituie modelul 
„guvernului mondial”, din care vor face parte reprezentanţi 
ai unor ţări diferite, solidari cu valorile comune şi care vor 
tinde spre instaurarea unui spațiu social-politic şi economic 
unic pe întreaga planetă. În cazul de față avem de a face cu un 
model analogic „sfârşitului istoriei” al lui F. Fukuyama, doar 
că descris în alți termeni. 


Lumea nonpolară se va întemeia pe cooperarea ţărilor 
democratice. Însă, treptat, în acest proces urmează să se includă 
şi actori neguvernamentali, ONG-uri, mişcări obşteşti, grupuri 
separate de cetăţeni, comunităţi de rețea etc. 

3 Haass Richard N. The Age of Nonpolarity. What Will Follow U.S. Dominan- 
ce//Foreign Affairs. May/June 2008. 

În procesul de edificare a lumii nonpolare, drept practică 
de bază apare pulverizarea nivelului de adoptare a deciziilor 
dinspre o instanță (astăzi aceasta e Washingtonul) spre o 
multitudine de instanţe de un nivel mai jos, ajungându-se 
până la organizarea unor referendumuri planetare în regim on- 
line asupra unor evenimente şi acţiuni importante ale întregii 
omeniri. Economia va substitui politica, iar concurenţa de piață 
va şterge toate barierele vamale. Dintr-o afacere a statului, 
securitatea va deveni o treabă a cetăţenilor înşişi. Va sosi era 
democraţiei globale. 


Această teorie coincide în linii mari cu teoria globalizării 
şi se prezintă ca o etapă care trebuie să vină în schimbul lumii 
unipolare. Însă doar cu condiția că modelul social-politic, 
valoric, tehnologic şi economic (democraţia liberală) va deveni 
un fenomen universal, iar necesitatea unei apărări dure a 
idealurilor democratice şi liberale din partea SUA va decădea: 
către momentul instaurării lumii nonpolare, toate regimurile 
care i se opun Occidentului, democraţiei şi americanizării, 
urmează a fi lichidate. Iar elita tuturor ţărilor trebuie să devină 
uniformă, capitalistă, liberală şi democratică, într-un cuvânt 
„occidentală”, indiferent de originea ei istorică, geografică, 
religioasă şi națională. 


Proiectul lumii nonpolare este susținut de un şir întreg 
de grupuri politice şi financiare extrem de influente, de la 
Rotschild până la George Soros şi fundațiile lui. 


Acest proiect al lumii nonpolare este orientat spre viitor. 
El este gândit în calitate de acea formaţie globală care trebuie 

să vină în schimbul unipolarităţii, ca ceea ce va urma după 
ea. Aceasta nu reprezintă atât o alternativă, cât o continuare. 
Această continuare va deveni posibilă doar în măsura în 
care centrul de greutate în societate se va deplasa dinspre 
îmbinarea alianţei celor două nivele ale hegemoniei — material 
(complexul militar-industrial american, economiile occidentale 
şi resursele) şi spiritual (normative, proceduri, valori) — spre o 
hegemonie pur intelectuală, în timp ce semnificaţia dominaţiei 
materiale se va reduce treptat. Anume aceasta este societatea 
informaţională globală, în care principalele procese de 
conducere se vor desfăşura la nivelul raţiunii, prin intermediul 
dirijării minților, controlului asupra conştiinţei, programării 
lumii virtuale. 


Lumea multipolară nu cadrează sub nicio formă cu proiectul 
lumii nonpolare, întrucât nu acceptă nici fundamentarea 
momentului unipolar în calitate de preludiu al viitoarei ordini 
mondiale, nici hegemonia intelectuală a Occidentului, nici 
universalitatea valorilor lui, nici pulverizarea nivelului de 
luare a deciziilor la scara multitudinii planetare, fără a se 
ține cont de apartenenţa culturală şi civilizațională. Lumea 
nonpolară presupune că modelul american al cazanului de 
topire se va răspândi asupra întregii lumi. Ca rezultat vor fi 
şterse toate diferenţele dintre popoare şi culturi, iar umanitatea 
individualizată, atomizată, se va transforma într-o cosmopolită 
„societate civilă” fără frontiere. Însă multipolaritatea presupune 
că centrele de luare a deciziilor trebuie să se afle la un nivel 
destul de înalt, iar deosebirile de ordin cultural ale fiecărei 
civilizaţii aparte se vor păstra şi se vor fortifica (iar nu se vor 
dizolva într-o masă cosmopolită uniformă). 

-41- 


ALEKSANDR DUGHIN 
Multipolaritatea nu este multilateralitate 


Încă un model al organizării lumii, care se distanțează 
întrucâtva de hegemonia americană directă, este cel al lumii 
multilaterale (multilateralism). Această concepție este 
prezentă la scară largă în sânul Partidului Democrat din 
SUA; anume de ea se ghidează la nivel formal în politica sa 
externă administrația preşedintelui B. Obama. În contextul 
dezbaterilor americane pe marginea politicii externe, această 
abordare este contrapusă unipolarității, asupra căreia insistă 
neoconservatorii. 


La nivel practic, multilateralitatea presupune faptul că SUA 
nu trebuie să acționeze în domeniul relațiilor internaționale, 
bazându-se în totalitate doar pe propriile forțe şi punându-i de 
o manieră imperativă pe toţi aliaţii şi „vasalii” în faţa faptului 
împlinit. Washingtonul trebuie să ţină cont de poziţiile 
partenerilor, să-i convingă şi să-şi argumenteze hotărârile în 
dialog cu aceştia, să-i atragă de partea lor cu ajutorul unor 
dovezi de ordin rațional, iar când e cazul, cu ajutorul unor 
propuneri de compromis. Într-o astfel de situaţie, SUA trebuie 
să fie „primul între egali”, nu un „dictator între subordonați”. 
Această abordare impune politicii externe americane anumite 
obligații în faţa aliaţilor de politică globală şi reclamă o 
subordonare față de strategia generală. În cazul de faţă, 
strategia generală respectivă rezidă în strategia Occidentului 
de instaurare a democraţiei globale, a pieţei şi a implementării 
ideologiei drepturilor omului la scară planetară. Însă în cadrul 
acestui proces, SUA, având rolul de portdrapel, nu trebuie să 
identifice propriile interese naţionale cu valorile „universale” 

ale civilizației occidentale. În anumite cazuri este de preferat 
să se acționeze în coaliție, iar uneori chiar să facă anumite 
concesii partenerilor. 


Multipolaritatea diferă de unipolaritate prin faptul că 
aici se pune accentul pe Occident în ansamblu, în special 
pe componenta lui „valorică” (adică „normativă”). În acest 
punct, apologeţii abordării multilaterale se apropie de cei 
care se pronunță pentru o lume nonpolară. Diferenţa între 
multipolaritate şi nonpolaritate constă doar în faptul că 
multipolaritatea pune accentul pe coordonarea internă între 
țările democratice occidentale, în timp ce nonpolaritatea 
include în calitate de actori şi instanţele nonguvernamentale: 
ONG-uri, reţele, mişcări obşteşti etc. 


Este elocvent faptul că la nivel practic, multilateralitatea 
politicii lui Obama, declarată de nenumărate ori de el 
însuşi şi de către secretarul de Stat al SUA, Hillary Clinton, 
diferă prea puţin de imperialismul direct şi transparent din 
epoca lui George Bush-junior, în timpul căruia dominau 
neoconservatorii. Intervenţiile militare ale SUA au continuat 
(Libia), trupele americane şi-au păstrat prezenţa în Afganistan 
şi Irak, ce rămân în stare de ocupaţie. 


Lumea multipolară nu coincide cu ordinea mondială 
multilaterală, deoarece nu este de acord cu universalismul 
valorilor occidentale şi nu recunoaşte dreptul ţărilor 
„Nordului bogat”, nici separat şi nici colectiv, de a acţiona 
în numele întregii omeniri şi de a apărea în calitate de singur 
centru de luare a deciziilor (chiar dacă acesta e format din 
mai multe componente) în cele mai importante chestiuni. 

Rezumat 


Delimitarea sensului noțiunii de „lume multipolară” de 
lanţul de termeni similari sau de alternativă conturează acel 
câmp ideatic, în cadrul căruia urmează să construim teoria 
multipolarității. Până acum am vorbit doar despre faptul ce nu 
este orânduirea multipolară; negările şi delimitările creionate 
ne permit să scoatem în evidență prin contrast un şir de 
caracteristici constitutive perfect pozitive. 


Dacă e să generalizăm partea pozitivă, ce reiese din şirul 
delimitărilor efectuate, se conturează următorul tablou. 


Lumea multipolară reprezintă o alternativă radicală în 
raport cu lumea unipolară (ce există de facto la ora actuală) prin 
faptul că insistă asupra existenței câtorva centre independente 
şi suverane de luare a deciziilor strategice la nivel planetar. 


Aceste centre trebuie să fie suficient de bine dotate 
şi independente sub aspect material pentru a dispune de 
posibilitatea de a-şi apăra suveranitatea în fața unei intervenții 
directe a potențialului inamic, urmând să fie luat drept model 
forța cea mai viguroasă la ora actuală. Această cerinţă se reduce 
la posibilitatea de a rezista în fața hegemoniei materiale şi 
militar-strategice a SUA şi ţărilor NATO. 


Aceste centre de luare a deciziilor nu sunt obligate 
să recunoască drept regulă sine qua non universalismul 
normelor şi valorilor occidentale (democraţie, liberalism, 
piaţă liberă, parlamentarism, drepturile omului, individualism, 
cosmopolitism etc.) şi pot fi absolut independente de hegemonia 
spirituală a Occidentului. 

Lumea multipolară nu presupune reîntoarcerea la sistemul 
bipolar, deoarece la ora actuală nu există nici o forță aparte care, 
sub aspect strategic sau ideologic, ar fi în stare să se opună de 
una singură hegemoniei materiale şi spirituale a Occidentului 
de azi şi portdrapelului acestuia — SUA. În lumea multipolară 
trebuie să existe nu doar două, ci mai multe poluri. 


Lumea multipolară nu priveşte la modul serios suveranitatea 
statelor naţionale existente atâta timp cât aceasta este doar 
una declarată la nivel pur juridic şi nu este confirmată prin 
posedarea unui potenţial de forță, strategic, economic şi politic. 
Pentru a fi un subiect suveran în secolul XXI este insuficientă 
existenţa statului naţional. În aceste condiții poate dispune 
de o suveranitate reală doar un număr cumulat, o coaliție de 
țări. Modelul Westfalia, care continuă să existe de jure, nu 
mai reflectă sistemul relaţiilor internaţionale şi necesită a fi 
revizuit. 


Multipolaritatea nu poate fi redusă nici la nonpolaritate, nici 
la multilateralitate, întrucât nu plasează centrul de adoptare a 
deciziilor (polul) nici în instanţa „guvernului mondial”, nici în 
clubul SUA şi al aliaților lor democrați („Occidentul global”), 
nici la nivelul substatal al rețelelor, ONG-urilor şi altor instanţe 
ale „societăţii civile”. Polul trebuie să fie localizat altundeva. 

BAZELE TEORETICE ALE LUMII MULTIPOLARE 


Hegemonia şi deconstrucţia ei 


Construcția Teoriei Lumii Multipolare porneşte de la 
o analiză istorico-filozofică profundă a însăşi disciplinei 
Relaţiilor Internaţionale (RI). 


Aici cele mai utile se dovedesc a fi teoriile postpozitiviste, 
care tind (deşi, de cele mai multe ori, fără succes) să iasă 
dincolo de limitele „etnocentrismului”!*, caracteristic culturii, 
ştiinţei şi politicii vest-europene şi să supună deconstrucției 
voința de putere şi dominație a Occidentului (în ultima 
perioadă istorică — SUA) în calitate de conţinut de bază al 
întregului discurs în acest domeniu. Exponenții teoriei critice 
şi ai post-modernismului în RI, precum şi adepții abordării 
istorico-sociologice şi ai normativismului, demonstrează în 
mod elocvent că toate teoriile moderne ale RI sunt construite 
în jurul discursului hegemonist. Acest discurs hegemonist 
reprezintă trăsătura caracteristică a civilizației vest-europene, 
ce îşi are rădăcinile în reprezentarea greco-romană despre 
Oicumenă, în centrul căreia se află nucleul „civilizației” şi 
„culturii”, iar la periferie — zonele „barbariei” şi „sălbăticiei”. 
Astfel de reprezentări le erau proprii şi altor imperii (Persan, 
Egiptean, Babilonean, Chinez), precum şi civilizației indiene, 
care se considerau „centru al lumii”, „Împărăţia de Mijloc”. 


14 Camnep Y. Hapomuere oGpraau. M, 1914. 

La un nivel inferior regăsim o abordare „etnocentristă” 
analogică practic la toate triburile şi colectivităţile arhaice, 
care operează cu harta geografiei culturale, în centrul căreia 
se află însuşi tribul (oamenii), iar în jurul acestuia este lumea 
exterioară, care se dezumanizează treptat, ajungând până la 
zona „de dincolo”, a duhurilor, a monştrilor şi a altor fiinţe 
mitice. Chiar şi cele mai primitive triburi se autoidentifică 
drept „oameni” şi chiar „fiinţe superioare” şi, concomitent, nu 
atribuie acelaşi statut nici măcar celor mai apropiaţi vecini, 
chiar dacă aceştia demonstrează în mod vădit deprinderile 
sociale şi tehnologice, ce depăşesc în mod considerabil 
cultura tribului respectiv. Postpozitiviştii interpretează această 
particularitate ca fiind norma cognitivă de bază care selectează 
aposteriori argumente tendenţioase, ce ar confirma aparenta 
„superioritate” şi „universalism”. 


Scoaterea în vileag a hegemoniei ca temelie a discursului 
occidental, plasarea acestui discurs într-un context istoric 
şi geografic concret reprezintă primul pas fundamental în 
elaborarea Teoriei Lumii Multipolare (TLM). Multipolaritatea 
va deveni realitate doar dacă va reuşi să realizeze dJeconstrucția 
hegemoniei şi să demitizeze pretenţiile Occidentului asupra 
universalismului valorilor, sistemelor, metodelor şi temeliilor 
sale filozofice. Dacă însă nu se va reuşi răsturnarea hegemoniei, 
orice modele „multipolare” nu vor fi decât nişte variaţiuni 
ale teoriilor occidento-centriste. Cei care, aparținând culturii 
intelectuale occidentale, tind să iasă dincolo de limitele 
hegemoniei şi să elaboreze un discurs contrahegemonist (ca, 
de exemplu, R. Cox) rămân în mod fatal în interiorul acestei 

- 47 - 


ALEKSANDR DUGHIN 


hegemonii, deoarece îşi construiesc critica pe postulate 
precum „democraţie”, „libertate”, „dreptate”, „drepturile 
omului” etc., ceea ce nu reprezintă altceva decât o sumă de 
elemente ale viziunii occidento-centrice. Etnocentrismul este 
clădit chiar la temelia lor. Ei schiţează o cale dreaptă, însă nu 
sunt în stare să o parcurgă de unii singuri până la capăt. Ei sunt 
conştienţi de caracterul artificial şi mincinos al pretențiilor 
propriei civilizaţii la universalitate, însă nu pot să găsească 
accesul la structurile civilizaționale de alternativă. lată de ce 
teoria antihegemonistă trebuie elaborată în afara limitelor 
câmpului semantic occidental, într-o zonă intermediară, între 
„nucleul lumii-sistem” (în terminologia lui I. Wallerstein) şi 
„periferie” (unde, din motive culturale, înţelegerea corectă 
a hegemoniei occidentale este atât de puţin probabilă, încât 
aceasta poate fi ignorată). La rândul său, „Lumea a doua”, 
anume datorită angajării sale într-un dialog permanent şi 
intens cu Occidentul, pe de o parte, poate să conştientizeze 
natura şi structura hegemoniei, iar pe de altă parte, dispune la 
nivelul originilor sale de sisteme de alternativă ale valorilor 
culturale şi ale criteriilor civilizaționale de bază, pe care este 
posibil să te sprijini în respingerea acestei hegemonii. Altfel 
zis, contrahegemonia în spațiul intelectual al Occidentului este 
constrânsă să rămână mereu una abstractă, în timp ce în zona 
“Lumii a doua” ea poate să devină cu adevărat concretă. 


Prima etapă o reprezintă concentrarea atenției asupra 
voinţei de putere a Occidentului ca civilizaţie. 


La ora actuală, Occidentul pretinde la universalitatea şi la 
caracterul absolut al sistemului său de valori, prezentându-se 

ca ceva global. În baza acestui sistem el tinde să reorganizeze 
întreaga lume, extinzând asupra ei acele proceduri, criterii, 
norme şi coduri care au fost elaborate în Occident în ultimele 
secole. Aşa cum am arătat, identificarea culturii locale cu cea 
universală, a unei comunități limitate cu întreaga umanitate 
(sau, cel puţin, cu partea aleasă a omenirii, cu elita ei, în stare să 
vorbească în numele ei) este caracteristică tuturor societăților, 
atât celor imperiale, cât şi celor arhaice. De aceea, însăşi 
pretenţia civilizației occidentale la universalitate nu reprezintă 
ceva unic sau ieşit din comun. Etnocentrismul, împărțirea 
întregii lumi în grupul „noi” (de regulă, „noi suntem cei mai 
buni, reprezentăm norma, suntem instruiți”) şi grupul „ei” (de 
regulă, „ei sunt mai răi, ostili, reprezintă o ameninţare”) este 
o constantă socială. În plus, caracterul arbitrar şi relativ al 
acestei constante nu sunt supuse unei reflecții sau sunt supuse 
unei reflecții insuficiente chiar şi de cele mai dezvoltate şi 
complexe societăţi, care manifestă în alte chestiuni elasticitate 
în gândire şi îndemânarea de a practica apercepţia. Voința de 
putere este cea care mişcă societăţile, însă evită cu insistenţă o 
privire directă, ce ar fi îndreptată asupra ei însăşi. Ea tinde să 
se ascundă în spatele „evidenţei” sau al unui sistem sofisticat 
de argumentare. 


Elaborarea TLM trebuie să înceapă de la recunoaşterea 
Occidentului drept nucleu al hegemoniei şi fixarea acestei 
realități într-un cadru axiomatic clar şi univoc. De îndată 
ce vom încerca să facem una ca asta, ne vom confrunta cu 
dezacorduri intense din partea intelectualilor occidentali. Ei 
vor spune că acest reproş este întemeiat în raport cu trecutul 

european. Dar la ora actuală însăşi cultura occidentală a 
renunțat la practicile coloniale şi teoriile eurocentriste, 
acceptând normele democrației şi ale multiculturalismului. 
Pentru a aduce obiecţii acestei atitudini, am putea să ne plasăm 
la modul convenţional pe pozițiile marxismului demonstrând 
că în epoca burgheză Occidentul îşi identifica propria soartă 
cu capitalul şi a devenit zona fixării lui geografice. lar sensul 
capitalului este să domine asupra proletariatului, motiv pentru 
care, în condiţiile capitalismului, în spatele „democraţiei” şi 
„egalităţii” se ascunde aceeaşi voință de putere şi practicile 
exploatării şi ale violenţei. Anume astfel procedează 
exponenții teoriei critice şi aici au perfectă dreptate. Însă 
pentru a nu fi înlănţuiți de marxism cu dogmele lui agravante, 
multe dintre care nici pe departe nu sunt evidente, prin urmare 
sunt inacceptabile, este necesar să fie lărgită baza teoretică de 
demascare a hegemoniei şi a o transfera din contextul social- 
economic în unul mult mai general, adică civilizaţional- 
cultural. 


Slavofilii ruşi au fost cei care au formulat o critică 
temeinică pretențiilor hegemoniste ale civilizaţiei occidentale, 
iar în secolul XX acest efort a fost continuat de reprezentanţii 
orientării eurasianiste. Cneazul N.S. Trubeţkoi în lucrarea sa 
programatică „Europa şi lumea”!5, care a pus bazele curentului 
de idei al eurasianiştilor, utilizând metoda analizei filozofico- 
culturologică şi sociologică, a arătat în mod strălucit caracterul 
artificial şi lipsit de orice temei al pretențiilor Occidentului la 
universalitate. În particular, el arăta scandaloasa inadecvare 


'5 Tpy6euxoă H.C. «Hacnenue Wnnrucxana», M.: Arpad, 2000. 

a unor metode, cum ar fi reducerea conţinutului lucrării 
fundamentale „Teoria pură a dreptului!“ a juristului Hans 
Kelsen, aproape în totalitate, la istoria dreptului roman şi a 
jurisprudenţei europene, de parcă n-ar fi existat, în genere, 
şi alte sisteme de drept (persan, chinez, indian etc.). Semnul 
egalității între „european” şi „general” este o pretenţie 
inconsistentă. Singura ei temelie rezidă în superioritatea 
fizică şi tehnică, în dreptul forței. Însă acest drept al forţei 
se limitează la acel domeniu în care funcționează legităţile 
comparaţiilor materiale. Extinderea acestor principii asupra 
sferei intelectuale şi a celei spirituale reprezintă o varietate 
a „rasismului” şi „etnocentrismului”. Pornind de la aceste 
principii, eurasianiştii au dezvoltat multitudinii tipurilor 
istorico-culturale (inițiatorul acestei direcţii a fost N. 
Danilevski'7), printre care tipul occidental contemporan 
(civilizaţia romano-germană) reprezintă doar un fenomen 
geografic local şi un episod istoric. Hegemonia şi succesul 
acesteia în impunerea ei altora constituie un fapt ce nu poate 
fi ignorat. Fiind conştientizată ca atare, ea încetează a mai fi o 
„evidenţă” sau un „destin”, devenind doar un discurs, proces, 
un fenomen creat de om şi, subiectiv, care poate fi acceptat, 
dar şi respins, cu care se poate cădea de acord, dar, în egală 
măsură, poate fi şi contestat. 


Astfel, contrahegemonia, a cărei necesitate o fundamentează 
adepții teoriei critice a RI, poate fi completată reuşit cu 
un arsenal intelectual total diferit de către eurasianiștii 
conservatori, care se orientează în opoziţia lor față de Occident 


1 Kelsen H. Reine Rechtslehre. Vienna, 1934. 
1 NanuneBckuiă H. Poccua u Egpona. M., 2007. 

nu spre „proletariat” şi „egalitate”, ci spre cultură, tradiţie şi 
valori spirituale. 


Este important să urmărim în continuare ce metamorfoze a 
suferit însăşi hegemonia occidentală în ultimele secole. 


Atunci când avem de a face cu un stat tradiţional sau cu 
un imperiu, voința de putere este exprimată mult mai clar şi 
transparent. Anume aşa s-a întâmplat, în perioada imperiului 
lui Alexandru Macedon, cu Sfântul Imperiu Roman de Națiune 
Germană din Evul Mediu etc. Însă la temelia universalismului 
imperial de mai târziu a stat inițial filozofia şi cultura greacă, 
urmată de dreptul roman, iar ulterior — Biserica creştină. În 
aceste etape, voinţa de putere a Occidentului se manifesta sub 
forma unor pături sociale ierarhizate şi strategia imperială 
față de popoarele vecine, care fie erau incluse în Oicumena 
occidentală, fie, dacă aceasta nu reuşea, deveneau duşmani de 
care era nevoie să se apere. Relaţiile de putere şi structurile 
de dominare erau transparente atât în politica internă, cât şi în 
relaţiile internaționale. Particularităţile unui astfel de sistem 
internațional sunt examinate minuţios de către B. Buzan şi 
Little, care le defineau drept „antică” sau „clasică”!:. În cazul 
dat, hegemonia este una necamufiată şi directă, prin urmare 
nu este o „hegemonie” în sensul deplin al noţiunii, aşa cum 
o înţelegea Gramsci, deoarece aici dominaţia se realizează 
în mod explicit, fiind conştientizată de cei asupra cărora 
este orientată anume în acest fel. O putere evidentă poate fi 
suportată, fie, în funcție de posibilităţi şi dorință, răsturnată. 
18 Buzan B., Little R. International Systems in World History. Oxford: Oxford 

University Press, 2010. 

In cazul hegemoniei (în accepţia lui Gramsci), lucrurile se 
prezintă ceva mai complex. 


Hegemonia ca atare se constituie în Modernitate, atunci 
când se schimbă întregul „sistem internațional”, de la cel 
„clasic” spre cel „global” (B. Buzan, R. Little). Occidentul 
intră în Modernitate şi din acel moment îşi schimbă în mod 
radical fundamentarea universalismului său şi definirea 
voinţei sale de putere. De atunci ea se manifestă sub semnul 
„Iluminismului”, „progresului”, „ştiinţei”, „secularismului” şi 
„rațiunii”, precum şi prin lupta cu „prejudecăţile” trecutului în 
numele unui „viitor mai bun” şi al „libertății omului”. În această 
perioadă se formează statele naţionale şi se constituie primele 
regimuri burghezo-democratice. Şi cu toate că această perioadă 
istorică este marcată de practicile monstruoase ale comerțului 
cu sclavi şi colonizării, precum şi de războaie sângeroase între 
puterile europene „iluminate”, se obişnuieşte a se considera 
că omenirea (= Occidentul) a intrat într-o eră nouă şi se mișcă 
vertiginos spre „progres”, „libertate” şi „egalitate”. Voința 
de putere, imperială şi deschisă, şi conceptul „Oicumenei 
creştine” se transformă în idealuri universale noi, întrunite 
în noţiunea de „progres”. „Progresul” apare în calitate de 
valoare universală, de dragul acestuia desfăşurându-se noile 
forme de dominație. Acest fapt este arătat în mod strălucit 
de către postmodernişti în RI, care interpretează avântul 
tehnic al civilizaţiei occidentale în epoca Modernităţii ca pe 
o nouă variantă a voinţei de putere, care însă, îşi schimbă 
propria structură. Relaţiile ierarhice se constituie deja nu 
între „creştini” şi „barbari”, ci între societățile şi popoarele 

„progresiste” şi „înapoiate”, între „societatea modernă” şi 
„societatea tradițională”. Nivelul de dezvoltare tehnică devine 
criteriul în baza căruia sunt repartizate rolurile ierarhice: țările 
dezvoltate devin stăpâni, iar cele nedezvoltate — „robi”. 


Această nouă structură a inegalităţii se manifestă în etapa 
inițială a Modernităţii printr-o practică brutală a colonizării. Mai 
târziu, aceasta se păstrează în nişte forme mult mai camufiate. În 
toate cazurile, „sistemul global” al RI, ce reprezintă postulatele 
de bază ale Modernităţii, constituie o ordine pur hegemonică, 
în care Occidentul este hegemonul, care pretinde la un control 
total, atât în sfera strategică, cât şi în cea cognitivă. Este vorba 
concomitent de dictatura tehnicii occidentale şi a mentalității 
occidentale. Respectiv, elementele sociale ale societăţii 
occidentale din epoca Modernității şi valorile acesteia sunt 
privite în calitate de norme obligatorii pentru toate celelalte 
popoare şi culturi. Iar tot ce se deosebeşte de acest sistem este 
privit cu suspiciune ca ceva „subdezvoltat” şi sub standardele 
occidentale. În esență este vorba de transferarea teoriei „sub- 
omului” de la nivelul biologic (ca în cazul rasiştilor germani, 
care, de altfel, sunt un sub-produs al Modernităţii europene, 
aşa cum arată H. Arendt!”) la cel cultural. 


În domeniul teoriilor RI, cei care exprimă în mod pregnant 
hegemonia conceptuală sunt reprezentanţii realismului şi ai 
liberalismului, care îşi construiesc concepțiile pornind de la 
presupusul universalism al Occidentului şi al valorilor (dar şi 
al intereselor) acestuia, confirmând şi susținând în mod activ 
ordinea hegemonică. 

1 Apear X. Hcroku rorarnrapusma. M.: LlenrpKom, 1996. 

La un alt nivel, modelul unipolar, dar şi abordarea 
multilaterală şi chiar nonpolaritatea globalistă, reprezintă, de 
asemenea, nişte varietăți ale definirii hegemoniei. În aceste 
concepte se încadrează atât abordările directe şi deschise 
(unipolaritatea, versiunea soft a multilateralităţii), precum 
şi cele implicite şi voalate (asta deoarece globalizarea 
şi transnaționalismul neoliberal, precum şi proiectele 
constructiviste reprezintă, la fel, nişte forme ale expansiunii 
codurilor occidentale asupra întregii planete). 


Prin urmare, elaborarea Teoriei Lumii Multipolare trebuie 
să se producă prin intermediul respingerii fundamentelor 
hegemoniei occidentale şi, respectiv, a teoriilor RI ce se 
bazează pe aceasta. 


Cele mai apropiate de Teoria Lumii Multipolare sunt 
teoriile postpozitiviste, care critică Modernitatea în sine, iar 
uneori se ridică la nivelul unor generalizări antioccidentale şi 
la un atac frontal contra hegemoniei şi voinţei de putere, ce 
constituie vectorul ei axial. 


Printre teoriile respective de un interes deosebit sunt cele 
care, prin deconstrucția hegemoniei occidentale, plasează cu 
exactitate Occidentul în frontierele sale spaţial-geografice 
şi, respectiv, analizează evoluția dominaţiei occidentale 
în timp şi la scara hărţii geografice a lumii. În paralel este 
efectuată analiza epistemologică a conceptelor şi schemelor 
intelectuale, care stabileau la fiecare etapă istorică voinţa de 
putere occidentală şi îi fundamentau hegemonia. Asemenea 
lucrări arată că Occidentul este una dintre multiplele civilizații, 

astfel pretenţiile ei la universalitate reducându-se la nivelul 
unor limite istorice şi geografice concrete. În acest sens, 
„societatea modernă” şi totalitatea tezelor axiomatice legate 
de ea (secularismul, antropocentrismul, primatul tehnicii, 
pragmatismul, hedonismul, individualismul, materialismul, 
consumismul, transparenţa, toleranța, democraţia, liberalismul, 
parlamentarismul, libertatea cuvântului etc.) apar ca ceva local 
ŞI trecător, ca un moment al istoriei mondiale, încadrat în 
limite fixe. O astfel de analiză dinamitează principala condiţie 
a hegemoniei occidentale: camuflarea ei sub pretenţiile 
universaliste, prezentate ca ceva „de la sine înţeles şi evident”. 
Anume în asta constă contribuția enormă a postpozitiviştilor 
în elaborarea Teoriei Lumii Multipolare. 


Aici se iscă următoarea întrebare: de ce în însuşi mediul 
postpozitivist nu s-a constituit o teorie definitivată a 
multipolarității? Or, relativizarea Occidentului şi deconstrucția 
hegemoniei lui erau la suprafaţă şi, se părea, arătau de la sine 
nevoia de a apela la alte civilizaţii şi alte poluri, iar în baza 
unei analize profunde a acestor alternative civilizaționale 
să fie propus un tablou policentric al lumii. Însă, de regulă, 
postpozitiviştii doar împing până la limitele sale logice 
anume discursul occidento-centrist, propunând să se facă nu 
un pas dinspre Occident şi Modernitate, ci un pas înainte, 
în postistorie, într-o lume care ar trebui să urmeze după ce 
Modernitatea s-a epuizat, dar care păstrează succesiunea, 
legătura logică, istorică şi morală în raport cu aceasta. În loc să 
supunăunei deconstrucţii principiile libertăţii”, „democraţiei”, 
„egalităţii” etc., postmoderniştii insistă doar asupra unei „şi 

mai mari libertăţi”, unei „democraţii adevărate” şi „egalității 
depline”, criticând Modernitatea că nu poate oferi aşa ceva. 
De aici şi controversele între o serie de filozofi şi sociologi 
contemporani asupra faptului dacă Postmodernitatea poate 
fi considerată cu adevărat o paradigmă nouă şi de alternativă 
în comparaţie cu Modernitatea sau avem de a face doar cu 
o Modernitate superioară, cu ultramodernitatea, cu „noua 
Modernitate”, altfel zis, cu împingerea până la finalul logic a 
premiselor şi normelor care au fost doar conturate, însă nu şi 
realizate până la capăt de însăşi Modernitate. 


În orice caz, cu toate meritele lor incontestabile şi utilitatea 
lucrărilor acestora pentru elaborarea Teoriei Lumii Multipolare, 
pozitiviştii rămân a fi oameni profund occidentali (indiferent 
de originea lor) şi continuă să gândească şi să acţioneze în 
limitele stabilite de civilizaţia occidentală, ei făcând parte din 
aceasta chiar şi atunci când o critică vehement până la temelii 
(este cazul să menționăm că invitaţia la o critică rațională 
reprezintă o valoare în însuşi modelul Modernităţii). 


Postmoderniştii eliberează calea pentru elaborarea 
Teoriei Lumii Multipolare, deoarece datorită lucrărilor 
acestora hegemonia Occidentului devine un fenomen 
evident, transparent şi descris sub toate aspectele, pretențiile 
la universalitate a valorilor occidentale fiind explicate prin 
prisma recursului anume la această hegemonie şi apare ca o 
consecinţă practică a acesteia. lar asta înseamnă că fenomenul 
respectiv este demascat şi încetează să fie atât de eficient ca 
atunci când existenţa lui nu este conştientizată şi observată. 
Valorile şi postulatele occidentale sunt locale şi limitate din 

punct de vedere istoric, iar nu globale şi imuabile, prin urmare, 
ordinea mondială edificată în baza lor constituie expresia unei 
dominaţii hegemoniste şi produsul expansiunii unui centru 
asupra altor medii mentale, neînsemnând însuşi destinul, 
progresul, legitatea obiectivă de dezvoltare şi fatalitatea 
prestabilită. Afirmând şi fundamentând toate acestea, ne 
pomenim față către faţă cu hegemonia. Ea nu mai pătrunde 
în interiorul nostru pe neobservate, impregnându-se în noi şi 
cucerind controlul asupra voinţei şi conştiinţei noastre; ea este 
obiectivată ca un mediu exterior şi străin, distinctă în raport 
cu noi, încercând să ne impună prin intermediul sugestiei şi 
constrângerii puterea sa absolută. Privind-o măcar o singură 
dată direct în ochi, noi nu vom mai fi niciodată aceiaşi. 


Civilizaţia 

În pofida importanței enorme a teoriilor postpozitiviste în 
Relațiile Internaționale (RI), nu promotorii acestora s-au apropiat 
nemijlocit de Teoria Lumii Multipolare (TLM), ci exponentul 
curentului conservator în politica americană, adeptul convins al 
realismului, filozoful politic Samuel Huntington. În articolul său 
programatic, dezvoltat ulterior în lucrarea polemică „Ciocnirea 
civilizațiilor”, el desfăşoară tabloul conceptual al echilibrului 
de forțe în lumea contemporană, care poate fi preluat în mare în 
calitate de schiță a TLM în faza inițială. 


Huntington examinează noile condiţii ale ordinii 
mondiale ce s-au constituit după prăbuşirea lumii bipolare. El 
polemizează cu discipolul său, un alt cunoscut analist politic 

— F. Fukuyama, care, interpretând sfârşitul lumii bipolare, a 
ajuns la concluzia despre „sfârşitul istoriei”, adică a triumfului 
ce s-ar fi produs de fapt a modelului liberal-democratic la scară 
planetară şi a globalizării care s-ar fi produs deja. În spiritul 
paradigmei neoliberale a RI, Fukuyama a considerat că 


e democraţia a devenit o normă universală în întreaga lume 
şi, prin urmare, 


e de acum încolo pericolul unor conflicte militare este 
redus la minimum (dacă nu exclus în general — „democraţiile 
nu luptă între ele”), 


e singura normă devine concurența comercială paşnică, 
e societatea civilă s-a afirmat în locul statelor naţionale şi 


e vine momentul proclamării unui guvern mondial. 


Toate acestea determină dezacordul lui S. Huntington, 
exprimat de pe poziţii pesimiste. Potrivit lui, 


e sfârşitul lumii bipolare nu conduce în mod automat la 
instaurarea unei ordini globale şi omogene de natură liberal- 
democratică, prin urmare, 


e istoria nu s-a încheiat, 


e iar a vorbi despre sfârşitul conflictelor şi războaielor este 
prematur. 


Lumea a încetat să fie bipolară, însă nu a devenit nici 
globală şi nici unipolară. In ea s-a conturat o configurație cu 

desăvârşire nouă, cu noi ciocniri, tensiuni şi conflicte. Aici 
Huntington se apropie de elementul principal şi formulează 
o ipoteză absolut fundamentală, care încă nu a fost apreciată 
la justa ei valoare, despre faptul cine urmează să fie actorul, 
protagonistul de pe scena mondială. El numeşte în calitate de 
actor civilizația. 


Anume acest pas conceptual trebuie considerat drept 
început al apariției unei teorii absolut noi — Teoria Lumii 
Multipolare. Huntington afirmă principalul: evidențiază noul 
actor, civilizația şi, concomitent, vorbeşte despre multitudinea 
acestor actori, utilizând în însăşi denumirea articolului său 
acest cuvânt la plural: ciocnirea civilizațiilor. 


Dacă vom cădea de acord cu Huntington asupra acestui 
aspect fundamental, ne vom situa într-un câmp conceptual, ce 
depăşeşte limitele teoriilor clasice ale RI şi chiar a paradigmelor 
postpozitiviste. Este suficient să recunoaştem multitudinea 
civilizațiilor şi să le identificăm cu actorii principali (units) în 
noul sistem al relațiilor internaţionale pentru a avea o primă 
descriere a hărții lumii multipolare. Acum avem la dispoziţie 
şi identificarea faptului ce anume reprezintă polul unei astfel 
de ordini multipolare: acest pol îl constituie civilizația. În 
consecință, putem să răspundem imediat la întrebarea de 
principiu: câte poluri trebuie să aibă ordinea multipolară? 
Răspunsul este: tot atâtea câte civilizaţii există. 


Astfel, datorită lui Huntington, obținem o primă versiune 

a cadrului noii teorii. Această teorie afirmă modelul, potrivit 

căruia, în câmpul relaţiilor internaţionale există câteva centre 

de luare a deciziilor globale, acestea fiind reprezentate de 
civilizațiile respective. 


Huntington aparține şcolii realiste a RI. Asta îl determină 
să treacă nemijlocit la identificarea civilizațiilor în calitate 
de actori ai noii ordini mondiale și la analiza probabilității 
conflictelor (ciocnirilor) între ele. La fel este structurat modelul 
de bază al realiştilor în procesul de evaluare a intereselor 
naționale: analizând relațiile internaţionale, ei examinează, în 
primul rând, probabilitatea conflictelor, zona de intersectare a 
intereselor şi capacitatea de asigurare a apărării şi securității. 
Însă deosebirea fundamentală constă în faptul că realiştii 
clasici aplică aceste criterii față de statul naţional, considerat 
drept singurul şi principalul actor în relaţiile internaționale, ca 
pe o realitate constituită în mod strict şi legitim, recunoscută 
la nivel internațional, în timp ce Huntington aplică aceeaşi 
abordare faţă de civilizaţie — o noţiune mult mai vagă, inexactă 
şi care nu a cunoscut o elaborare conceptuală. Cu toate acestea, 
anume intuiţia lui Huntington şi saltul său calitativ, de la 
statul național la civilizaţie, în definirea actorului noii ordini 
mondiale, constituie cel mai important element al teoriei lui. 
EI deschide căi absolut noi spre înțelegerea structurii relaţiilor 
internaționale şi pune bazele TLM. 


Aici este extrem de important să realizăm ce este o civilizaţie 
şi ce sens comportă această noţiune-cheie pentru TLM. 


Civilizaţia nu reprezintă un concept ce ar figura în vreo teorie 

a RI, nici în cele pozitiviste şi nici în cele postpozitiviste. Nu 

este vorba nici despre un stat, nici despre un regim politic, nici 

despre o clasă, nici despre o reţea, nici despre o comunitate, 
nici despre un grup de indivizi şi nici despre indivizi aparte. 
Civilizaţia este o comunitate colectivă unită prin apartenența 
la aceeaşi tradiție spirituală, istorică, culturală, mentală şi 
simbolică (de cele mai multe ori având rădăcini religioase, 
deşi nu neapărat conştientizate în termenii unei religii 
concrete), ai cărei membri conştientizează apropierea unii 
față de alţii, indiferent de apartenența naţională, de clasă, 
politică şi ideologică. 

După apariţia lucrării clasice a lui O. Spengler „Declinul 
Occidentului”, unii autori delimitează, urmându-i exemplul, 
„Civilizația? şi  „cultura”, prin cultură  înţelegându-se 
comunitatea spiritual-intelectuală, iar prin civilizație — fixarea 
postulatelor şi structurilor rațional-tehnologice. Potrivit lui 
Spengler, civilizația constituie o cultură „stinsă” (răcită), ce şi-a 
pierdut forţele interioare şi voinţa de a se dezvolta şi a înflori, 
decăzută până la nivelul unor forme mecanice înstrăinate. Cu 
toate acestea, delimitarea respectivă nu a devenit una general 
acceptată, în majoritatea lucrărilor (ca, de exemplu, cea a lui 
A. Toynbee „Studiu asupra istoriei”) noţiunile de „civilizaţie” 
şi „cultură” practic se dovedesc a fi sinonime. Pentru noi 
contează faptul că S. Huntington înţelege prin „civilizație” 
practic acelaşi lucru ca şi prin „cultură”, anume din acest 
motiv atunci când descrie şi enumeră civilizațiile el apelează 
cu precădere la religii şi sisteme religioase. 


Acest concept apare pentru prima oară în câmpul teoretic al 

RI şi abia acum se poziţionează ca un posibil actor al politicii 
globale. Potrivit clasificării lui Buzan şi Little”, 


e în sistemul clasic sau antic al relaţiilor internaţionale 
(societatea tradițională, Premodernitatea) figurează statele 
tradiționale şi imperiile; 


e în sistemul global (relaţiile internaţionale în epoca 
Modernităţii) — statele naţionale de tip burghez; 


e în ultimul sistem postmodernist — alături de state apar 
comunitățile transnaționale de reţea, grupurile asimetrice şi 
alte „multitudini”. 


Însă în niciuna dintre acestea nu apar civilizațiile ca actori. 
Noţiunea de civilizație figurează şi în ştiinţa istorică, şi în 
sociologie, şi în culturologie. Dar în RI acest concept este 
introdus pentru prima oară. 


Logica lui Huntington, care a propus ipoteza civilizaţiei 
în RI, este destul de transparentă. Sfârşitul lumii bipolare 
şi a confruntării celor două tabere ideologice, capitalistă şi 
socialistă, s-a încheiat cu victoria capitalismului şi lichidarea 
URSS. Din acel moment, Occidentul capitalist nu mai are 
un duşman „formal” capabil să-şi fundamenteze poziţia în 
mod rațional şi inteligibil, să propună sistemului mondial un 
scenariu de alternativă simetric şi să-şi demonstreze la modul 
practic capacitatea de concurenţă. De aici F. Fukuyama trage 
concluzia pripită, potrivit căreia de acum încolo Occidentul a 
devenit un fenomen global, toate țările lumii şi toate societățile 
% Buzan B., Little R. International Systems in World History. Oxford: Oxford 

University Press, 2010. 

s-au transformat într-un câmp unic şi uniform, ce reproduce 
în mare, cu mici devieri, democraţia parlamentară, economia 
de piaţă şi ideologia drepturilor omului. De aceea, consideră 
Fukuyama, timpul statelor naţionale a trecut, iar lumea se 
află în pragul unei integrări depline şi definitive. Umanitatea 
se transformă văzând cu ochii într-o societate civilă globală, 
politicul îi cedează locul economiei, războiul este înlocuit în 
totalitate de comerț, ideologia liberală devine una recunoscută 
la scară universală şi o normă fără alternativă, toate popoarele 
şi culturile se amestecă într-un cazan de topire cosmopolit?!. 


În cazul dat, Fukuyama a urmat regulile unei analize 
„dizolvate” (thin). El evidenţiază pe bună dreptate principalele 
şi cele mai evidente trăsături ale evenimentelor. Într-adevăr, 
sfârşitul socialismului a scos de pe scena istorică cel mai 
impunător oponent al democraţiei liberale, transformând-o în 
una „universală”. La ora actuală nu există o altă ideologie care 
să aibă o suficientă răspândire, atractivitate şi credibilitate, 
capabilă să concureze la modul serios cu liberalismul. Practic 
toate ţările lumii acceptă, de facto şi de jure, normele civilizației 
occidentale. Societăţi care ar ignora normele democrației, ale 
economiei de piață şi libertăţii presei au rămas extrem de puţine, 
dar şi acestea se află în faza de trecere la modelul occidental. 
Această situaţie a servit drept temei suficient pentru ca să fie 
proclamat „sfârşitul istoriei”, care, chiar dacă încă nu a sosit, 


* Ulterior, F. Fukuyama a recunoscut că pronosticul său optimist referitor la 
globalizarea liberală s-a dovedit a fi unul pripit, în realitate lucrurile stând cu 
totul altfel decât a afirmat el în lucrarea sa programatică, ce i-a adus notorie- 
tatea. Pykyama O. Hnen umeror Gonsmoe 3Hauenue. becena c A. JlyruHeIM// 
Ilpobuas. 2007. 

e pe punctul de a se produce. Concluzii similare au tras şi 
neorealiştii, care justifică în mod deschis hegemonia SUA (R. 
Gilpin, Charles Krauthamer) şi neoliberalii (care au primit cu 
entuziasm victoria democraţiei în țările blocului de Est), dar şi 
unii postmodernişti (care au văzut în globalizare noi orizonturi 
ale libertății individuale). 


Huntington contrapune acestora o analiză „consistentă” 
(thick), în care se acordă o atenţie deosebită detaliilor, 
aspectelor calitative ale proceselor analizate şi tinde să 
înțeleagă mai bine dimensiunea profundă a transformărilor 
apărute în lumea postbipolară. El ajunge la concluzia 
că modernizarea şi democratizarea, precum şi normele 
liberalismului de piață, au afectat cu adevărat doar societățile 
occidentale, în timp ce toate celelalte țări au acceptat aceste 
reguli ale jocului sub presiunea necesităţii, nu le-au inclus în 
adâncul propriilor culturi, împrumutând în mod pragmatic 
doar unele elemente ale civilizației occidentale, cele practice 
şi tehnologice. Astfel, Huntington vorbeşte despre răspândirea 
în ţările nonoccidentale a fenomenului „modernizării fără 
occidentalizare”, care se produce atunci când reprezentanţii 
unor societăți nonoccidentale împrumută anumite tehnologii 
occidentale, dar tind să le adapteze la condiţiile locale şi deseori 
să le îndrepte împotriva Occidentului însuşi. În felul acesta, 
democratizarea şi modernizarea societăților nonoccidentale, 
privite în lumina unei analize „consistente”, apar ca fiind 
ambigui şi relative şi, respectiv, nu garantează câtuşi de puţin 
acele rezultate care ar urma să fie aşteptate fără a se ţine cont 
de aspectele interne ale acestor procese. Cu cât mai mult îşi 

lărgeşte Occidentul granițele, înglobându-i în interiorul lor 
„pe toți ceilalți” (the Rest, societățile nonoccidentale), cu 
atât mai mult se aprofundează această ambiguitate şi creşte 
fisura între Occident şi regiunile nonoccidentale, care primesc 
noile tehnologii şi îşi fortifică propriul potenţial, păstrându-şi 
concomitent legăturile cu structurile tradiţionale ale societăţii. 
Anume acest fenomen conduce spre noţiunea de „civilizaţie” 
în calitate de concept ştiinţific al RI. 


În structura RI din sec. XXI, civilizațiile constituie nişte 
zone spațiale largi, care îşi consolidează potenţialul de forțe 
şi cel intelectual sprijinindu-se pe tehnologiile occidentale, 
dar în loc să adopte în totalitate sistemul de valori occidental, 
păstrează legături organice puternice cu culturile, religiile 
şi complexele sociale tradiționale, care uneori se află într- 
un conflict flagrant cu cele occidentale sau chiar îi sunt 
diametral opuse acestuia. Destrămarea lagărului socialist doar 
catalizează procesele respective şi scoate în evidenţă această 
stare de lucruri. În locul unei opoziții simetrice Răsărit- 
Occident apare un câmp al tensiunilor între câteva civilizaţii. 
Aceste civilizaţii, care sunt, de cele mai multe ori, separate 
de graniţele naţionale, vor conştientiza din ce în ce mai mult, 
în procesul globalizării şi integrării, propria comuniune şi 
vor acționa în cadrul sistemului relațiilor internaționale, 
ghidându-se de valori şi interese comune ce decurg din aceste 
valori. Drept urmare a dezvoltării acestor procese şi în cadrul 
unei „modernizări fără occidentalizare” va rezulta un tablou 
cu totul nou al echilibrului de forțe la scară globală. Anume 
aceasta este lumea multipolară. 

Polurile lumii multipolare / nomenclatorul civilizaţiilor 


Huntington evidenţiază următoarele civilizații: 
cele incontestabile: 

Civilizaţia occidentală; 

Civilizaţia ortodoxă (eurasiatică); 
Civilizaţia islamică; 

Civilizaţia indiană; 

Civilizaţia chineză (confucianistă); 
Civilizaţia japoneză. 

cele potenţiale: 

Civilizaţia latino-americană; 
Civilizaţia budistă; 

Civilizaţia africană. 


Anume acestora le este sortit să devină într-un anumit 


moment istoric poluri ale lumii multipolare. 


Cea mai evidentă şi pretinzând deseori la unicitate şi 


universalitate este civilizația occidentală. Ea îşi are începutul 


în lumea greco-romană, iar în perioada medievală se constituie 


definitiv în partea occidentală a Oicumenei creştine. La ora 
actuală, ea se constituie din două centre strategice pe cele două 
maluri ale Atlanticului: America de Nord (în primul rând, 

SUA) şi Europa occidentală. În această zonă s-a şi format 
Modernitatea şi toate axiomele ei civilizaționale. Anume 
aici se află polul incontestabil şi evident al actualei ordini 
mondiale. Huntington numeşte acest spaţiu cu termenul „the 
West”, „Occidentul”. 


În tabloul multitudinii civilizaţiilor observăm următoarea 
particularitate: Occidentul ca civilizație (una dintre câteva!) 
este un fenomen local, alături de alte civilizaţii, care au o 
istorie îndelungată, rădăcini istorice adânci şi care la ora 
actuală dispun de un potenţial strategic, economic, politic şi 
demografic considerabil. Occidentul este un „spațiu larg” între 
altele. Civilizaţia occidentală este cea care deţine rolul de lider, 
însă „toate celelalte” (the Rest), dacă e să fie adunat întregul 
lor potențial cumulativ, la un moment dat l-ar putea sfida şi i-ar 
putea pune sub semnul întrebării hegemonia. Însuşi Huntington, 
fireşte, nu doreşte una ca asta, însă el evaluează situația în mod 
realist, presupunând că aşa ceva oricum se va produce cândva, 
de aceea conducătorii civilizației occidentale ar trebui să 
privească la modul cel mai serios spre un viitor îngrijorător şi 
plin de riscuri, unde probabilitatea ciocnirii cu „toţi ceilalți” va 
creşte pe măsura dezvoltării forţei altor civilizații. 


Civilizaţia ortodoxă (eurasiatică) are, de asemenea, origini 
eurasiatice, dar se constituie în baza tradiției creştine de 
răsărit, continuând geopolitica Imperiului Bizantin. Încă mai 
bine de o mie de ani în urmă discordiile între creştinismul 
occidental şi cel oriental capătă forme critice, cele două 
părți ale Oicumenei creştine urmându-şi căi istorice diferite, 
deseori chiar antagoniste. Rusia reprezintă nucleul civilizației 

ortodoxiei (eurasianismul), care începând cu sec. XV a căpătat 
o dublă moştenire istorică şi geopolitică — de la Bizanțul 
cucerit de otomani şi de la Hoarda de Aur ce se prăbuşise, 
devenind o sinteză a culturii creştine orientale şi a celei de 
stepă (turanică). 


Întreaga istorie a relaţiilor Rusiei cu Europa Occidentală 
reprezintă un conflict în jurul liniei de fractură civilizațională, 
marcată între ortodoxie şi creştinismul occidental (catolicismul 
şi protestantismul). Mai târziu (începând cu epoca lui Petru), 
această confruntare capătă caracterul unei contradicții în cadrul 
intereselor naționale, mai târziu (în sec. XX) manifestându- 
se prin conflictul capitalismului şi al comunismului la scară 
mondială. Şi, cu toate că această ultimă versiune a rămas în 
trecut, identitatea civilizațională a Rusiei şi a altor societăți 
ortodoxe (ca istorie şi cultură) predetermină o deosebire 
considerabilă faţă de criteriile occidentale, ceea ce conduce 
cu uşurinţă spre conflicte de interese, iar în anumite condiţii 
— la probabilitatea unei confruntări. Civilizaţia ortodoxă 
(eurasiatică) cu nucleul său în Rusia are tot temeiul să 
pretindă la rolul unui pol într-o lume multipolară. În condiţiile 
actuale, Rusia, probabil, nu dispune de un potenţial care i-ar 
permite să se opună Occidentului de una singură, de aceea 
revenirea la sistemul bipolar este imposibilă. Însă în contextul 
multipolarităţii, această civilizație ar putea deveni factorul 
cel mai important, iar în anumite condiții chiar hotărâtor în 
determinarea echilibrului de forțe la scară mondială. Această 

situație a putut fi observată mai ales din 2000, atunci când 
Moscova a început să-şi consolideze poziţiile după haosul din 
anii nouăzeci. 


Civilizaţia islamică reprezintă încă o forță mondială. Astăzi 
musulmanii sunt separați de graniţele statelor naționale, însă 
există aspecte asupra cărora reprezentanţii civilizației islamice 
în mare sunt solidari dincolo de graniţele naţionale. Pe măsura 
modernizării societăților islamice şi a consolidării potențialului 
lor economic, politic şi strategic, elitele şi cercurile intelectuale 
conştientizează tot mai mult diferenţele existente în sistemele 
de valori ale lumii islamice şi ale civilizației occidentale, ceea 
ce va determina dispoziţii antioccidentale. Atacul întreprins de 
unele grupuri islamice teroriste din rețeaua „Al Qaida” asupra 
turnurilor World Trade Center la 9 septembrie 2001 arată până 
la ce grad este în stare să ajungă acest conflict. Având în vedere 
un şir de parametri, civilizația islamică poate să pretindă pe 
deplin la statutul unui pol aparte al lumii multipolare. 


Nu mai puţin evidente sunt deosebirile de ordin cultural 
ale civilizaţiei chineze (confucianiste). Societatea chineză este 
unită nu atât prin religie, cât prin comunitatea culturii etice, 
similitudinea postulatelor sociale şi printr-o multitudine de 
trăsături de ordin spiritual, filozofic şi psihologic. Chinezii îşi 
conştientizează profund specificitatea lor civilizațională şi sunt 
capabili să rămână fideli tipului cultural chiar şi atunci când 
locuiesc în alte societăți. Valorificând cu succes tehnologiile 
occidentale, chinezii îşi păstrează identitatea culturală practic 
neschimbată. Individualismul, hedonismul şi raționalismul 

-70- 


TEORIA LUMII MULTIPOLARE 


etc., caracteristice occidentalilor, nu pătrund în adâncurile 
societăţii chineze. Păstrarea regimului comunist în China doar 
accentuează specificul căii chineze. Demografia impresionantă 
a populaţiei chineze reprezintă o resursă politică şi economică 
enormă, iar realizările de excepție ale economiei chineze au 
transformat China într-un concurent economic redutabil al 
țărilor occidentale. 


De un potențial demografic comparabil cu cel al Chinei 
dispune şi India. Este evident că nu e vorba doar de un stat, 
ci anume de o civilizație milenară şi coduri filozofice şi 
valorice aparte, ce se deosebesc în mod substanţial de normele 
Occidentului de azi. Modernizarea Indiei produce anumite 
schimbări în structura socială a acestei țări, concomitent cu 
dezvoltarea tehnică creşte şi conştientizarea de către indieni 
a propriei identități civilizaţionale. Civilizaţia indiană nu este 
una agresivă şi e contemplativă ca origine, dar, în acelaşi timp, 
este extrem de conservatoare şi stabilă, iar în faţa unor coduri 
culturale de alternativă (islamul, occidentalizarea etc.) este în 
stare să manifeste o anumită duritate. Creşterea economică a 
Indiei din ultimii ani o îndreptățește să pretindă rolul unui pol 
aparte în lumea multipolară. 


Cu toate că după al Doilea Război Mondial, dintre toate 
societățile nonoccidentale, civilizația japoneză a devenit cea 
mai integrată în zona „Occidentului global”, reprezentând un 
fenomen unic, având o tradiţie culturală inedită. Potenţialul 
economic enorm al Japoniei şi specificul psihologiei sociale 
japoneze 1-a făcut pe un şir de analişti americani să opineze că 
este posibilă o ciocnire a Occidentului cu Japonia. În ultimele 

două decenii, creşterea economică a Japoniei a încetinit în 
mod vizibil, iar ambițiile ei atât în politica regională, cât şi 
în cea globală, s-au diminuat considerabil. Cu toate acestea 
însă, având în vedere experiența istorică şi potențialul enorm 
al societății japoneze, nu putem exclude faptul că la un 
moment dat, Japonia va deveni, alături de China, una dintre 
forțele regionale de frunte, cel puţin în regiunea Pacificului. 
Această țară dispune de un potențial remarcabil şi la ora 
actuală reprezintă interesele strategice ale SUA, inclusiv în 
chestiunea contrabalansării forţei crescânde a Chinei. În 
condițiile multipolarităţii, această funcție „prooccidentală” a 
Japoniei ar putea să sufere schimbări. 


Civilizaţia latino-americană reprezintă o zonă postcolonială, 
organizată politic de către europeni. Însă legăturile istorice cu 
culturile catolice şi conservatoare ale Spaniei şi Portugaliei, 
precum şi procentul considerabil al populaţiei autohtone ce s-a 
păstrat, au determinat diferenţe substanțiale între cultura ţărilor 
Americii Latine şi cea a Americii de Nord (unde predominau 
influențele anglo-saxone protestante), iar populația băştinaşă 
a fost nimicită aproape în întregime. Diferenţele de ordin 
cultural, etnosociologic şi psihologic a latino-americanilor 
ar putea servi drept premisă pentru conştientizarea de 
către populația Americii de Sud a propriului profil istoric, 
determinând apariția unui pol independent, având propria 
agendă şi interese strategice. 


Celelalte civilizații ar putea fi privite în calitate de candidaţi 
la statutul de pol al lumii multipolare doar într-o perspectivă 
îndepărtată. 

Civilizaţia africană, văzută ca spaţiu ce ar urma să se 
integreze într-un pol aparte al lumii multipolare, există doar 
la nivel de proiect imaginar. Popoarele Africii Transsahariene 
sunt extrem de răzlețite, fiind adunate în state naţionale în 
baza criteriului pur colonial. Ele nu dispun de nicio identitate 
culturală comună şi nici de un sistem civilizațional. La 
nivel pur teoretic, popoarele Africii ar putea crea (sau, mai 
curând, construi), la un moment dat, propria unitate în baza 
particularităților de ordin rasial, spațial, geopolitic, economic 
şi sociologic. Astfel de proiecte există; de exemplu, proiectul 
Statele Unite ale Africii (Kwame Nkrumah, Abdoulaye 
Wade, Muammar Qaddafi), Organizaţia Unităţii Africane, 
Comunitatea economică panafricană etc. Totalitatea populaţiei 
şi teritoriul prezintă această construcţie teoretică într-un mod 
destul de convingător (locul trei la capitolul demografie şi 
primul din lume după întinderea teritorială). 


Dar pentru ca această zonă să se transforme într-un pol 
independent, probabil va trebui să treacă destul de mult timp. 


Civilizaţia budistă arată, de asemenea, destul de nebulos. 
Din aceasta fac parte ţări diferite, ce se deosebesc de civilizațiile 
islamică şi indiană vecine după un şir de trăsături culturale 
şi sociale. Budismul este prezent în China şi Japonia, însă 
aceste ţări ar putea pretinde la rolul unor poluri independente. 
Tocmai de aceea este mai puţin probabilă consolidarea într-o 
perspectivă apropiată a spaţiului budist, care s-ar deosebi net 
de arealul influenței chineze şi japoneze. Am putea considera 
„civilizația budistă” ca fiind o zonă de rezervă în regiunea 
Pacificului. 

Aşadar, simpla enumerare a civilizațiilor, atât a celor mai 
închegate, cât şi a celor mai curând potenţiale, ne permite să 
oferim TLM un caracter concret. Astfel, obținem o structură 
diferențiată a hărții potenţiale a lumii multipolare. 


Aceasta indică 


e civilizația occidentală, ce pretinde în momentul de față la 
universalitate şi hegemonie, reprezentând în realitate doar una 
dintre mai multe civilizaţii, prin urmare, atât hegemonismul, 
cât şi universalismul ei, au granițe geografice strict determinate 
şi un conţinut istoric destul de concret (de altfel, graniţele 
spaţiale se pot deplasa în orice direcție, în funcţie de echilibrul 
intercivilizațional); 


e civilizația ortodoxă (eurasiatică), ale cărei graniţe se 
extind asupra spațiului CSI şi a unei părţi a Europei de Est şi de 
Sud (acest teritoriu a apărut în istorie în calitate de concurent 
principal sau, cel puţin, redutabil pentru civilizaţia occidentală, 
până la recentul dualism direct Est-Vest în sistemul lumii 
bipolare); 


e civilizația islamică ce cuprinde spaţiul Africii de Nord, 
Asia Centrală şi un şir de ţări din zona Pacificului, unde este 
concentrat un potenţial demografic imens şi un volum enorm 
de resurse naturale, inclusiv cele energetice; 


e civilizația chineză, ce cuprinde nu doar Taiwanul, ci 
şi o zonă extinsă din regiunea Pacificului, asupra căreia se 
răspândeşte influența chineză (aceasta dispune de anumite 
elemente pentru a deveni şi mai largă, ţinându-se cont de 
demografia chineză şi de ritmurile creşterii economice); 

e civilizația indiană, căreia îi putem atribui, alături de 
India, Nepalul şi Mauritania din Africa, unde peste 50% din 
populaţie mărturiseşte hinduismul); 


e civilizația latino-americană, unită prin legătura cu 
societățile hispano-portugheze din Europa, prin religia catolică 
şi prin comunitatea relativă a unui melanj cultural de origine 
europeană, indiană şi africană (aici am putea include atât țările 
Americii Latine, cât şi pe cele din America Centrală, inclusiv 
Mexicul în partea cea mai nordică a acestei regiuni); 


e civilizația japoneză ce se află astăzi în stare de anabioză, 
dar care, de-a lungul istoriei, a avut pretenţia (întemeiată din 
punctul de vedere al potenţialului de forță) de a instaura în 
întreaga regiune a Pacificului „ordinea japoneză”. 


Contururile acestor civilizaţii sunt lesne de identificat pe 
hartă şi depăşesc graniţele statelor naționale, ce fracturează 
spațiile civilizaționale, într-un şir de chestiuni de primă 
importanță. 


În felul acesta avem de a face cu o schiță deja conturată a 
ordinii mondiale, ce se deosebeşte net de ceea ce constituie 
obiectul teoretizării absolutei majorităţi a paradigmelor Relațiilor 
Internaționale (RI), atât a celor pozitiviste şi clasice, cât şi a 
celor postmoderniste. Acest tablou al centrelor civilizaționale în 
sistemul multipolarității reprezintă schema unui viitor posibil şi 
chiar probabil. Într-un astfel de viitor, numărul actorilor politici 
internaționali va fi categoric mai mare decât unul sau doi, dar, 
în acelaşi timp, acesta va fi în mod substanțial mai mic decât 
statele naţionale existente la ora actuală. 

Fiecare dintre civilizaţii va reprezenta un pol de putere şi 
un centru de hegemonie locală, ce ar depăşi potenţialul tuturor 
componentelor sale (care aparţin acestei civilizaţii), însă nu va 
dispune de o forță suficientă pentru a-şi impune propria voință 
altor civilizaţii. 


În acest fel, ordinea multipolară va reproduce la un alt nivel 
sistemul de la Westfalia, cu suveranitatea lui, cu echilibrul de 
forțe, haosul mediului internațional, probabilitatea conflictelor 
şi potenţialul tratativelor de pace. Însă va apărea o deosebire de 
principiu: în calitate de actori vor apărea nu statele naţionale, 
ce se prezintă după acelaşi model, copiat în baza statelor 
capitaliste din perioada Modernității, dar civilizațiile, care 
dispun de o structură internă absolut independentă, care ar 
corespunde tradiţiilor istorice şi codurilor culturale. 


O astfel de lume va fi în adevăratul sens al cuvântului 
una policentrică, întrucât la nivelul ordinii mondiale 
egalitatea între civilizaţii nu va presupune un singur model de 
organizare politică internă a acestora. În cadrul unora dintre 
acestea, religia va avea un rol hotărâtor, în timp ce în altele ar 
putea predomina principiile seculare. Unele vor avea forme 
democratice, iar altele — forme de conducere total diferite, fie 
legate de experienţa istorică şi particularităţile culturale, fie 
alese ca fiind optime de către aceste societăți în calitate de 
proiect constructiv. Spre deosebire de sistemul de la Westfalia, 
într-o astfel de orânduire a organizării lumii va lipsi modelul 
global al hegemoniei universaliste şi patternul obligatoriu. 
În fiecare civilizație aparte vor putea fi afirmate sisteme de 
valori comune caracteristice doar polului respectiv, acestea 

incluzând reprezentările despre subiect, obiect, timp, spaţiu, 
politică, om, cunoaştere, scop şi sens al istoriei, drepturi şi 
obligații, norme sociale etc. Fiecare civilizaţie îşi are propria 
filozofie şi, în mod firesc, civilizațiile non-occidentale se 
vor sprijini pe sistemele lor filozofice autohtone, care pot fi 
renăscute, perfecționate, transformate sau chiar înlocuite cu 
altele noi, toate acestea însă, în condițiile unei libertăţi depline 
şi în funcție de profilul fiecărei societăţi. 


Civilizaţiile în calitate de construct 


Aici ne apropiem de un aspect foarte important. Mulţi dintre 
criticii lui Huntington au avansat contraargumente, contestând 
însăşi existenţa civilizaţiilor în lumea modernă sau afirmând 
că globalizarea, occidentalizarea şi modernizarea vor nivela în 
timp diferenţele culturale şi civilizaționale. Astfel, chestiunea 
despre ontologia conceptului de civilizație este ridicată de 
către aceştia pe ordinea de zi cu toată acuitatea ei. 


Faptul că civilizațiile există ca un fundal cultural şi valoric 
(uneori religios) unificator al unor segmente spaţiale largi 
reprezintă o realitate empirică a sociologiei şi istoriei. Dar este 
oare această realitate suficientă pentru ca în condiţiile actuale 
unitatea respectivă să fie conştientizată în mod clar, mobilizată 
şi transformată într-o idee politică viguroasă, capabilă să 
transforme civilizațiile în actori principali în cadrul sistemului 
relaţiilor internaționale? 


Huntington prezintă observaţii de ordin empiric, insistând 
asupra faptului că o astfel de ontologie există şi că în condiţiile 
actuale, anume identitatea civilizațională este chemată să 

-77- 


ALEKSANDR DUGHIN 


joace un rol hotărâtor în desfăşurarea proceselor de bază 
după sfârşitul lumii multipolare şi în contextul unor dificultăți 
crescânde cu care se confruntă SUA; aceste dificultăți 
sunt legate de nevoia de a face faţă extinderii frontierelor 
momentului unipolar, precum şi pe fundalul globalizării, 
care, odată cu universalizarea anumitor coduri şi proceduri, 
contribuie concomitent la renaşterea identităților locale şi 
religioase (R. Robertson şi „globalizarea” lui”). Dar asta e o 
chestiune discutabilă: adepții abordării civilizaționale afirmă 
că civilizaţia reprezintă un concept fundamentat din punct 
de vedere ontologic în domeniul relaţiilor internaţionale”, 
în timp ce oponenții acestora insistă asupra faptului că 
ontologia respectivă ar fi îndoielnică şi ireală. Aşa cum însuşi 
Huntington se află de partea Occidentului şi face parte din 
elita lui intelectuală, conştientizarea factorului civilizațional 
de către acesta are loc de pe poziţii occidentale. În însăşi 
existenţa altor civilizaţii decât cea occidentală şi cu atât mai 
mult probabilitatea consolidării acestora şi transformării lor 
în poluri independente ale lumii multipolare Huntington vede 
doar un pericol. El consideră acest pericol ca fiind unul real 
şi fundamentat sub aspect ontologic. Tocmai de aceea, el este 
considerat un pesimist al globalizării. Şi totuşi, pentru acesta 
ontologia conceptului de civilizație reprezintă o apreciere a 
gravității şi existenţei reale a inamicului potențial. 

? Robertson R. Globalization: Social Theory and Global Culture. London: Sage, 


% 2 Harris Lee. Civilization and Its Enemies: The Next Stage of History, New 
York, The Free Press, 2004. 

Însă problema în cauză poate fi privită şi din cu totul alt 
punct de vedere: nu în cadrul unei abordări realiste, căreia îi 
rămâne fidel de cele mai multe ori însuşi Huntington, ci în 
baza metodei constructiviste şi, mai larg, în baza teoriilor 
postpozitiviste ale RI. 


Pentru TLM nu contează atât de mult dacă civilizațiile 
există sau nu în calitate de actori şi poluri ai lumii multipolare 
şi dacă existența lor este un fapt demonstrat şi relevant 
sau o piedică slabă şi turbulentă în calea tăvălugului sigur 
al unipolarităţii sau al globalizării occidento-centriste. 
Civilizaţia ca actor al relațiilor internaţionale nu este în niciun 
caz o reîntoarcere la Premodernitate cu statele şi imperiile ei 
tradiționale. Civilizaţiile ca actori ai relațiilor internaționale 
reprezintă un fenomen cu totul nou, care n-a mai existat în 
trecut; este o anume realitate a Postmodernității, menită să 
substituie ordinea mondială ce şi-a epuizat potențialul şi care 
se baza pe sistemul de la Westfalia, dar o Postmodernitate de 
alternativă atât în raport cu imperiul american unipolar, cât şi 
față de globalizarea nonpolară. 


Altfel zis, civilizaţia urmează a fi privită ca un construct, ca 
un tip specific de discurs, ca un text, care însă are o structură 
radical diferită de discursul unipolar sau de „monotonul” 
discurs occidento-centrist. Civilizația este introducerea în 
realitatea relațiilor internaţionale a unei diferenţe de principiu, 
potrivit căreia umanitatea este gândită nu ca o reproducere a 
unei serii uniforme (societatea civilă şi ideologia drepturilor 
omului ca realitate, ca ceva ce s-ar prezuma de la sine), ci 

ca un număr de monade incompatibile (după Lebnitz?%), 
care organizează câteva Universuri semantice şi culturale 
paralele. Aceste Universuri se intersectează în conflicte (ca 
la Huntington), însă nu în mod necesar doar aici. În aceeaşi 
măsură este posibil şi un dialog al civilizaţiilor”, asupra căruia 
insista fostul preşedinte al Iranului, Mohammad Khatami”. 
Formele de interacțiune a civilizațiilor ca actori ai sistemului 
multipolar pot fi diferite, atât de confruntare, cât şi paşnice, 
practic în proporțiile existente între state în cadrul sistemului 
de la Westfalia. Însă dacă statul naţional şi suveranitatea 
națională au reprezentat nişte constructe ale Modernităţii, atunci 
civilizația poate deveni un construct al Postmodernităţii, astfel 
exprimând pluralitatea radicală a unor discursuri imposibil de 
redus la un numitor comun. 


Civilizaţia reprezintă ceea ce este necesar să fie creat. Însă 
procesul creării civilizaţiilor nu presupune un model artificial ce 
ar lipsi cu desăvârşire în realitate. Baza culturală, sociologică, 
istorică, mentală, psihică a civilizaţiilor există, ea fiind stabilită 
în mod empiric”. Însă tranziția de la conceptul de civilizaţie ca 
dat cultural şi sociologic spre cel de civilizaţie ca actor al lumii 
multipolare necesită eforturi. Este o sarcină ce ar putea şi este 
chemată să o realizeze o instanţă istorică cu totul deosebită. 


% [enës X. Crnamxa. JleiiGnun n Gaporro. M.: H3narenscrBo Jloroc, 1997. 

*5 Michael M.S., Petito F. (eds). Civilizational Dialogue and World Order: The 
Other Politics of Cultures, Religions, and Civilizations în International Relati- 
ons. Palgrave-Macmillian, 2009. 

2 Khatami Mohammad. Dialogue among civilizations: a paradigm for peace. 
NY: Theo Bekker, Joelien Pretorius, 2011; Kochler, Hans (ed.) Civilizations: 
Conflict or Dialogue? Vienna: International Progress Organization, 1999 

27 Harrison Lawrence E., Samuel P. Huntington (eds.), Culture Matters: How 
Values Shape Human Progress. New York: basic Books, 2001. 

Ce fel de instanţă ar fi asta? Am putea să o definim în mod 
convențional şi aproximativ ca pe o elită ideologică, politică şi 
intelectuală, a „tuturor celorlalți” (the Rest), adică totalitatea 
oamenilor de stat, a intelectualilor, a reprezentanților marilor 
monopoluri şi structuri religioase, precum şi a forțelor politice 
de frunte din acele ţări, care, dintr-un motiv sau altul, nu sunt 
de acord cu unipolaritatea sau cu globalizarea occidento- 
centristă, fiind adepţi ai „modernizării fără occidentalizare” 
şi văd viitorul propriilor societăţi doar în limitele unei ordini 
mondiale, ce ar fi de alternativă celei existente la ora actuală. 


Huntington însuşi, reluând teza lui Toynbee, vorbeşte 
despre perechea „the West and the Rest”, „Vestul şi Restul”, 
ca despre nişte entități antagoniste sub aspect civilizaţional?. 
Treptat noțiunea vagă de „toţi ceilalți” („the Rest”) capătă 
contururi vizibile şi îşi concretizează programul său istoric în 
elaborarea TLM. 


Anume elita intelectuală a lumii non-occidentale este 
chemată să construiască multipolaritatea şi, respectiv, să 
transforme civilizaţia într-un concept funcțional şi consistent. 


Granițele civilizaţiilor 

Determinarea graniţelor civilizaţiilor reprezintă o chestiune 
de primă importanță, nu mai puțin important fiind şi problema 
definirii unor posibile modele ale relațiilor dintre acestea. Aici 
ar putea fi examinate diverse variante, însă câteva aspecte sunt 
evidente din capul locului. 


% N.S. Turbeţkoi contrapunea conceptul „Europa” celui de „omenire”. TpyGenkoiă 
H.C. Espona n uenoBeuecrBo/ Tpy6enkoă H. C. Hacnenue Yunrucxana. M.: 
Arpag, 2001 

Granițele civilizațiilor nu pot să reprezinte şi nici nu 
reprezintă nişte linii fixate cu stricteţe, aşa cum se întâmplă în 
cazul granițelor de stat, ce separă statele naționale. Civilizaţiile 
sunt separate în spaţiu de nişte dungi largi, în interiorul cărora 
este situată o identitate civilizaţională amestecată. În plus, în 
sânul unei civilizații pot exista enclave largi sau segmente 
ale altei civilizații. Civilizaţia se raportează la spaţiu într-un 
mod radical diferit în comparație cu un stat naţional faţă de 
propriul teritoriu. Nivelul de organizare administrativă este 
corelat nu atât cu spaţiul, cât cu societățile, comunitățile şi 
grupurile de populaţie. Iată de ce elementul teritorial nu este 
la fel de univoc, spre deosebire de definirea apartenenței față 
de un anume teritoriu național. 


Prin urmare, graniţele între civilizații trebuie să dispună de 
un statut diferit faţă de graniţele dintre state”. Între frontierele 
civilizaţiilor ar putea fi situate lumi întregi, autonome, originale 
şi separate, ce constituie structuri sociale şi ansambluri 
culturale cu totul specifice. Pentru acestea este necesar să 
fie elaborat un model de drept cu totul diferit, care să ţină 
cont de acele civilizaţii care se suprapun, dar şi proporțiile 
între acestea, precum şi conținutul lor calitativ, şi nivelul de 
intensitate cu care îşi conştientizează propria identitate. Unele 
şcoli juridice fac distincţie între noțiunea de „graniță” (ce 
separă net teritoriul unei țări de cel al alteia) şi „frontieră” (ca 
zonă mai puţin concretă, situată între un tip de spaţiu şi altul). 
În primul caz este vorba de o linie ce nu dispune de lăţime, 
iar în celălalt — o zonă, o dungă ce dispune de lăţime. În acest 


% Shapiro M. J., Hayward R. Alker (eds.) Challenging Boundaries: Global Flows, 
Territorial Idetitities. Minneapolis. MN: UNiversity of Minesota Press, 1996 

context, anume „frontiera” este cea care separă o civilizație 
de alta, adică o zonă intercivilizațională, care poate fi destul 
de vastă şi vagă, una specifică în fiecare caz aparte, ce s-ar 
deosebi de spaţiul sociocultural predominant de ambele părți 
ale „frontierei. 


Practica lumii multipolare: integrarea 


Odată fiind clarificat statutul ontologic al conceptului 
de „civilizaţie”, devine clară direcţia vectorului de bază al 
practicii de edificare a lumii multipolare. Este vorba despre 
integrare. 


Integrarea devine axa ordinii mondiale multipolare. În 
cadrul TLM, această integrare trebuie să se înscrie în mod clar 
în limitele civilizaționale. Tocmai din acest motiv este necesar 
să se facă distincţie între câteva tipuri de integrare: 


e globală, care nu ia în considerare particularitățile 
civilizaționale şi decurge în temeiul unui protocol universal, 
la baza căruia stă sistemul de norme, proceduri şi valori 
occidentale; 


e hegemonistă, ce conduce spre stabilirea unor relații 
ierarhice disproportionate între subiecții procesului de integrare 
fără a se ţine cont de diferenţele de ordin cultural; 


e civilizațională, care cuprinde doar acele ţări şi societăți 
care au o componentă culturală comună şi un sistem social-politic 
similar, precum şi rădăcini istorice (şi religioase) comune. 


3 Ashley R. Living on Border Lines: Man, Poststructuralism and War / Derian 
Der, Shapiro M.J. (eds.) . International/Itertextual Relations: Post-modern Re- 
ading of World Politics Lexington, MA: Lexington Books, 1989. 

TLM insistă asupra rezistenţei faţă de primele două tipuri 
de integrare şi asupra promovării active a celui de-al treilea tip 
de integrare. 


Astfel, avem de a face cu un număr concret de zone 
integraționiste, destul de diferite sub aspectul conţinutului 
civilizațional: 


e integrarea occidentală (europeană şi americană), precum 
şi cea euro-atlantică (aici totul se prezintă reuşit: există blocul 
politico-militar NATO, există Uniunea Europeană, există 
proiecte de integrare a întregului spaţiu nord-american, inclusiv 
punerea în circuit a valutei nord-americane „amero”); 


e integrarea eurasiatică (drept punct de orientare a 
acesteia se prezintă Uniunea Eurasiatică, iar în calitate de 
etape apar intensificarea cooperării militar-strategice în cadrul 
ODKB, parteneriatul economic în cadrul Uniunii Economice 
Eurasiatice, statul unional Rusia-Belarus, proiectul Spaţiului 
Economic Unic, avându-se în vedere şi Ucraina, parțial — 
structurile CSI); 


e integrarea islamică (Conferinţa islamică, Banca islamică 
de dezvoltare, spațiul unic şiit, de la Iran şi Iraq până la Liban, 
precum şi proiectele fundamentaliste ale „noului califat”); 


e integrarea chineză (integrarea ASEAN+China, posibila 
absorbţie a Taiwanului de către China, crearea zonei „yuanului 
de aur”); 

e integrarea indiană (intensificarea influenţei indiene în 
Asia de sud-est, în subcontinentul Indian, în Nepal şi într- 

un şir de ţări din bazinul Pacificului, care sunt apropiate sub 
aspect geopolitic şi cultural); 

e integrarea japoneză (deocamdată se află sub semnul 
întrebării şi include în sine creşterea influenței Japoniei în 
Orientul îndepărtat); 

e integrarea latino-americană (Asociaţia latino-americană 
de integrare, Mercosur, Piaţa comună a Americii Centrale 
etc.); 

e integrarea africană (Organizația Unităţii Africane, 
Statele Unite ale Africii etc.). 

Integrarea devine procesul prioritar în organizarea ordinii 
multipolare în cadrul relaţiilor internaționale. 


Preconcept: civilizaţia şi „spaţiul mare” 

În procesul edificării lumii multipolare, la un moment 
va apărea cu toată acuitatea problema trecerii noțiunii de 
civilizație din categoria socioculturală în noţiune de drept. 
Aici este extrem de valoroasă concepția „spaţiului mare” 
(Grossraum), elaborată de filozoful şi juristul german 
C. Schmitt”. Teoreticianul englez al Relaţiilor Internaţionale 
(RI) F. Petito” a arătat în mod convingător importanţa ideilor 
lui C. Schmitt pentru domeniul RI. Schmitt se întreabă în ce 
mod are loc formarea normelor internaționale, care capătă 
în timp statutul unor norme legale general recunoscute. El 


3! Schmitt Carl. VSlkerrechtliche GroBraumordnung mit Interventionsverbot für 
raumfremde Mächte: Ein Beitrag zum Reichsbegriff für Völkerrecht. Berlin: 
Duncker&HUmblot, 1991. 

3 Petito F., Odysseos L. The International Political Thought of Carl Schmitt Ter- 
ror, Liberal War and the Crisis of Global Order. London and NEw York: Rou- 
tledge, 2007; Petito F., Oddysseos L. (2006). 

se interesează în mod special de constituirea fenomenului 
numit Jus Publicum Europeum, care a pus bazele sistemului 
european al RI în Modernitate. Schmitt se situează în mare 
pe poziţiile realismului, iată de ce pentru el chestiunea 
de prim ordin este însăşi procedura corelării suveranității 
statului naţional (deasupra căruia prin definiție nu poate exista 
nicio instanță superioară) şi elaborării regulilor în domeniul 
relaţiilor internaționale, cărora, cu toate acestea, trebuie 
să i se subordoneze statele naționale. De obicei, existenţa 
unei ordonări instituționale a anarhiei internaţionale este 
recunoscută anume de liberali, motiv pentru care în anumite 
clasificări ei sunt numiţi „instituţionalişti”. În cazul lui C. 
Schmitt este vorba de un realist convins, care acordă, cu toate 
acestea, o atenție deosebită structurării mediului relaţiilor 
internaționale. De aici şi trăsătura paradoxală a abordării pe 
care o propune: „realism instituțional”. 


Potrivit lui Schmitt, haosul şi anarhia în relaţiile 
internaționale în calitate de premise de bază ale realismului în RI 
sunt reglementate nu pur şi simplu prin apeluri la comunitatea 
de valori liberal-democratice, la concurenţa comercială şi la 
pacifism, ci prin echilibrul de forțe conştientizat într-un mod 
specific, corelat cu o situaţie geografică concretă. Acordând 
o atenţie deosebită geopoliticii, Schmitt insistă asupra 
stabilirii normelor de drept în funcţie de spaţiul geografic“. În 
consecinţă, întreaga sferă a RI este corelată cu harta fizică şi 


3 Introducing the International Theory of Carl Schmitt: International Law, Inter- 
national Relations, and the present Global Predicament(s)// Leiden Journal of 
International Law, vol.19 no. 1. 2006. 

34 Schmitt Carl. Vâlkerrechtliche Grossraumordnung mit Interventionsverbot fir 
Raumfremde Mächte- Ein Bitrag zum Reichsbegriff im Völkerrecht. Op. cit. 

politică a lumii. Astfel, haosul în RI capătă trăsături spaţiale şi 
este structurat de către liniile de forță ale echilibrului de putere 
între diverse ţări. 


Întrucât sistemul de la Westfalia se dezice la modul 
formal de recunoaşterea unei realități legitime, ce ar depăşi 
suveranitatea națională, crearea unui sistem de norme al RI 
bazate pe spaţiu nu poate obţine o expresie conceptualizată la 
nivel formal. Însă, cu toate acestea, uneori echilibrul de forţe 
devine atât de stabil şi pregnant, încât poate fi comparat în 
esenţa lui cu legea şi, respectiv, să fie fixat şi în acte cu caracter 
juridic. Anume o astfel de soartă a avut „doctrina Monroe”, 
dreptul maritim englez, „doctrina lui Wilson” sau condițiile Păcii 
de la Versailles: puterile mondiale dominante identificau propriile 
interese naţionale (confirmate prin resurse de forță) cu starea de 
lucruri stabilită la nivel normativ; şi asta chiar şi în acele cazuri 
în care era vorba de procese ce se desfăşurau nu doar în afara 
granițelor acestora, ci la distanțe considerabile de ele. 


Schmitt examinează în mod detaliat desfăşurarea acestei 
lucrări fine ce conduce, în ultima ei etapă, la apariţia unor 
structuri de drept supranaţionale, caracterizate de diverse 
grade de obligativitate, care contravine la nivel conceptual 
cu sistemul de la Westfalia, cel al suveranităților naționale, 
universal recunoscut. Recurgând la această analiză, Schmitt 
utilizează termenul tehnic „preconcept”, văzut ca o anume 
idee politică ce dispune de o dimensiune supranațională încă 
neconfirmată de normele juridice, dar care, în anumite condiții 
şi ținându-se cont de echilibrul de forțe existent la modul 
concret, ar putea căpăta un statut legal. 

Schmitt corelează în continuare „preconceptul” (de 
exemplu, „doctrina Monroe” sau "Reich-ul german”) cu 
frontierele spaţiale, asupra cărora ar putea fi aplicabil acest 
preconcept. Ca rezultat, ia naştere o nouă formă, „spaţiul 
mare” (Grossraum), ce constituie unul dintre componentele 
esenţiale ale teoriei lui Schmitt. 


„Spațiul mare” reprezintă expresia spațială a preconceptului 
juridic în domeniul RI. 


Dacă vom aplica această idee în cazul noţiunii noastre de 
„civilizaţie”, vom descoperi că aceasta se potriveşte în mod 
ideal cu Teoria Lumii Multipolare (TLM). Multipolaritatea, 
ca, de altfel, şi bipolaritatea sau unipolaritatea, nu exprimă 
o noțiune de drept şi nici nu poate să capete o astfel de 
semnificaţie într-un viitor apropiat sau chiar niciodată. Este 
doar descrierea echilibrului de forţe între actorii mondiali de 
frunte, existent de facto. Prin urmare, atât „civilizaţia”, cât 
şi „ordinea multipolară” au statutul de preconcepte juridice: 
acestea există, pot dispune de forță şi pot fi confirmate prin 
resurse, pot fi declarate, pot fi funcţionale şi reale. În anumite 
condiţii, ele chiar pot înlocui modelul Westfalia, iar în acel 
moment va fi perfect legitim să se pună problema renunțării 
formale la suveranitatea națională, această noţiune urmând să 
fie trecută asupra unei alte instanţe, civilizaţia însăşi sau polul 
lumii multipolare. În acest caz, preconceptul va deveni, pur şi 
simplu, concept şi noțiune juridică. 


Însă evenimentele s-ar putea desfăşura şi conform altei 
logici, iar într-un astfel de caz, civilizaţia şi multipolaritatea 

vor rămâne la nivelul de preconcept pentru o perioadă 
indefinit de lungă (ca şi în cazul în care bipolaritatea n-a anulat 
suveranitatea naţională, dar a relativizat-o pentru toate țările 
ce nu dispuneau de statutul de supraputere). 


Atunci când vom încerca să conturăm graniţele civilizaţiilor, 
vom intra în contact cu „spaţiul mare”, o noțiune foarte potrivită 
în virtutea statutului ei de preconcept aplicat pentru stabilirea 
localizării spațiale a civilizației. 


Lumea multipolară, bazată pe echilibrul de forţe a 
civilizaţiilor din care este alcătuită, va putea fi numită, 
urmându-l de Schmitt, „ordinea spațiilor mari”*5. 


Relevanţa realismului pentru TLM 


Civilizaţia în calitate de actor de bază în RI, precum şi 
TLM articulată în acest temei, pot fi corelate la un nivel nou 
cu teoriile existente, însă deja nu ca nişte derivate, ci ca o nouă 
paradigmă, aparte cu alte paradigme deja existente. O astfel de 
comparaţie ne va ajuta să conturăm mai amplu specificul TLM 
şi structura ei, dar şi să cercetăm cel mai important aspect: 
clarificarea faptului cum ar putea să se constituie relaţiile 
între civilizaţii, adică va prevala conflictul (aşa cum considera 
Huntington) sau dialogul (cum consideră M. Khatami sau F. 
Petitio**). 

55 Schmitt Carl. Völkerrechtliche Grossraumordnung mit Interventionsverbot für Raum- 
fremde Mächte- Ein Bitrag zum Reichsbegriftf im Völkerrecht. Op. cit. 
3 Petitio F. Dialogue of Civilizations as Global Political Discourse: Some The- 


oretical Reflections// The Bulletin of the World Public Forum „Dialogue of 
Civilizations’, vol. 1 no. 2, 21-29. 2004. 

Realismul în cazul actorilor civilizaţiilor. Paradigma 
realistă, ce operează cu normele sistemului de la Westfalia şi 
evidențiază în calitate de actori statele naționale, nu e aplicabilă 
la modul direct pentru TLM. Diferenţa între actori predetermină 
o înțelegere cu totul diferită a mediului relaţiilor internaționale. 
Dacă e să acceptăm paradigma realistă la propriu, vom vedea 
că în locul hărții civilizațiilor şi a „spaţiilor mari” va apărea 
harta politică a lumii, în care zonele civilizaţiilor sunt împărțite 
(uneori absolut arbitrar) într-un şir de state naţionale, unele 
state reprezentând intersecția a două sau mai multe civilizaţii. 
Realiştii insistă asupra relațiilor de ostilitate între state sau, în 
caz de forță majoră, recunosc relaţiile ierarhice hegemoniste. 
Însă o astfel de abordare blochează orice încercare de integrare 
a „spațiilor mari” pe temeiuri civilizaționale. Prin urmare, 
realismul în starea lui pură este inacceptabil şi inaplicabil. 
Într-un asemenea caz, adepţii TLM se pomenesc în mod logic 
în raporturi polemice cu reprezentanţii realismului clasic sau 
ai neorealismului. 


Dacă însă am privi în calitate de actori principali ai RI 
civilizațiile, stabilite în cadrul „spațiilor mari”, atunci vom 
căpăta un cu totul alt tablou. În acest caz am putea prezenta 
relaţiile intercivilizaționale ca pe o analogie directă a structurii 
mediului internaţional în cadrul paradigmei realiste. Şi în acest 
caz e nevoie să fie postulat haosul şi anarhia, dar, de această 
dată, la un alt nivel, drept haos intercivilizațional şi anarhie 
intercivilizațională. 

Urmând logica realiştilor, am putea spune că în cadrul 
TLM nu există vreun nivel supracivilizațional, precum nu 


- 90 - 


TEORIA LUMII MULTIPOLARE 


poate să existe vreo scară valorică ce ar putea să se prezinte 
în calitate de normă universal recunoscută între civilizații. 
Abordarea civilizațională multipolară presupune unicitatea 
fiecărei civilizații, iar a găsi un numitor comun pentru acestea 
este imposibil. Anume în asta constă esenţa civilizației în 
calitate de pluriversum-”. Fiecare civilizaţie îşi formulează şi 
îşi prezintă în mod independent felul său de a înţelege noţiunea 
de om, societate, normă, adevăr, cunoaştere, existență, timp, 
spațiu, Dumnezeu, lume, istorie, politică etc. Anume din 
acest motiv, dialogul între civilizaţii este posibil în aceeaşi 
măsură ca şi conflictul, însă este imposibilă trecerea de la 
câteva civilizaţii la una singură. La acest nivel, TLM poate să 
împrumute integral logica realiştilor tradiționali, care neagă 
ontologia şi stabilitatea instituţiilor şi normelor integraționiste, 
dar să o aplice asupra unui mediu totalmente diferit, nu unul 
internațional (interstatal), ci intercivilizațional. 


Schimbarea subiectului ordinii mondiale presupune şi 
schimbarea conţinutului ei valoric. Dacă realiştii considerau 
că toate statele tind spre optimizarea propriilor interese şi 
raționalizarea modurilor şi metodelor de atingere a acestora, 
atunci în cazul civilizaţiilor o astfel de schemă reducționistă 
nu mai funcționează. Civilizaţiile pot avea scopuri şi motivații 
totalmente diferite. Unii sunt predispuşi spre expansiune, alții 
— spre maximalizarea puterii materiale, cei de-al treilea — spre 
dezvoltarea tehnică, cei de-al patrulea — spre contemplare, 
cei de-al cincilea — spre autoconservare prin izolare, cei de- 
al şaselea — spre un dialog activ cu lumea înconjurătoare şi 


37 În legătură cu acest concept vezi Manifestul din 2001 al mişcării franceze 
GRECE (Alain de Benoist) http://grece-fr.com/?page_id=64. 

spre un schimb de forme culturale. Aici abordarea „dizolvată” 
(thin) a RI nu se potriveşte câtuşi de puţin, întrucât civilizațiile 
ca subiecți sunt într-atât de polivalente şi unice, originale şi 
diferite, încât o abordare „densă” (thick) devine nu pur şi simplu 
dezirabilă, ci una necesară şi obligatorie. Modelarea profilului 
unei civilizaţii reprezintă de fiecare dată o sarcină unică în 
felul său, iar scoaterea în evidență a unor trăsături comune 
poate fi obținută doar a posteriori, în niciun caz a priori. Aici 
este vorba despre o a doua limitare a realismului. Dacă realiştii 
înțeleg principiile „mizei pe forţele proprii” (self-help) şi ale 
intereselor naţionale ca pe o aliniere comună de parametri, 
caracteristici practic oricărui stat naţional, atunci TLM insistă 
asupra faptului că civilizațiile dispun de un nomenclator al 
motivaţiilor de bază mult mai larg şi mai consistent, dar şi 
mai variat. Tocmai de aceea, atât haosul, cât şi anarhia capătă 
în mediul intercivilizaţional o structură mult mai complexă: 
este vorba nu doar despre un câmp de luptă al unor actori 
aproximativ la fel, dar cu potenţiale de forță diferite, ci despre 
un sistem de interese şi scopuri similare, un labirint complex 
având mai multe straturi, în cadrul căruia funcționează 
nişte legităţi non-lineare, attractori străini şi fenomene ale 
turbulenței. Elaborarea hărții anarhiei intercivilizaționale 
reprezintă ceva mult mai complex decât analiza anarhiei în 
cadrul realismului clasic şi chiar al neorealismului. 


Dar ţinând cont de aceste două amendamente fundamentale, 
mai multe mutări logice ale realismului pot fi incluse cu succes 
în procesul desfăşurării TLM. 

În particular, un împrumut de primă importanță din 
realismul clasic poate deveni critica existenței însăşi a unor 
instituții supracivilizaţionale. Neorealismul, cu predilecția 
lui pentru construcţia unui sistem structural întemeiat pe 
echilibrul de forțe, poate fi aplicat cu succes şi în cazul ordinii 
mondiale multipolare, care, de asemenea, va fi organizată 
pornind de la parametrii săi de bază şi în funcţie de potenţialul 
de forță al actorilor principali (doar că, în cazul dat, acestea 
vor fi civilizațiile). Într-un anume sens, civilizațiile ca poluri 
ale lumii multipolare vor fi nişte hegemonii regionale, cu toate 
consecinţele ce decurg de aici. În plus, astfel de hegemonii 
trebuie să fie mai mult decât două. Construcţiile neorealiste, 
care cercetau în mod prioritar anume modelele hegemoniste, pot 
fi extrem de utile pentru edificarea TLM. În plus, teoriile lui K. 
Waltz despre viabilitatea modelului bipolar“, care s-au pomenit 
la periferie, dezmințite de faptele anilor '80-'90 ai sec. XX, pot 
fi incluse din nou în circuit în procesul construcției modelului 
multipolar, ce urmează a fi plasată în locul celui bipolar. 


Relevanța liberalismului pentru TLM 


TLM poate împrumuta unele aspecte şi din paradigma 
liberală. Liberalismul insistă asupra faptului că regimurile 
politice similare (deşi liberalii vorbesc doar despre democraţiile 
liberale) înclină spre integrare, spre fortificarea relaţiilor pe 
mai multe planuri, sociocultural, economic şi cel de reţea, iar 
în perspectivă — şi a unor instituţii supranaționale comune. 
Cultura democraţiei politice creează condiții pentru depăşirea 
38 Waltz K. Theory of International Politics. McGraw Hill. New York: 1979. 

egoismului național. Dacă e să lăsăm la o parte apelul la 
„democraţie”, tipic pentru universalismul occidental, care 
este, în esență, unul „etnocentric”, vom obţine următoarea 
teză: societățile cu culturi similare înclină spre integrare şi spre 
crearea unor structuri supranaționale. Dacă vom aplica acest 
principiu față de zona civilizaţiei comune, ne vom pomeni pe 
unda TLM. Într-adevăr, procesele integraţioniste şi crearea 
unor structuri suprastatale în baza unei matrițe socioculturale 
comune decurg mult mai uşor decât în alte cazuri. În cadrul unei 
civilizaţii contează nu atât regimul politic al ţării (democraţia), 
cât cultura (iar deseori religia). De aceea, relațiile între țările 
cu o cultură (religie) comună se construiesc în baza unei logici 
cu totul diferite față de statele cu culturi diferite. 


Comunitatea de cultură reprezintă pentru TLM condiţia 
necesară pentru o integrare cu succes în „spaţiul mare” comun, 
şi, respectiv, pentru crearea a însuşi polului lumii multipolare. 
Importanţa factorului cultural, care contează nu mai puțin 
decât cel al suveranității, îi apropie pe adepţii TLM mai mult 
de liberali decât de realiştii clasici care insistă în mod special 
asupra suveranității statelor naționale, fără a ţine cont de 
factorul cultural. (C. Schmitt şi alţi „realişti instituţionali”, 
de exemplu, unii exponenţi ai şcolii engleze a RI, constituie 
o excepţie.) Însă o asemenea apropiere este valabilă doar cu 
condiția înlocuirii semnelor „regimului politic” (democrația) 
pe semnul apartenenţei la o cultură (religie) comună. 


Paradigma liberală, în mod special neoliberalismul 
şi transnaţionalismul, acordă o atenţie aparte proceselor 
globalizării. Globalizarea are la nivel practic câteva etape. 

Iniţial are loc globalizarea regională, după care urmează cea 
universală, planetară. Pentru liberali, globalizarea regională 
constituie doar o stare intermediară şi o etapă prealabilă a 
globalizării planetare generale, care nu conţine nimic valoros, 
ci doar pregăteşte rezultatul râvnit-— instaurarea „lumii globale” 
ŞI „sfârşitul istoriei”. 


La rândul său, TLM sprijină globalizarea şi integrarea 
regională, deoarece în practică aceste procese au loc în limitele 
unei civilizaţii concrete. Dezbaterile în sânul ţărilor UE despre 
admiterea Turciei în cadrul acestei structuri supranaţionale arată 
în mod clar faptul că până şi în cazul europenilor, care ignoră 
orice aspect de ordin religios şi cultural al identității societății, 
sentimentul că turcii sunt străini trezeşte îngrijorări majore. 


Însă în timp ce pentru liberali şi globalişti este vorba 
despre nişte dificultăți de moment, adepţii TLM, dimpotrivă, 
conceptualizează anume integrarea regională, pe care o tratează 
ca pe un proces independent şi încheiat, valoros în sine; mai 
mult, după încheierea acestuia nu se mai presupun niciun fel 
de alte etape integraționiste. Potrivit spiritului multipolarităţii, 
integrarea regională este văzută nu ca o treaptă sau fază a 
globalizării planetare, ci ca un proces istorico-politic, strategic 
şi social autonom, care constituie propriul său scop. Integrarea 
trebuie să se încheie pe măsura atingerii granițelor fireşti ale 
civilizației. După care va sosi faza precizării proporțiilor şi a 
sistemului de influenţă în zonele „de frontieră” . 


Globalizarea regională îi apropie pe adepții LTM de 

liberali în RI, însă atitudinea față de globalizarea planetară, 
dimpotrivă, îi îndepărtează. 


Însă dacă e să acceptăm aceste două amendamente 
fundamentale (unitatea culturală în locul regimului politic 
şi globalizarea regională în locul celei planetare), atunci 
adepții TLM pot să împrumute din plin argumentarea de la 
reprezentanţii teoriei liberale în RI, mai ales în acele cazuri în 
care trebuie respinse tezele realiştilor, care se ţin cu stricteţe 
de abordarea stato-centristă. 


În plus, liberalii au dezvoltat un şir de teme care sunt, de 
asemenea, relevante pentru TLM. 


În primul rând, este vorba despre ideea de pace sau de zonă a 
păcii, care constituie centrul atenției prioritare a liberalismului 
în RI”. Dacă vom arunca o privire asupra realităţilor istorice, 
vom observa că noţiunea de pace era în permanență legată 
de o precizare obligatorie: care anume lume? Cunoaştem 
Pax Romana, Pax Turcica, Pax Britannica, Pax Russica şi, 
în sfârşit, actuala Pax Americana. O asemenea utilizare a 
cuvântului „pace”, cu completarea ce clarifică a cui anume 
este pacea, cine e responsabil de ea şi de menţinerea ordinii, 
este destul de elocventă. Dacă vom corela această completare 
cu civilizațiile, vom obţine teoria multipolară a păcii (Pax, 
peace), ce constă din câteva zone, unde va domina pacea, 
fiind întemeiată de fiecare dată pe un principiu civilizațional 
concret. Astfel, obținem următorul tablou: 

3 Lederach John Paul. Preparing for Peace. Syracuse: Syracuse University Press, 


1996; Richmond Oliver P. Peace in International Relations. London: Routled- 
ge, 2008. 

Pax Atlantica (compusă din Pax Americana şi Pax 
Europea); 

Pax Eurasiatica; 

Pax Islamica; 

Pax Cinica; 

Pax Hindica; 

Pax Nipponica; 

Pax Latina. 

Şi mai îndepărtatele: 

Pax Buddhistica; 

Pax Africana. 

Aceste zone ale păcii civilizaţionale şi a securității comune 
pot fi luate drept concepte de bază ale pacifismului multipolar. 
Sarcina civilizaţiilor ca actori ai relațiilor internaţionale este 
să le transforme în nişte zone ale unei păci stabile, deoarece, 
în caz contrar, ele nu vor putea să se prezinte de o manieră 
consolidată pe plan planetar. În plus, pacea multipolară (Pax 
Multipolaris) trebuie să aibă o ontologie aparte în contextul 
relaţiilor internaționale: ea presupune concomitent un nivel 
supranațional, suprastatal (din care motiv ea este o pace 
internațională şi externă în raport cu statele), însă, în acelaşi 
timp, o pace care nu e nici „universală” şi nici „planetară” 
(adică una internă în raport cu civilizațiile). 


Un al doilea aspect important pentru TLM rezidă în 
conceptul neoliberal al interdependenței şi al extinderii 
nomenclatorului actorilor. În acest caz, de asemenea, trebuie 

preluate toate aspectele formulate de liberali despre întreaga 
umanitate, însă raportate la nivelul civilizației. O civilizaţie 
presupune existența unei zone socioculturale, geopolitice 
şi economice, în cadrul căreia se întrepătrund structuri şi 
comunități ce ţin de această civilizaţie, şi încă într-o măsură 
mult mai mare decât în condiţiile separării prin granițe 
statale. În TLM, reţelele civilizaţionale le înlocuiesc pe cele 
globale, în rest funcţiile acestora rămân a fi similare. În cadrul 
civilizației se împletesc între ele nivele diferite ale sistemelor 
politico-sociale, economice şi culturale, formând o hartă a 
societății mult mai complexă şi nelineară decât în condiţiile 
modelelor clasice burgheze ale naţiunii politice. Este vorba de 
o anume „turbulență civilizațională”, ce necesită o abordare 
nelineară şi o descriere detaliată a fiecărui segment aparte. În 
cadrul unei civilizaţii, interdependenta grupurilor şi straturilor 
sociale formează un joc complex al unor identități multiple, 
care se suprapun, se despart şi se reîntâlnesc în articulații 
noi. Codul civilizaţional comun (de exemplu, religia) creează 
condiţiile cadru, însă în interiorul acestor graniţe poate 
exista un înalt grad de variabilitate. O parte a identităţilor se 
poate întemeia pe tradiţie, însă o altă parte poate reprezenta 
construcții novatoare, deoarece civilizațiile sunt concepute 
ca nişte organisme istorice vii, care se află în procesul unor 
transformări continui. 


TLM recunoaşte în orice individ care aparține unei civili- 
zaţii o identitate marcată profund de cultură, în cadrul căreia 
acesta poate însuşi cunoştinţele de bază, necesare pentru a-şi 
formula propriul punct de vedere asupra unor chestiuni civi- 

lizaţionale concrete. De aceea, la nivelul individual al unui 
membru de rând al societăţii, în TLM avem, mai curând, un 
„individ abil” al lui J. Rosenau“ decât nişte J-indivizi realişti; 
însă competenţa acestui „individ abil” este determinată nu de 
accesul personal la un spectru larg al unei informaţii necodifica- 
te (aşa cum se întâmplă în cazul transnaționaliştilor şi al globa- 
liştilor), ci de apartenenţa la câmpul semantic al tradiției. 


Relevanta Școlii engleze în Relaţii Internaţionale 
pentru TLM 


Şcoala engleză a Teoriei Lumii Multipolare (TLM) este 
extrem de productivă pentru elaborarea sociologiei interacțiunii 
intercivilizaționale. Exponenţii acestei şcoli priveau mediul 
relaţiilor internaţionale ca pe o societate şi, respectiv, cercetau 
în mod prioritar procedurile şi protocoalele de socializare a 
țărilor în domeniul relaţiilor internaţionale, adică „socializarea” 
lor internațională. Astfel, ei i-au dotat pe teoreticienii Relaţiilor 
Internaţionale (RI) cu un arsenal de metode destinate unei 
cercetări aprofundate a legităților interacțiunilor actorilor 
relaţiilor internaționale. În TLM, actorii se schimbă: locul 
țărilor este luat de către civilizații. Concomitent se schimbă şi 
structura mediului relațiilor internaţionale. Aşadar, metodele 
Şcolii engleze a RI pot fi luate ca bază pentru studierea 
sociumului intercivilizațional, ansamblului civilizaţiilor şi a 
structurii dialogului ce se desfăşoară între ele. 


Teza despre „dialogul civilizaţiilor” capătă în optica Şcolii 


10 Rosenau J., Fagen W. A New Dynamism in World Politics: Increasingly Skill- 
ful Individuals?//JSTOR. Studies Quarterly. 41. 1997. 

engleze un conținut concret: acest dialog poate fi conştientizat 
drept strategie a socializării, ce presupune o dinamică a unor 
relaţii gradiente, ritmurile excluziunilor/incluziunilor, tentative 
de a ierarhiza sistemul de relaţii, expansiune şi retragere, 
protocoale ale războiului şi păcii, echilibrul între material şi 
spiritual etc. 


În lumea multipolară, civilizațiile vor reprezenta societatea 
planetară, care vor fi nevoite să recunoască, într-un fel sau 
altul, alături de propria identitate, şi existența celuilalt. Însă, 
de această dată, rolul celuilalt îi va reveni nu unui stat, ci unei 
civilizaţii. Cum se va forma imaginea celuilalt, în ce măsură va 
fi înzestrat cu trăsături negative şi peiorative sau va fi perceput 
în spiritul unei concurențe paşnice şi a parteneriatului, va 
depinde de o multitudine de factori imposibil de prezis. Însă 
instrumentarul conceptual al Şcolii engleze este foarte potrivit 
pentru construirea noii teorii. 


Drept exemplu am putea lua imaginea lumii islamice 
în Occidentul de azi. O anume demonizare a Islamului ca 
civilizație (în special după 11 septembrie 2001) a devenit în 
Occident un clişeu civilizaţional (şi nu contează despre ce ţară 
este vorba şi în ce temei se formează această imagine negativă, 
în baza identităţii creştine sau a secularismului pur). Un 
fenomen analogic este caracteristic şi pentru americanofobie 
şi antipatia generală faţă de Occident în însăşi lumea islamică; 
şi de această dată iarăşi indiferent despre ce ţară este vorba. 
Aici avem de a face cu repartizarea rolurilor sociale la nivelul 
relaţiilor internaţionale, ceea ce şi cercetează în mod prioritar 
Şcoala engleză a RI, având în centrul atenţiei „societatea 

statelor” şi aspectele sociale ale interacțiunii şi aprecierii 
reciproce dintre acestea. 


Metodele Şcolii engleze vor fi acceptabile în TLM dacă vom 
studia „societatea civilizaţiilor” în locul „societăţii statelor”, 
precum şi procesele sociologice ce decurg în interiorul ei. 


Relevanta marxismului şi a neomarxismului 
pentru TLM 


Marxismul şi neomarxismul în RI este extrem de util pentru 
TLM în calitate de arsenal doctrinar al criticii universalismului 
civilizației occidentale şi a pretențiilor ei la supremația morală 
bazată pe factorul supremaţiei materiale, tehnologice şi 
financiare. Civilizaţia occidentală a luat calea capitalismului 
odată cu perioada Modernităţii şi a atins în această direcție 
culmi nebănuite. Însă expresia materială a succesului în nivelul 
înalt de dezvoltare a economiei şi a eficienţei procedurilor de 
piaţă, iar în ultimul timp şi a sectorului financiar dezvoltat în 
mod prioritar, ar putea să se prezinte în calitate de argument 
decisiv doar în cazul dacă vom cădea de acord să recunoaştem 
capitalul în calitate de măsură nu doar a valorilor materiale, 
ci şi a celor sociale, culturale şi spirituale. Acest lucru a fost 
demonstrat în mod strălucit de M. Weber, care a identificat 
capitalismul cu expresia eticii protestante, potrivit căreia 
recompensarea omului în timpul vieţii sale cu bogăție şi 
succes este văzută ca reflecţie directă a demnităţii lui morale. 
Semnul egalităţii între bunăstare şi morală ca semn distinctiv 
al societăţii occidentale din Modernitate îşi descoperă astfel 

originile sale religioase şi culturale. Capitalul şi capitalismul 
se dovedesc a fi nu doar un etalon al forței, dar şi un etalon al 
adevărului. 


La originile sale, marxismul sfidează o astfel de abordare 
şi, recunoscând forța capitalului, îi respinge dreptul la 
supremația morală. Etica marxismului este organizată de o 
manieră diametral opusă. Bune se dovedesc a fi doar munca 
şi clasa muncitoare (proletariatul), care se pomeneşte în 
condițiile capitalismului oprimat de către clasa parazitară a 
burgheziei. Pentru un marxist a fi bogat înseamnă a fi rău. Prin 
urmare, dezvoltarea materială sau concentrarea de capital în 
țările respective demonstrează faptul că este vorba de cele mai 
inechitabile şi vicioase societăţi, care trebuie distruse. 


În cadrul analizei RI, această etică marxistă conduce spre o 
apreciere morală a „Nordului bogat” şi a nucleului sistemului 
capitalist ca expresie istorico-geografică şi socială a răului 
mondial. Occidentul nu devine un model de imitație, de 
aspirație şi un pământ al făgăduinţei, unde au fost formulate 
răspunsurile la toate întrebările, ci o citadelă a exploatării, 
minciunii, violenţei şi nedreptăţii. 


Fără a împărtăşi toate concluziile dogmatice despre 
revoluția mondială şi rolul mesianic al proletariatului, TLM 
acceptă abordarea marxistă în aprecierea naturii capitaliste a 
Occidentului şi se solidarizează cu demascarea capitalismului 
ca model de exploatare asimetrică şi de impunere a propriilor 
criterii civilizaționale (capitalism, piaţă liberă, goana după 
înavuţire, materialism, consumism etc.) tuturor celorlalte 

popoare şi societăţi. Capitalismul reprezintă aspectul material, 
economic al universalismului şi colonialismului occidental. 
Acceptând această logică a capitalului, la un moment dat 
vom fi nevoiţi să recunoaştem Occidentul şi civilizaţia lui în 
calitate de punct de referință, model de imitație şi orizont de 
dezvoltare. Dar o astfel de atitudine ar fi diametral opusă ideii 
de organizare multipolară a lumii şi pluralismului valoric al 
civilizaţiilor. Pentru unele civilizaţii bunăstarea materială şi 
formele capitaliste ale economiei sunt acceptabile şi râvnite, 
în timp ce este foarte posibil ca pentru altele să fie cu totul 
diferit. Capitalismul nu reprezintă nici forma obligatorie, 
nici singurul mod de organizare a economiei. El poate fi atât 
acceptat, cât şi respins. Identificarea bunăstării materiale cu 
meritele morale unii ar putea să o justifice, iar alţii să o respingă. 
Tocmai de aceea vectorul anticapitalist al marxismului şi 
neomarxismului în RI, precum şi demascarea practicilor 
de exploatare, caracteristice unei dezvoltări dependente“, 
constituie un element important pentru TLM şi poate fi preluat 
cu succes. Acelaşi lucru e valabil şi pentru critica „Nordului 
bogat”, ca şi pentru apelul de a rezista în fața nucleului lumii- 
sistem. Fără această confruntare, apariția lumii multipolare 
este imposibilă. 


Principala deosebire faţă de neomarxism şi față de teoria 
lumii ca sistem constă în faptul că TLM nu recunoaşte 
categoric fatalismul istoric al teoriilor marxiste, care insistă 
asupra faptului că modelul capitalist ar reprezenta o fază 
universal obligatorie a evoluţiei istorice, după care va urma 


+! Furtado C. A nova dependencia, divida externa e monetarismo. RJ: Paz e Terra, 
1982. 

la fel de fatal şi inevitabil revoluţia proletară. Pentru TLM, 
capitalismul constituie o formă de dezvoltare a civilizaţiei 
occidentale înregistrată la modul empiric, care a crescut din 
rădăcinile culturii Europei Occidentale şi care a căpătat la ora 
actuală o anvergură aproape planetară. Însă o analiză profundă 
a capitalismului în societăţile nonoccidentale arată că în cazul 
lor, acesta poartă un caracter imitativ şi superficial, este 
înzestrat cu alte caracteristici semantice şi reprezintă de fiecare 
dată ceva deosebit şi destul de diferit de formațiunea social- 
economică care a triumfat în Occidentul modern. Capitalismul 
a apărut în Occident şi tot acolo ar putea să se dezvolte, precum 
ar putea să şi dispară. Însă deşi expansiunea lui dincolo de 
limitele lumii occidentale este condiţionată de tendința 
capitalului de a creşte, aceasta nu are nicio justificare din 
punctul de vedere al societăţilor nonoccidentale, asupra cărora 
este proiectată această expansiune. Fiecare civilizație poate să 
aibă propria înţelegere a timpului, propria reprezentare asupra 
istoriei, propria viziune asupra economiei şi logicii dezvoltării 
materiale. Capitalismul intervine în civilizațiile nonoccidentale 
ca o continuare a politicii coloniale. Prin urmare, acesta poate 
şi trebuie să fie respins, deoarece întruchipează agresiunea 
unei culturi şi civilizaţii străine. Tocmai de aceea TLM insistă 
asupra faptului ca lupta cu „Nordul bogat” să fie purtată la ora 
actuală de către toţi subiecţii hărţii politice a omenirii şi, în mod 
special, de către țările „Lumii a doua” (potrivit lui Wallerstein, 
semiperiferia). Lumea multipolară trebuie să apară nu „după 
liberalism” (precum consideră neomarxiştii), ci în locul 
liberalismului. lată de ce lupta cu liberalismul trebuie 
* Wallerstein 1. After Liberalism. New York: New Press. 1995. 

purtată nu în numele a ceea ce ar veni în schimbul lui 
după ce acesta se va afirma la scară planetară, ci chiar din 
acest moment, astfel încât acesta să nu se afirme niciodată 
la scară planetară. Civilizaţiile nonoccidentale nu trebuie 
să treacă în mod obligatoriu faza capitalistă de dezvoltare. 
Precum nu trebuie nici să fie mobilizată populaţia pentru 
o revoluţie proletară. În pofida neomarxiştilor, elitele şi 
masele nu trebuie sub nicio formă să se divizeze şi să se 
integreze în cele două clase internaționale, burghezia şi 
proletariatul internațional, pierzându-și trăsăturile sale 
civilizaționale. Dimpotrivă este necesar ca elitele şi 
masele care aparțin aceleiaşi civilizații să-şi conştientizeze 
identitatea civilizațională comună, importanța căreia 
trebuie să conteze mai mult decât identitatea de clasă. Dacă 
marxiştii au dreptate parțial atunci când vorbesc despre 
solidaritatea internațională a burgheziei şi (într-o măsură 
mai mică) a proletarilor (asta pentru că este vorba despre 
societăţile capitaliste şi statele burgheze unde într-adevăr 
predomină logica capitalului), atunci raportarea la o altă 
civilizaţie, nonoccidentală, schimbă totalmente datele 
problemei. Aşa, de exemplu, păturile de sus şi de jos din 
lumea islamică percep mult mai profund apartenenţa lor 
comună la cultura islamică decât apartenenţa de clasă față 
de vârfurile şi masele altor civilizaţii, în particular faţă 
de cea occidentală. Această unitate nu trebuie dizolvată 
sau zdruncinată (nici prin intermediul cosmopolitismului 
liberal şi nici cu ajutorul internaționalismului de clasă de 
factură neomarxistă sau anarhistă), ci dimpotrivă, trebuie 
să fie fortificată, dezvoltată şi susținută. 

Lumea multipolară trebuie să fie edificată, în special în 
prima ei fază de constituire, cea antihegemonistă, în temeiul 
solidarităţii tuturor civilizaţiilor în efortul lor de a rezista în faţa 
practicii coloniale şi globaliste a „Nordului bogat”. Această 
luptă trebuie să solidarizeze elitele şi masele în interiorul 
civilizaţiilor însăşi, cu atât mai mult cu cât aplicarea criteriului 
de clasă (elitele ca burghezie şi masele ca proletariat) 
reprezintă o proiecţie a abordării occidentale hegemoniste. 
Indiscutabil, în civilizațiile nonoccidentale există straturi 
sociologice superioare şi inferioare, însă semantica 
lor sociologică şi culturală diferă calitativ de modelul 
reducționist potrivit căruia singurul criteriu de apreciere 
este raportarea la proprietate ca mijloc de producţie. lată de 
ce TLM apelează la solidaritatea civilizațională a elitelor 
şi maselor într-un efort comun de construcţie a unui pol 
în cadrul lumii multipolare şi de organizare a unui „spațiu 
mare” în conformitate cu particularitățile de ordin istoric şi 
cultural ale fiecărei societăţi. 


Relevanța teoriei critice pentru TLM 


Teoriile postpozitiviste ale RI sunt extrem de productive 
pentru TLM. 


Teoria critică a RI poate fi aplicată aproape integral în 
scopul denunţării hegemoniei occidentale. Critica pretențiilor 
occidento-centriste a capitalismului global, a globalizării 
liberale şi a lumii unipolare, elaborată de această teorie, 

corespunde principiilor de bază ale TLM şi constituie o 
parte necesară a acesteia. Fără o conştientizare clară a naturii 
hegemoniste a sistemului actual de relații internaționale şi 
a esenței lui unipolare, oricum s-ar exprima aceasta, direct, 
indirect sau voalat (necesitatea apariţiei unei alternative nu 
poate fi fundamentată). TLM reprezintă o alternativă radicală 
anume în raport cu hegemonia existentă. Tocmai de aceea 
descrierea minuțioasă şi detaliată a structurii, metodelor de 
consolidare şi de camuflare şi a esenței acesteia, precum şi 
demascarea ei constituie componenta de bază a TLM. Teoria 
critică a RI (în primul rând, cea a lui R. Cox“) reprezintă un 
model al unui astfel de atac frontal, ale cărui elemente de bază 
pot fi integrate totalmente în TLM. La fel stau lucrurile şi în 
cazul analizei structuraliste şi lingvistice a hegemoniei“. 


Concepţia blocului antihegemonist, ce decurge din critica 
hegemoniei, poate fi preluată, de asemenea, de către TLM. 
Însă în cazul TLM, acest concept al blocului antihegemonist 
capătă nuanţe mult mai concrete şi mai sistematizate decât în 
cazul teoriei critice marxiste ce se manifestă mai mult prin 
efectul inerției. Blocul antihegemonist reprezintă în accepţia 
TLM totalitatea forţelor existente la ora actuală în sânul 
acelor civilizaţii care tratează condiţiile actualei hegemonii ca 
fiind inacceptabile şi care nu satisfac interesele popoarelor şi 


% Cox R.W. Production, Power and World Order: Social Forces in the Making of 
History. Columbia: Columbia University Press, 1987: Idem. Gramsci, Hege- 
mony and International Relations: An Essay in Method/ Gill S. (ed.). Gramsci, 
Historical Materialism and International Relations. Cambridge: Cambridge 
University Press, 1983. 

+ Ashley R. The Eye of Power: The Politics of World Modeling// International 
Organization. Vol. 37, No. 3 Summer 1983. 

societăţilor. În calitate de nucleu al blocului antihegemonist 
trebuie să apară intelectualii de avangardă, care sunt exponenții 
civilizaţiilor de bază ce aspiră să devină adevărate poluri. Însă, 
în condițiile hegemoniei existente, acestora li se refuză în mod 
aprioric statutul respectiv. Este vorba desprecivilizaţia ortodoxă 
(eurasiatică), islamică, chineză, indiană, latino-americană, 
precum şi budistă, japoneză şi africană. De altfel, chiar în 
interiorul civilizaţiei occidentale pot apărea, de asemenea, 
exponențţi ai cercurilor intelectuale care să perceapă civilizația 
occidentală (americană şi europeană) ca pe nişte fenomene 
locale şi regionale şi care ar prefera să limiteze zona ei de 
influență (de exemplu, exponenţii izolaționismului american 
sau adepţii proiectului „Europa ca cetate”). Am putea atribui 
la un nivel secundar aceluiaşi nivel al blocului antihegemonist 
toate forţele ce se opun globalizării şi unipolarității din alte 
motive, cum ar fi cele de clasă, etice, culturale, religioase sau 
ideologice. 


Teoria critică poate evolua de la nivelul unui joc intelectual 
nobil şi a unei poziții morale eroice la statutul unei forțe politice 
impunătoare doar prin integrarea cu TLM. 


Relevanţa teoriei postmoderniste pentru TLM 


Curentul postmodernist în RI este unul nu mai puţin 
important, întâi de toate în scopul unei deconstrucţii 
sistematice a discursului dominant, cu ajutorul căruia 
hegemonia occidentală se prezintă ca fiind ceva natural, fără 
alternativă şi singura opțiune posibilă. Întreaga structură a 
teoretizării câmpului RI în ştiinţa politică occidentală, precum 
şi în discursurile politice occidentale ce ţin de RI, reprezintă 

un teren bine organizat al „unor profeţii ce se împlinesc de 
la sine” (self-ful filled prophecies), „teorii pentru rezolvarea 
problemelor” (solving problems theories) şi a „prezentării 
dezirabilului drept realitate” (wish full thinking). Teoriile RI 
şi discursul global al liderilor occidentali reprezintă un soi de 
„programare neurolingvistică”, menită să-i impună omenirii 
prin intermediul textului“ acea imagine a realităţii care este 
orientată spre satisfacerea intereselor elitei occidentale. Aşa 
cum accentuează postmoderniştii în RI, cunoaşterea nu poate 
fi obiectivă şi neutră. lar deconspirarea faptului cui anume 
servesc aceste teorii constituie un instrument extrem de prețios 
şi util pentru deconstrucția RI efectuată în cele mai diverse 
publicaţii periodice teoretice”. 


Această activitate este numită uneori „subversivă”, deoarece 
ea ajută să fie observate exagerările, omisiunile şi dublele 
standarde prezente în textele teoretice şi, cu atât mai mult, 
în declaraţiile politice, ce descriu logica proceselor în cadrul 
relaţiilor internaţionale. La modul general, postmoderniştii 
promovează aceeaşi linie ca şi exponenţii teoriei critice, 
dezavuând şi demonstrând natura hegemonistă a Occidentului 
şi discursul „totalitar” al acestuia, menit să-şi impună propriile 
interese şi valori tuturor celorlalte societăți“. 


Totuşi, este necesar să menționăm o deosebire de principiu 


45 Shapiro M. J. Textualizing Global Politics/ Darian Der J., Shapiro M. J. (eds.). 
International/Intertextual Relations: Postmodern Readings of World Politics, 
Lexington, MA: Lexington Books, 1989. 

+ Darian Der J. (6d.), International Theory: Critical Investigations. London: 
MacMillan, 1995. 

+ Ashley R. Imposing International Purpose: Notes on a Problematic of Gover- 
nance// Czempiel Ernst-Otto, Rosenau James N. (eds,). Global Changes and 
Theoretical Challenges: Approaches to World Politics for the 1990s. Lexin- 
gton, MA: Lexington Books, 1989. 

existentă între postmodernism în RI şi TLM. Atâta timp cât 
este vorba despre critica hegemoniei şi a voinţei de putere 
a Occidentului, însoțite de scoaterea în vileag a structurilor 
de dominație şi instituirii inegalităţi la nivelul discursului 
şi al teoretizării, ambele teorii consună. TLM recunoaşte 
pe deplin critica postmodernistă, împrumutând metodele de 
bază ale deconstrucţiei. Dezacordul intervine atunci când 
postmoderniştii îşi formulează proiectul de alternativă. 
De cele mai multe ori acesta se reduce la revendicarea de 
a se renunța în general la voinţa de putere şi la orice tip de 
ierarhie; este vorba despre o invitație la un haos generalizat 
al relaxării, în care dispare orice geometrie ierarhică a 
cunoaşterii socialului, politicii, corporalității, apartenenţei 
sexuale, practicilor de producţie etc. Supunând deconstrucţiei 
autoritatea Occidentului, postmoderniştii tind să detroneze cu 
desăvârşire însuşi principiul ierarhiei. TLM nu împărtăşeşte 
această opțiune, considerând că deconstrucția voinței de 
putere a Occidentului, fiind extrem de utilă pentru eliberarea 
terenului în calea creării TLM şi, respectiv, a edificării lumii 
multipolare, nu anulează voinţa de putere ca fenomen, ci doar 
relativizează această voinţă; TLM lipseşte Occidentul de 
pretenţia de a fi singurul purtător al voinţei de putere şi de a-şi 
impune propria versiune occidentală a acestei voințe celorlalte 
societăți. Voința de putere a Occidentului predetermină întreaga 
structură a discursului acestuia. Respectiv, este modelat mediul 
RI şi conştientizarea teoretică a acestora. Dar descoperind şi 
recunoscând această realitate putem trage nişte concluzii cu 
totul diferite de cele postmoderniste. Fără a respinge integral 

această voință am putea-o limita în cadrul istoric şi geografic 
al civilizaţiei occidentale, lăsând-o fie să se afirme, fie să se 
transforme, fie să alunece în rețelele şi vertijurile unei societăți 
turbulente. Este vorba doar de opțiunea Occidentului. Opţiunea 
altor civilizaţii însă, poate să constea în faptul de a-şi apăra 
dreptul la cultivarea propriei versiuni a voinței de putere, 
construite în baza tradițiilor istorice, culturale, religioase, 
particularităţilor sociale etc. Voința de putere ortodoxă, 
chineză, islamică sau indiană ar putea să se deosebească atât 
între ele, cât şi în raport cu cea europeană, fiecare dintre acestea 
având tot temeiul pentru a se fortifica şi transforma. Fiecare 
civilizație poate avea propria soartă a voinţei sale de putere. 
Debarasându-se de influenţa globală exercitată de discursul 
hegemonist al Occidentului şi de constrângerea de a-l copia 
integral (până la caricaturizare), civilizațiile vor obţine un 
grad colosal de libertate să dispună de structurile autohtone 
ale voinţei de putere în mod independent. 


Relevanţa sociologiei istorice pentru TLM 


Metoda sociologiei istorice este actuală pentru TLM 
deoarece aceasta permite examinarea evoluției contemporane 
a întregului sistem de relaţii internaţionale dintr-o perspectivă 
istorică, adică deschide orizonturile viitorului şi face posibilă 
o nouă şi profundă înţelegere a istoriei. Reprezentanţii şcolii 
istorico-sociologice din cadrul RI critică teoriile clasice 
pentru lipsa dimensiunii istorice. Adică, teoriile respective 
nu acordă atenția cuvenită evoluției actorilor şi a principiilor 

de bază, ce determină interacţiunea statelor şi societăților 
la etape istorice diferite. Considerând că starea de lucruri 
existentă la ora actuală reproduce într-un fel sau altul ceea 
ce a existat dintotdeauna şi proiectând asupra trecutului 
statu-quo-ul curent (tempocentrismul şi cronofetişismul 
majorităţii teoriilor RI), paradigmele clasice ale RI blochează 
posibilitatea de a înțelege trecutul şi condamnă viitorul la 
repetarea aceloraşi legități mecanice. Pierderea simțului 
istoriei conduce majoritatea teoreticienilor RI spre prognoze 
şi analize inadecvate. Un exemplu elocvent în acest sens a 
fost totala incapacitate a neorealiştilor şi neoliberalilor de a 
prezice prăbuşirea lumii bipolare şi dezagregarea URSS chiar 
în ajunul producerii acestor evenimente majore. Structura 
relaţiilor internaționale a fost altădată diferită de cea care 
există la ora actuală şi este foarte posibil ca în timpul apropiat 
să devină diferită de cea existentă în prezent. Pentru a prezice 
şi a proiecta viitorul şi pentru a înţelege trecutul, domeniul 
RI are nevoie de instrumente teoretice speciale, pe care le şi 
elaborează sociologia istorică. 


Una dintre versiunile abordării istorico-sociologice este 
propusă de cunoscuţii teoreticieni ai acestui curent B. Buzan 
şi R. Little“. Ei au formulat noţiunea de sistem internaţional şi 
urmăresc schimbările fundamentale ale acestuia pe parcursul 


unor diverse etape istorice. Esenţa acestora este următoarea: 


48 Buzan B., Little R. International Systems in World History. Oxford: Oxford 
University Press, 2010. 

Există patru „sisteme internaţionale”: 


e sistemul prenațional (caracteristic pentru acele societăți 
în care încă nu există nicio urmă de organizare politico-statală 
— triburile care se îndeletniceau cu vânatul şi culesul, fazele 
timpurii ale producătorilor agricoli etc.); 


e sistemul clasic sau antic (acesta corespunde oraşelor- 
state, imperiilor şi primelor formaţiuni statale; acest sistem 
este caracteristic societății tradiționale şi continuă să existe 
timp de milenii până în zorii Modernităţii în Europa); 


e sistemul internaţional global (acesta urmează celui 
clasic; se întemeiază pe interacţiunea între statele suverane 
naționale şi se caracterizează prin faptul că aplică structura 
teritoriilor naţionale asupra întregului spațiu locuit al planetei; 
de aici rezultă caracterul ei global); 


e sistemul internaţional postmodernist (se constituie ca 
rezultat al globalizării şi reprezintă efectul mutațiilor sistemului 
anterior şi disoluția structurilor statelor naţionale). 


În momentul trecerii de la un sistem internaţional la altul se 
schimbă practic totul: actorii principali, structura interacțiunii 
dintre aceştia, intensitatea contactelor şi a schimburilor, 
organizarea economică, aşezarea politică a puterii, ideologiile 
etc. Totodată, toate tranzițiile istorice nu se produc concomitent 
şi nici instantaneu, uneori extinzându-se pe durata unor 
milenii, decurgând în diverse părți ale lumii în mod diferit şi 
cu viteze diferite. Pentru a înțelege momentul actual în relaţiile 
internaționale este necesar ca acesta să fie plasat în contextul 
istorico-sociologic corespunzător. 

Teoria sistemelor internaționale contează pentru TLM din 
două motive. 


Primul: această teorie ne permite să înţelegem mai bine cum 
a devenit posibilă apariția civilizaţiei în calitate de pretendent 
la poziția de actor principal al relațiilor internaţionale. 


Al doilea: în acest context ne putem concentra asupra 
sensului istoric şi sociologic pe care îl va căpăta sistemul 
postmodernist. Asta pentru că la ora actuală încă nu este clar 
în ce direcție se va dezvolta acesta în continuare; mai mult, 
asupra acestei direcții pot şi trebuie să se poarte cele mai 
consistente dezbateri. Viitorul nu este predestinat, el rămâne a 
fi deschis şi este modelat de către cei care fac alegerea astăzi. 
Să examinăm acest aspect ceva mai detaliat. Dacă e să urmăm 
optica universalistă şi occidento-centristă asupra istoriei, 
atunci trecerea la sistemul internațional global reprezintă ceva 
„ireversibil” şi echitabil „pentru toate societățile pământului”. 
Chiar şi acolo unde au fost incluse inițial în sistem având 
statut de colonii europene, acestea capătă treptat independenţă 
şi suveranitate naţională. Dar lucrurile se prezintă astfel numai 
la suprafaţă. Sub stratul subţire al modernizării sistemelor 
politice în majoritatea societăţilor non-occidentale se menţine 
un cu totul alt model sociocultural, ce corespunde, de 
regulă, sistemului clasic sau antic al relaţiilor internaționale. 
Modernizarea se răspândeşte doar asupra straturilor superioare 
ale societăţii, în timp ce majoritatea rămâne în condiţiile 
societății tradiționale. lată de ce fostele societăţi coloniale, care 
au primit independenţa sunt „moderne” doar la nivel formal. 
Sunt moderne şi constituie nişte actori pe deplin valabili ai 

sistemului de la Westfalia doar sub aspect formal. În esenţă, 
ele rămân a fi ca şi în trecut tradiționale. 


Anume acest factor se şi manifestă atunci când se prăbuşeşte 
lumea bipolară. De sub pojghița subțire a modernizării 
ies la suprafaţă contururile conținutului real al multor 
regiuni socioculturale. Aici se descoperă o nouă creştere 
a importanței şi a rolului tuturor trăsăturilor ce constituie 
elementele distinctive ale societății tradiționale: religie, 
etică, familie, etnie, escatologie etc. Este vorba de fenomenul 
„emergenţei civilizației” („emergency of civilizations”): 
după prăbuşirea structurilor Modernității (bipolaritatea) în 
condițiile Postmodernității (globalizare) apare continentul 
Premodernității (ciocnirea/dialogul civilizațiilor). 


Lumea aflată în procesul globalizării, intenționând să 
facă un pas hotărâtor dincolo de Modernitate, descoperă pe 
neaşteptate că în multe regiuni ale lumii, Modernitatea încă 
nu s-a afirmat, iar Timpurile noi încă nici nu au sosit acolo. 
Aici apare suspiciunea că, probabil, în aceste societăți non- 
occidentale, Modernitatea în accepţia europeană familiară 
nouă în general este imposibilă, iar Timpurile noi pot să nu 
vină niciodată. Anume acesta e factorul civilizației cu întreaga 
lui gamă de caracteristici premoderne. Iar dacă acest actor se 
va dovedi a fi suficient de puternic şi rezistent, atunci logica 
universalistă şi progresistă a înţelegerii lineare a istoriei, 
proprie Occidentului, va fi răsturnată. Într-un anume sens, 
TLM propune să fie realizată această viziune, trecându-se 
de la înțelegerea lineară a istoriei la cea ciclică, de la timpul 
universal şi unic al întregii umanităţi spre traiectorii şi rute ale 

unor timpuri civilizaționale aparte, care se împletesc între ele 
într-un desen complex în continuă schimbare, ce necesită să 
fie studiat cu atenție. 


De aici putem face cel de-al doilea pas, examinând sistemul 
internațional postmodernist, despre care vorbesc Buzan şi 
Little, ca pe o alegere deschisă între continuarea globalizării 
occidento-centriste (însă cu dizolvarea permanentă a orientării 
verticale a discursului hegemonic al Occidentului) şi proiectul 
multipolar, în cadrul căruia intră în acţiune structurile 
societăţii tradiționale, date uitării, dar care se trezesc din nou 
din starea de anabioză, adică civilizațiile, culturile, religiile. 
Odată ce în contextul fiecărui sistem internațional se schimbă 
sensurile, actorii, relațiile şi structurile, atunci trecerea de 
la sistemul global la sistemul nou presupune, de asemenea, 
mutații, rupturi, schimbarea identităților şi a paradigmelor. 
Ar fi incorect să aplicăm criteriile moderniste (care îşi pierd 
văzând cu ochii relevanta) față de sistemul postmodernist. Prin 
urmare, orizonturile semantice ale acelui sistem internațional 
care vine în schimbul sistemului global (definit, deocamdată, 
în mod convenţional ca „postmodernist”) rămân a fi deschise 
şi problematice, iar pentru formarea lor poate fi purtată o luptă 
aprigă şi încordată între diverse segmente ale umanităţii. 


Este vorba despre un aspect important al TLM: 
Postmodernitatea în RI nu este una prestabilită şi nu reprezintă 
tranziția dinspre o structură (înțeleasă vag) a relaţiilor 
internaționale spre alta, concepută la fel de aproximativ. 
Este vorba mai curând despre un proces deschis cu un final 
necunoscut, care poate conduce atât spre un model al ordinii 

mondiale, cât şi spre un altul, totalmente diferit de primul. 
Postmodernitatea ar putea deveni o continuare a Modernităţii, 
dar şi s-ar putea prezenta ca o ieşire dincolo de limitele 
ei, deviind de la logica magistrală a desfăşurării acesteia. 
Anume cea de-a doua variantă a Postmodernităţii reprezintă 
şansa edificării unei lumi multipolare în baza pluralismului 
civilizațional. 


Relevanta normativismului pentru TLM 
Normativismul în RI este foarte potrivit pentru o analiză 


„consistentă” a civilizaţiilor şi a structurii relațiilor dintre 
ele. Această abordare plasează în centrul atenției cercetarea 
normelor, valorilor, ideilor şi idealurilor unor societăți 
concrete, ceea ce contribuie la înțelegerea faptului cum sunt 
conştientizate temele de bază ale Relațiilor Internaționale (RI) 
în țări şi contexte sociale diferite. Abordarea normativistă 
presupune faptul că imaginile politicii mondiale sunt înţelese 
şi interpretate de către fiecare societate în conformitate cu 
postulatele (normele) sale culturale. Aceste norme influenţează 
asupra conducerii politice şi asupra altor centre care iau 
decizii în chestiuni de politică externă, deoarece acestea nu 
sunt niciodată rupte de mediul social, ci sunt legate de acesta 
şi depind de el din rațiuni de politică internă (problema 
legitimităţii). Chiar dacă indivizi aparte sau totalitatea lor nu 
posedă competenţă în chestiuni de politică internaţională şi de 
relaţii externe, suma reprezentărilor acestora pot să influenţeze 
legitimarea conducătorului. Astfel, politica externă este 
plasată într-un context sociocultural concret, în cadrul căruia 

simbolurile, preferinţele, principiile şi complexele etnice au 
un rol important. 


Studiind în mod prioritar imaginile din domeniul relațiilor 
internaționale (de exemplu, chipul celuilalt) şi rezonanța 
acestora într-o societate concretă, normativiştii ne apropie 
nemijlocit de întocmirea hărţii civilizaţionale, unde societăți 
diferite proiectează complexe diferite ale criteriilor morale, ale 
aprecierilor etice, ale imperativelor şi regulilor asupra mediului 
internațional. Cum se conjugă această situaţie cu politica reală 
în fiecare caz aparte este nevoie să se cerceteze în mod separat. 
Însă având o astfel de abordare, întreaga zonă a relaţiilor 
internaționale devine nu un spaţiu de utilizare a tehnologiilor de 
forță sau economice ori a iniţiativelor instituționale globaliste, 
ci un câmp al simbolurilor şi semnelor, pe care le interpretează 
în mod diferit societăți şi culturi diferite, în conformitate cu 
propriul set de valori. 


În felul acesta, pentru TLM se deschide un teren vast 
pentru analiza simbolică a relaţiilor internaţionale în baza 
unor ansambluri civilizaţionale concrete, fiecare dintre acestea 
fiind descris prin intermediul unui tablou original de norme şi 
idealuri. 


Relevanţa teoriei constructiviste pentru TLM 


Importanța  constructivismului pentru TLM a fost 
menţionată deja ceva mai devreme. Însă contează cel mai 
mult aici importanţa acordată construcțiilor teoretice, care 
uneori au un rol hotărâtor în realizarea unui sau altui proiect. 

Reprezentările despre lume afectează lumea, şi chiar dacă 
nu o fac să fie aşa cum este imaginată, cel puțin îi conferă 
anumite trăsături de ordin calitativ. Prin urmare, sistemul 
relaţiilor internaționale reprezintă într-o măsură considerabilă 
un rezultat al construirii pe parcursul desfăşurării câmpului 
teoretic al RI ca disciplină. 


Înşişi constructiviştii, şi, în primul rând, A. Wendt, 
preferă să utilizeze această metodă într-o cheie umanistă şi 
neoliberală, scoțând în evidenţă faptul cât de mult depinde 
în RI de formulări ce impun autolimitări sau de conflicte 
programate de nişte principii prealabile. Wendt consideră 
că anarhia relaţiilor internaționale poate fi înțeleasă în mod 
diferit: în spiritul lui Hobbes (rivalitate, pregătire de război), 
al lui Locke (concurenţă, coexistență paşnică), al lui Kant 
(solidaritate, parteneriat, unire într-o societate civilă comună). 
Potrivit lui Wendt, din punct de vedere ontologic este vorbea 
despre aceeaşi anarhie, însă aprecierea ei gnoseologică permite 
să fie construită în temeiul ei fie un câmp al conflictului, fie o 
zonă a concurenței, fie un spaţiu al unei cooperări strânse şi 
solidare. În funcţie de felul cum vom configura înţelegerea 
realităţii în relațiile internaționale, anume astfel, în definitiv, 
va şi apărea aceasta. Constructiviştii consideră că trăim în acea 
lume pe care o creăm noi înşişi. Nicholas Onuf formulează 
această idee în lucrarea sa programatică „Lumea pe care am 
creat-o noi înşine” („World of Our Making”*). Civilizaţiile 
non-occidentale vor prefera în mod logic „să creeze lumea” 
în concordanță cu propriile principii şi idealuri, cu tradițiile 


# Nicholas Onuf. World of Our Making: Rules and Rule in Social Theory and 
International Relations. Columbia: University of Soth California Press, 1989. 

şi patternurile lor culturale. Lumea occidentală, care pretinde 
să fie singurul şi universalul model al lumii, este creată de 
oamenii Occidentului. Tot ei s-au învăţat să-l deconstruiască 
şi să-l construiască din nou. Această practică este extrem de 
importantă pentru TLM. Însă ea trebuie aplicată în cu totul 
alt context şi pentru rezolvarea altor sarcini. Conştientizând 
faptul că prin normele ce pretind la o evidenţă absolută şi la 
universalism (progres tehnic, democraţie, drepturile omului, 
toleranţă, umanism, economie de piaţă, presă liberă etc.) avem 
de a face cu proiecția doar a uneia dintre civilizații, vom fi 
în stare să localizăm cu uşurinţă discursul occidental, să-l 
supunem deconstrucţiei, eliberând astfel câmpul semantic 
pentru construirea unei alte realităţi. Lumea creată de către 
noi poate şi trebuie să fie doar una multipolară. Iar pentru ca 
ea să devină anume aşa, rămâne doar să o construim. 


Trebuie să începem de la teorie. Asta deoarece anume în 
spațiul reprezentărilor şi a conceptelor se află rădăcina a ceea 
ce ulterior este perceput de către noi ca realitate, ca dat şi 
statu-quo. 


Un exemplu de analiză a lumii multipolare 
în comparaţie cu Sistemul internaţional 
postmodernist 


Să aducem un exemplu cum ar putea fi aplicată metoda 
propusă de către teoreticienii „sistemelor internaționale” în 
raport cu multipolaritatea. 


- 120 - 


TEORIA LUMII MULTIPOLARE 


Analiza sistemelor internaţionale pe care o propunem se 
reduce la scoaterea în evidenţă a următoarelor niveluri: 


e sistemul, 

e subsistemul, 
e unitatea, 

e subunitatea, 
e individul, 


precum şi la examinarea relaţiilor dintre ele în domeniile: 


e militar, 

e politic, 

e economic, 
e social, 

e ambiental. 


In plus, în cadrul sistemului internaţional se evidenţiază: 


e interacțiunea (poate fi lineară sau să se desfăşoare pe 
mai multe coordinate; asta determină nivelul intensității 
interacțiunii; se reduce, potrivit caracteristicilor, la cinci tipuri: 
războaie, alianţe, schimburi, împrumuturi, dominație); 


e structura (organizarea statică a unității în cadrul 
sistemului); 
* Buzan B., Little R. Internationa Systems in World History. Oxford: Oxford 
University Press, 2010. 

e procesul (transformarea tuturor relaţiilor la scară 


calitativă). 


Potrivit lui Buzan/Little, sistemul internațional postmoder- 
nist se caracterizează prin următoarele particularități: 


e lărgirea nomenclatorului unităţilor de bază (în comparaţie 
cu sistemul global, în care acționau cu precădere statele); 


e apariția unor actori nonstatali, inclusiv o unitate nouă, 
nomadul pe asfalt (E. Junger, J. Attali), un cosmopolit absolut 
indiferent faţă de sistemul ierarhiilor teritorializate; 


e şi mai mare intensitate a relațiilor; 


e apariția unor noi spaţii suprastatale: informațional, co- 
mercial, cultural, de reţea, de distribuţie, de stil; 


e interacțiunea globală ca dispersie (dispersia unităților mi- 
litar-politice de bază înspre unităţile comercial-economice); 


e apariția unor noi localizări (regionalism). 


Acest tablou al sistemului postmodernist internațional, 
descris de Buzan/Little, corespunde în mare viziunii globaliste 
şi conceptelor transnaționalismului şi neoliberalismului. 


Să descriem acum, urmând aceeaşi metodologie, modelul 
multipolar. 


Drept unitate de bază apare civilizația (pol al lumii 
multipolare). 


Această unitate face parte din sistemul planetar, bazat pe 

interacțiunea dintre civilizaţii. În raport cu alte civilizaţii, se 
constituie un subsistem (de fiecare dată diferit), în funcție de 
faptul care civilizație anume examinăm. Aici pot exista situaţii 
asimetrice. 


La nivelul subunităților, găsim un spectru întreg de 
concepte, nomenclatorul acestora putând fi divers şi asimetric, 
parțial ierarhic, parțial la acelaşi nivel. 


În cadrul sistemului postmodernist există o coincidență 
cu multipolaritatea în această chestiune: în ambele cazuri se 
înregistrează creşterea importanţei factorilor locali şi noul 
regionalism. 


Astfel, printre subunități putem scoate în evidență 
o comunitate  socioculturală dominantă şi comunități 
minoritare. Aceste comunități minoritate ar putea corespunde 
comunităților dominante în cadrul altor civilizaţii, însă ar 
putea fi şi singulare. 


Respectivele comunități sunt capabile să se structureze 
potrivit unor particularități de ordin cultural, religios, etnic, 
teritorial sau de alt gen, formând o superpoziție a identităţilor. 
Fiecare dintre aceste identități poate fi identică sau diferită în 
raport cu comunitatea dominantă, să aibă sau nu analogii în 
cadrul altor civilizaţii. În funcţie de asta se vor constitui şi 
relaţiile intercivilizaţionale. 


Apariţia unor noi comunități sau renaşterea celor anterioare 
(religioase, etnice, socioculturale etc.) constituie un semn al 
lumii multipolare. 

Relaţiile dintre civilizații se vor constitui neuniform, 
în funcţie de faptul ce subunitate examinăm. Legăturile cu 
anumite grupuri religioase sau socioculturale se pot dezvolta 
destul de intens. Iar între grupurile dominante ale civilizaţiilor, 
dimpotrivă, legăturile şi schimburile se vor efectua cel mai 
probabil în domenii destul de limitate şi prin intermediul unor 
instanțe mandatate în mod special pentru aceste scopuri. 


În locul sporirii rolului actorului individual pentru 
nomadul pe asfalt, multipolaritatea, dimpotrivă, propune 
minimalizarea identității individuale în favoarea unei alegeri 
largi a identificărilor colective asimetrice şi a setului de statute 
sociale. 


Tehnica în calitatea ei de fenomen cepretinde launiversalism 
şi neutralitate culturală va fi reîntoarsă în contextul său istorico- 
cultural iniţial şi conştientizată ca gadget specific a doar uneia 
dintre civilizaţii, ce exprimă pretențiile ei hegemonice şi 
impulsul etnocentric. 


Comparând modelele sistemului postmodernist, propuse de 
adepţii sociologiei istoriei în RI, cu modelul lumii multipolare, 
observăm o deosebire fundamentală în felul cum e văzută 
imaginea viitorului. În primul caz (cel al postmoderniştilor 
obişnuiţi) avem de a face cu transpunerea codului contemporan 
occidental la nivelul individual din ce în ce mai pulverizat. În 
cel de-al doilea caz, omenirea se recombină şi se regrupează în 
baza holismului — a identității colective, a interacțiunii dintre 
diverse grupuri şi procese, ce reflectă schimbarea permanentă 
a calităţii acestor interacțiuni, vor prezenta un tablou dinamic, 

care nu se va reduce nici la sistemul internațional clasic, nici 
la cel global, nici la cea descrisă de exponenţii sociologiei 
istorice în RI şi numită „postmodernistă” (în versiunea ei 
neoliberală şi transnațională). 


În acest caz, în TLM schimbarea calităţii semantice a 
naturii unității în raport cu sistemul global în cadrul căruia 
drept unitate de bază apărea statul naţional, poate fi asemuită 
acelei deosebiri care există între o particulă elementară din 
fizica clasică şi un fractal (B. Mandelbrot) sau o buclă (din 
fizica supercorzilor lui E. Witten). Civilizația reprezintă o 
realitate complexă cu o geometrie extrem de complexă şi de 
fiece dată unică şi cu un sistem de staniu de atractanți. Tocmai 
de aceea şi sistemul relaţiilor intercivilizaționale, cum ar fi 
războaiele, alianțele, schimburile, împrumuturile şi dominaţia, 
capătă un caracter complex". Războiul intercivilizaţional va 
reprezenta ceva cu totul diferit decât războaiele dintre state, atât 
ca esenţă, cât şi ca formă. Vor fi la fel de diferite şi alianțele dintre 
civilizații sau natura tratatelor de pace. Caracterul schimburilor, 
inclusiv ale celor economice, va fi determinat de nivelul la care 
vor fi efectuate aceste operaţiuni. În cadrul civilizaţiei poate fi 
vorba de instanțe şi grupuri foarte diferite. Asta spre deosebire 
de concepția stato-centrică din paradigmele clasice ale RI sau 
a indivizilor atomizaţi/multitudinilor din neoliberalism sau 
neomarxism. 


Şi, în sfârşit, dominația unei civilizaţii asupra alteia poate 
avea, de asemenea, un caracter ambivalent: superioritatea 


5I Morin, E., Le Moinge, J.-L. L'intelligence de la complexite. Paris: L’ Harmattan, 
1999. 

materială nu neapărat va presupune şi superioritatea cognitivă 
şi hegemonia gnoseologică. Şi, dimpotrivă, în anumite cazuri 
dominaţia spirituală ar putea fi însoțită de o întârziere în 
domeniul dezvoltării sferei materiale. Lumea multipolară lasă 


je. 


De aici se impune o concluzie extrem de importantă: 
lumea multipolară este spaţiul unei istorii larg deschise, 
în care participarea activă a societăţilor la crearea unei noi 
umanități, a unei noi hărți a realităţii nu va fi restricționată de 
niciun fel de limite impuse din exterior, de nicio hegemonie, 
de niciun fel de reducționism sau universalism, de niciun fel 
de reguli prestabilite sau impuse din afară. O astfel de realitate 
multipolară va fi una mult mai complexă şi multidimensională 
decât orice intuiție de tip postmodernist. 


Lumea multipolară constituie un spaţiu al libertăţii istorice 
nelimitate, libertate a popoarelor şi comunităţilor de a-şi făuri 
propria istorie. 


Puterea (Principele) în TLM 


Să examinăm acum câteva aspecte concrete ale TLM, 
pornind de la temele clasice examinate în cadrul RI. 


În RI cea mai importantă chestiune ţine de identificarea 
instanţei, care este purtătoarea puterii supreme, ce determină 
structura comportamentului actorului în mediul relațiilor 
internaționale. Denumirea funcțională a acestei instanţe este 
cea de „purtător al suveranităţii” sau de „principe” (după 
terminologia lui Machiavelli). 

Aşa cum am arătat, drept unitate de bază în cadrul TLM 
apare civilizația. Prin urmare, trebuie să clarificăm cum se 
soluţionează chestiunea puterii şi a purtătorilor acesteia, dar şi 
cea a suveranităţii, în cadrul unui fenomen ca civilizaţia. 


Este vorba despre o problemă deloc simplă, cum ar putea 
părea la prima vedere. Cunoaştem că civilizația constituie 
un fenomen complex, a cărei descriere matematică şi 
geometrică necesită recurgerea la principiul non-linearității. 
Anume în asta constă deosebirea de principiu a civilizației 
față de statul naţional, apărut în Modernitate ca o realitate 
strict raționalizată, schematică şi reducționistă, prezentă 
în majoritatea teoriilor RI. Şi doar teoriile postpozitiviste 
au început să relativizeze treptat această schemă lineară, ce 
domina în realism şi liberalism şi, cu anumite modificări de 
principiu, în marxism. Caracterul non-linear al proceselor şi 
complexitatea actorilor în modelele turbulente ale relaţiilor 
internaționale prezente în Postmodernitate sunt prezentate de 
o manieră mult mai primitivă, simplificată şi predictibilă în 
comparaţie cu civilizația. Teoriile postpozitiviste au în orice 
caz drept limită conceptuală indivizii (de aici şi ideologia 
drepturilor omului). Individul atomizat constituie pilonul 
conceptual al statelor naţionale şi al democraţiilor, dar şi 
al societății civile şi al multitudinilor postmoderniste ale 
alterglobalismului. În toate cazurile, acest individ atomizat este 
prezentat în baza antropologiei occidentale, este conceptualizat 
în lumina reprezentărilor clasice moderne şi postmoderne. 
Altfel zis, drept limită a unor sisteme complexe şi turbulente 
apare individul în calitate de concept construit după croiala 

sociologiei vest-europene“?. Prin urmare, toate calculele în 
jurul problemei purtătorului suveranităţii sunt elaborate, într- 
un fel sau altul, în jurul acestui concept. Atomii se pot grupa în 
cele mai ciudate şi complexe moduri, însă de fiece dată orice 
compoziţie se reduce la un cod digital, ce se supune unui calcul 
statistic. Oricare ar fi instanţa suveranităţii, ea este calculată şi 
definită în baza individului în calitatea lui de concept specific 
central al sociologiei şi antropologiei occidentale. Puterea este 
un fenomen uman şi individual. 


Însă pluralismul civilizaţional surpă terenul unei astfel de 
conceptualizări. Diverse civilizații operează cu constructe 
antropologice diferite, de cele mai multe ori acestea nu se 
descompun în indivizi atomizaţi. În diverse civilizaţii, omul 
poate apărea în orice ipostază, dar nu şi în cea de unitate 
independentă şi identică cu ea însăşi. De cele mai multe ori, 
ele reprezintă o funcție conştientizată şi explicită, ce derivă 
din întregul corp social (anume pe acest principiu se bazează 
sociologia lui Durkheim şi a urmaşilor lui, antropologia 
culturală a lui F. Boas şi a discipolilor săi, precum şi 
structuralismul lui C. Levi-Strauss). Prin urmare, în fiecare 
civilizație structura puterii şi formalizarea ei reflectă specificul 
organizării ansamblului holistic, care poate fi diferită în fiecare 
caz aparte. 


Principiul de castă al hinduismului are prea puţin în comun 
cu democraţia religioasă islamică sau cu ritualismul chinez. 
În plus, aceleaşi baze religioase pot produce conceptualizări 
diferite ale puterii în relația ei cu societatea şi cu fiecare om 


* Dumont L. Essai sur l'individualisme. Une perspective anthropolgique sur 
ideologie moderne. Paris: Le Seiul, 1983. 

aparte. În civilizaţia creştină vedem (cel puţin) două modele 
medievale diferite ale statului normativ: simfonia puterilor în 
Bizanţ (ale căror ecouri se resimt în mod clar în ţările ortodoxe 
şi, în special, în Rusia) şi cezaro-papismul augustinian, 
caracteristic Occidentului catolic. După Reformă, la acestea 
s-a adăugat un spectru larg de conceptualizări protestante a 
naturii puterii, de la monarhia luterană până la calvinismul 
profetico-lhberal şi anabaptismul escatologic. 


lată de ce este nevoie ca puterea să fie examinată din 
capul locului ca fenomen fractal nonlinear în contextul 
civilizațiilor, ce reflectă geometria originală a fiecărui 
„holos” (întreg) social concret. 


Desigur, în cadrul unei civilizaţii cineva trebuie să adopte 
decizii în chestiuni legate de relațiile intercivilizaționale, 
în particular legate de pace şi de război, de alianţe şi de 
denunţarea lor, de cooperare şi de schimburi, de interdicții, 
cote şi tarife etc. Am putea numi această instanţă pol strategic 
al civilizației. Anume acest pol strategic constituie polul lumii 
multipolare, deoarece lumea civilizațiilor se deschide ca una 
multipolară anume ca urmare a intersectării intereselor sau a 
înregistrării conflictelor, care trec prin instanța polului. 


Un pol strategic trebuie să existe în orice civilizație. 
Existenţa lui transformă sistemul mondial în unul multipolar, 
dar locul şi conţinutul lui, ca şi structura şi legătura cu alte 
niveluri ale puterii din interiorul fiecărei civilizaţii, pot fi în 
fiecare caz diferite. 

Un exemplu de astfel de sistem complex este modelul 
de adoptare a deciziilor în Iranul de azi, unde volumul 
suveranității este partajat în mod proporțional între puterea 
laică a preşedintelui şi structurile spirituale ale ayatolahilor. 
În Arabia Saudită, mejilisul, care este analogic parlamentului, 
reprezintă o platformă pentru adoptarea unor decizii 
consensuale ale celor trei forțe care domină în această țară: 
numeroasa familie regală, liderii spirituali ai Islamului salafit 
şi reprezentanţii celor mai importante triburi beduine. În China 
de azi, totalitatea intereselor politice şi economice ale acestei 
țări cu totul aparte este controlată şi reglementată de către 
Partidul comunist. În India, echilibrul între parlamentarismul 
laic de fațadă şi sistemul implicit de castă creează un model pe 
mai multe niveluri de adoptare a celor mai importante hotărâri. 
În Rusia, dincolo de faţada procedurilor democratice de tip 
occidental, este destul de stabil autoritarismul paternalist. Toate 
aceste forme reale de organizare a polurilor strategice sunt 
considerate din perspectiva standardelor occidentale ca fiind 
nişte „anomalii”, care trebuie să fie supuse „curopenizării”, 
„occidentalizării”, „modernizării” şi „democratizării”, iar mai 
târziu şi lichidării în sistemul unei societăți civile globale. Însă 
un asemenea proiect pare astăzi tot mai utopic chiar şi pentru 
cei mai consecvenţi apologeţi ai democraţiei planetare. În 
acest sens, este elocventă schimbarea opticii lui F. Fukuyama 
din ultimii ani, acesta recunoscând că aşteptările lui legate de 
„sfârşitul istoriei” au fost în mod evident pripite, deoarece 
în calea globalizării şi creării unui sistem liberal-democrat 

planetar stau încă destul de multe obstacole greu de depăşit 
pentru „a pune capăt istoriei” în timpul apropiat“. 


Odată cu adoptarea modelului lumii multipolare, sistemele 
de putere, care îşi au rădăcina în particularitățile civilizaționale 
ale societăților tradiționale, vor pierde necesitatea de a se 
masca sub acoperirea standardelor democratice occidentale. 
Polul strategic al unei civilizații se poate manifesta deschis, 
recunoscându-se în mod explicit drept ceea ce este în mod 
implicit în majoritatea societăţilor non-occidentale. Însă în loc 
să resimtă pentru asta “mustrări de conştiinţă” în fața modelului 
occidental (prezentat ca fiind o “normă universală”), civilizațiile 
vor obține posibilitatea de a-şi instituționaliza propriile modele 
de guvernare în conformitate cu tradițiile lor, cu voinţa acelor 
instanţe sociale care sunt considerate purtătoare ale autorităţii 
şi a dreptului pentru astfel de acţiuni. 


Pluralismul civilizațional prezent în TLM nu insistă deloc 
asupra lichidării democrației acolo unde aceasta există şi nici 
nu urmăreşte să împiedice apariția şi maturizarea ei acolo unde 
nu există sau este slabă şi nominală. Prin urmare, TLM nu este 
una antidemocratică. Însă ea nici nu e adepta democraţiei ca 
normă, deoarece o serie întreagă de civilizaţii şi societăți nu 
consideră că democraţia occidentală ar reprezenta o valoare 
şi nici că ar fi forma optimă de organizare social-politică. În 
societățile unde această formă este acceptată şi derivă din 
tradiția lor, realitatea respectivă trebuie privită aşa cum e. 
Adepții democraţiei pot lupta pentru idealurile şi vederile lor 
S Dykyama Ë. Haen umeror Gonmmoe 3hauenue. becema c A. JIyruHbIM / 

Ilpobuas. 2007. 

după bunul lor plac. Ei ar putea învinge, dar s-ar putea să şi 
piardă. Aceste chestiuni trebuie decise în interiorul acestei 
civilizaţii, fără a se ține seama de reproşurile sau încuviințările 
din exterior. 


lată de ce polul strategic, care trebuie să existe în virtutea 
caracterului policentric al lumii multipolare, nu poate să aibă 
un conținut politic uniform, ce ar fi analogic noțiunii de stat 
național în cadrul sistemului de la Westfalia. Acest sistem s-a 
clădit pe încrederea plină de optimism în universalitatea minţii 
umane, prin care se înţelegea (aşa cum s-a văzut mai târziu) 
o raționalitate destul de specifică a omului european din 
perioada Modernităţii, considerată cu aroganță drept „rațiune 
transcendentală”. Raţionalitatea europeană a Modernităţii, 
care seacă în mod vertiginos la ora actuală, s-a dovedit a fi 
din punct de vedere spaţial un fenomen istoric local. Anume 
de conştientizarea treptată a acestei realități este legată şi 
Postmodernitatea în ansamblu, dar şi procesul de erodare a 
sistemului de la Westfalia în particular. 


TLM nu propune un nou universalism în domeniul 
determinării faptului cine anume trebuie să fie purtătorul puterii 
în noile unităţi de bază ale lumii multipolare. Dar nici nu cade 
într-un extaz haotic al iraționalismului rizomatic, asemenea 
poststructuraliştilor. Civilizaţiile în calitate de structuri, ca 
limbaj, au tot temeiul să-şi desfăşoare propriile modele ale 
raționalității, ale căror simetrie ierarhică, ce predetermină 
structura relațiilor de putere şi, implicit, organizarea politică a 
societăţii, pot fi cele mai diverse. 

Chestiunea puterii într-o lume multipolară se rezolvă astfel. 
Conturăm din exterior în cadrul fiecărei civilizaţii centrul 
ei strategic, care se manifestă drept subiect al dialogului în 
relaţiile internaționale. Acest centru strategic constituie 
formalizarea civilizației şi abrevierea ei metonimică în 
sistemul multipolarităţii. Însă structura şi conţinutul ei, relaţia 
cu straturile interne ale societății, volumul competenţelor 
şi caracterul legitimării, toate acestea pot varia în mod 
fundamental. Multipolaritatea nu admite ca această legitimare 
să fie apreciată din exterior, adică să emită din exterior judecăţi 
asupra legitimităţii puterii în cadrul civilizaţiei, diferită de cea 
căreia îi aparține observatorul respectiv. Astfel, conceptul de 
centru strategic este destul de concret în exterior, în domeniul 
relaţiilor internaționale, însă absolut liber în organizarea sa în 
interior, acesta putând fi modelat în conformitate cu codurile 
culturale ale fiecărei societăţi aparte, în funcție de specificul 
propriei antropologii sociale şi politice. 


Acest principiu ar putea fi numit drept „pluralitate a 
principelui”. 


Soluţia 

O astfel de abordare fractală reprezintă un principiu de 
bază al Teoriei Lumii Multipolare (TLM), aplicat în raport cu 
toate celelalte teme clasice ale Relaţiilor Internaţionale (RI), 
care ţin de suveranitate, legitimitatea actorilor, legalitatea 
procedurilor în relaţiile internaţionale etc. În toate cazurile, un 
răspuns corect ar presupune apelul la unicitatea specificului 

social şi cultural al fiecărei civilizații şi, concomitent, absența 
oricărei proiecții apriorice. TLM îi reclamă unui teoretician o 
apercepţie civilizaţională maximă, altfel zis capacitatea de a 
reflecta propria apartenenţă față de acea civilizație, în numele 
căreia se efectuează analiza relaţiilor internaționale, precum şi 
pătrunderea în sistemul valoric al civilizației supuse analizei. 
Aici sunt pe deplin relevante rigorile impuse antropologiei 
culturale, care intenţionează să studieze o societate arhaică. 
Pentru asta este necesar: 


e cunoaşterea limbii; 
e observare atentă; 


e moratoriu față de concluziile pripite şi comparațiile de 
ordin moral a ceea ce e străin cu ceea ce îi e propriu culturii 
cercetătorului; 


e lipsa unor opinii preconcepute şi prejudecăţi față de 
cultura supusă studiului; 


e intenţia sinceră de a înţelege cum interpretează membrii 
societăţii respective lumea din jur, instituţiile sociale, tradițiile, 
simbolurile, ritualurile etc. 


Toate aceste aspecte sunt sistematizate în mod strălucit şi 
fundamentate de către F. Boas şi de continuatorii lui. 


TLM îi cere unui politolog specializat în relaţii internaţionale 
deprinderi din domeniul antropologiei sociale şi culturale, fără 
de care nicio concluzie a acestuia ce ar ţine de structurile politice 

ale civilizaţiilor şi de interacțiunea dintre aceste structuri n-ar fi 
valabile şi n-ar dispune de vreo valoare ştiinţifică. 


Chestiunile legate de problema suveranităţii, a purtătorului 
şi a structurii acesteia necesită o conştientizare prealabilă a 
câmpului civilizaţional. 


Drept instrument comod pentru fixarea locului unde se 
află polul strategic al civilizaţiei poate fi folosită procedura 
propusă de C. Schmitt pentru definirea suveranităţii. „Suveran 
este cel care ia decizii în condiţii de stare excepțională”, 
susține acesta. Starea excepțională reprezintă acea situaţie în 
care codul legal ce reglementează chestiunile de guvernare în 
condiţii obişnuite încetează să mai funcționeze şi nu mai poate 
servi drept temei pentru alegerea unui sau altui comportament, 
ce ar presupune participarea unui grup mare de oameni şi 
consecinţe sociale de proporţii. Această definiție a lui C. 
Schmitt reprezintă un instrument potrivit pentru localizarea 
centrului puterii în condiţii istorice problematice. Dacă e să 
facem uz de acest criteriu, atunci imediat ce observăm luarea 
deciziei în situaţii extraordinare, obținem în mod automat 
localizarea polului suveranităţii. Cel care ia decizii în situații 
extraordinare este suveran chiar şi în cazul în care nu dispune 
de suficientă legitimitate. Şi dimpotrivă, cel care nu ia decizii 
în situaţii excepționale, nu este suveran, chiar dacă posedă 
legitimitatea formală. 


Astfel ies în vileag parametrii concreţi, necesari pentru 
determinarea locului unde se află instanța suverană, şi asta 

practic în orice sistem politic: atât acolo unde puterea acţionează 
deschis şi transparent (potestas directa), cât şi acolo unde 
acționează indirect şi secret (potestas indirecta)“. Tocmai de 
aceea, în cadrul unei civilizații (cu caracterul ei indefinit şi 
complexitatea păturilor sociale în interiorul contextului general) 
locul unde se află suveranitatea, principele, este determinat 
prin intermediul localizării originii deciziilor ce se iau, iar nu 
viceversa. Cel care ia decizii în situaţii extraordinare, acela şi 
este principele, acela şi este purtătorul suveranităţii. 


Această observație vizând actul decizional ne permite să 
privim civilizația ca pe un sistem deschis pentru istorie şi 
înzestrat cu o puternică energie existențială. La un moment 
dat, orice civilizaţie aflată în tumultul lumii multipolare este 
nevoită să ia decizii. Şi de fiecare dată instanța ce adoptă 
această decizie poate ieşi la suprafaţă (la modul teoretic) în 
segmente diferite ale civilizaţiei. Această situaţie complică 
profund structura dreptului internațional, făcând-o parțial 
spontană şi „ocazională” (ad-hoc). Însă, în acelaşi timp, 
asta eliberează stihia existenţei istorice, naturală şi încărcată 
cu putere interioară (potestas), de necesitatea de a sparge 
în permanență sistemul normelor legale înţepenit, care se 
transformă în limitări şi care împiedică cursul istoriei vii şi 
imprevizibile. 


Aici noţiunea de haos în relaţiile internaționale, prezentă 


şi în cadrul paradigmelor clasice, este cât se poate de potrivită 


5 Carl Schmitt. Der Leviathan in der Staatslehre des Thomas Hobbes. Berlin, 
1938. 

şi relevantă. În cadrul TLM, mediul relaţiilor internaţionale 
reprezintă un haos în măsura în care permite deciziei să se 
manifeste în orice punct al civilizaţiei, previzibil sau nu. 
Canalizarea procesului decizional, ca şi temperarea stihiei 
acestuia, formalizarea şi legitimarea puterii, toate acestea 
reprezintă elemente interne ale fiecărei civilizaţii. Însă din 
punct de vedere teoretic este nevoie ca suveranitatea să fie 
privită nu ca o reglementare de drept, ci ca o funcție ce reiese 
din însuşi faptul deciziei, adoptate în situații excepționale. 
Într-un asemenea caz, polurile strategice ale civilizaţiilor vor 
avea de a face în permanenţă cu o serie de provocări spontane, 
iar drama istoriei va căpăta un caracter consistent, organic şi 
dinamic, spre deosebire de acea rutină (militară sau pacifistă) 
în care s-au transformat relațiile internaţionale în epoca 
Westfalia sau în condiţiile lumii bipolare, ale cărui apogeu 
trist îl reprezintă utopiile lipsite de vlagă ale globalizării. 


Punctul de adoptare a deciziile în situaţii excepţionale 
reprezintă concentrarea spiritului istoriei; nu o dispersie a 
dorințelor de ordin anatomic, ci o ascensiune pe verticala unui 
proces istoric intens. 


Elitele şi masele 


Practic, aceleaşi lucruri se pot spune şi cu referire la 
stratificarea socială a civilizațiilor şi conturarea în interiorul 
lor a claselor de sus şi de jos, a elitelor şi maselor (după V. 
Pareto). Geometria părţii de sus şi a celei de jos a societății 

poate varia în cadrul fiecărei civilizaţii. Holismul societăților 
nonoccidentale poate fi de castă, de grup, teocratic, etnic, 
monarhic, democratic, mixt, de orice fel. La modul teoretic, 
am putea presupune că şi societatea occidentală se poate 
transforma în orice fel, deşi, în baza observaţiilor de ordin 
empiric, am putea presupune că aceasta îşi va păstra şi în 
viitor principiile sale individualiste şi liberal-democratice, 
precum şi tendinţele spre o dispersie a corpului social în 
direcția atomizării şi a societăţii civile. Şi este dreptul absolut 
al Occidentului să-şi organizeze societatea în acord cu propria 
voinţă. Însă democratizarea şi dispersia competenţelor puterii 
nu anulează inegalitatea socială şi distanţa enormă între 
elita super-bogată şi toţi ceilalți cetățeni. Tocmai de aceea, 
inegalitatea de clasă, camuflată cu insistență pe parcursul sec. 
XX cu creşterea clasei medii, care s-a încetinit considerabil 
în ultima vreme, constituie, la rândul său, elitele şi masele 
din Occident în spiritul acelor ierarhii care au fost descrise 
detaliat şi supuse criticii de către marxişti. Elitele şi masele 
Occidentului se formează pe criterii de clasă. Occidentul 
consideră această stare de lucruri ca fiind una „normală” şi 
„echitabilă”, respingând celelalte forme de ierarhizare ca fiind 
„inumane”, „barbare” şi „nedemocratice”. 


În raport cu propria societate, Occidentul are tot dreptul să 
adopte orice decizie politică. Dar în raport cu societăţile non- 
occidentale, în condiţiile unipolarităţii, Occidentul îşi epuizează 
competențele de procuror moral. Oamenii care aparţin culturii 
europene a Modernităţii consideră că inegalitatea materială 

este „echitabilă”, iar cea socială nu. lar reprezentanții altor 
civilizații, ca, de exemplu, cea indiană, împărtăşesc o cu totul 
altă opinie. Logica dharma şi legile artha îl conduc pe un 
indian spre o echitate de cu totul altă natură: este echitabil 
să urmezi tradiția, inclusiv pe cea de castă, şi este inechitabil 
să o încalci. Un sărac virtuos, care îndeplineşte karma, se 
reîncarnează într-o altă lume. Un bogătaş neisprăvit are toate 
şansele să se reîncarneze într-un porc. Şi aşa este echitabil să 
fie. Iar invazia criteriilor occidentale în structurile societății 
tradiționale reprezintă culmea inechității şi o practică tipic 
colonială şi rasistă la originile ei. 


La fel de inechitabilă pentru musulmani este şi perceperea 
procentului bancar (deoarece timpul aparține lui Allah, iar banii 
nu pot naşte bani în timp; aşa ceva constituie un sacrilegiu, un 
atentat la prerogativele Dumnezeului lumilor). Stratificarea 
lumii islamice li s-ar putea părea inacceptabilă indienilor, iar 
chinezii confucianişti ar putea găsi în budism „un anarhism 
voalat” sau „ceva asocial”. 


Elitele şi masele, cei de sus şi cei de jos există în orice 
civilizaţie. Acestea îşi au propriile funcţii în întregul corpului 
social în conformitate cu configurația normativă a acestui 
corp. În anumite cazuri, ele ar putea exercita o influenţă asupra 
politicii externe şi să apară în rolul de „grupuri competente” 
(spre deosebire de convingerea realiştilor clasici că d-individul, 
reprezentantul masei, posedă o competenţă nulă în chestiunile 
de ordin internaţional). Însă în alte cazuri, ele nu pot avea 
o astfel de influenţă, şi atunci partea lor de influență asupra 
relaţiilor internaționale este infimă. Asta depinde de fiece dată 

de fiecare civilizaţie aparte. În cadrul TLM, atât concepţiile 
neoliberale despre creşterea continuă şi garantată a competenţei 
maselor în relaţiile internaționale, cât şi scepticismul realiştilor 
în această chestiune, sunt inacceptabile. 


Stratificarea socială în cadrul civilizaţiilor nu reprezintă o 
problemă de ordin internaţional, nu are o problemă de ordin 
universal, nu dispune de o formă universală şi se manifestă 
prin intermediul centrului strategic al civilizaţiei, oricât de 
bizar ar fi constituit acesta: guvern, parlament, împărat, partid 
de guvernământ, reuniunea liderilor spirituali etc. Aceste 
centru devine legitim datorită corpului social, grație holosului 
civilizațional. 


Dialogul şi războiul civilizaţiilor 

Să descriem acum în linii mari cum tratează TLM 
chestiunea războiului în RI. Războiul este trăsătura istoriei 
umane şi un eveniment prezent mereu pe parcursul ei. Mai 
mult decât atât. Potrivit concepției universal acceptate, anume 
războaiele şi revoluțiile dau sens istoriei. Practic toate statele 
cunoscute au fost create în urma războaielor sau au apărut în 
timpul unor campanii militare. Şi tot războaiele au pus temelia 
tuturor grupurilor de elită. Potrivit lui Heraclit, războiul „este 
tatăl tuturor lucrurilor; în unii el descoperă duşmani, în alții 
— oameni, în unii — pe robi, în alţii — pe cei liberi”. Polisul 
ca stat şi politica în calitate de proces de dirijare a polisului 
au fost dintotdeauna strâns legate de stihia războiului, atât în 
chestiuni de organizare internă, cât şi în cazul asigurării sarcinii 

principale de asigurare a securităţii, dar şi din punctul de 
vedere al perspectivelor unor campanii de cucerire îndreptate 
împotriva unui sau altui inamic extern. 


A tinde spre dispariția războiului este una cu a râvni 
anularea istoriei sau dispariția omului şi a societății umane. 
Minimalizarea riscurilor războiului sau debarasarea totală de 
el poate fi sarcina anumitor culturi, tipuri sociale sau de gender 
(femeile nu sunt predispuse spre stihia războiului şi îl privesc 
ca pe o catastrofă şi un fenomen pur negativ). Însă studierea 
istoriei societăţilor umane arată că pacea, ca şi războiul, sunt 
fenomene ce se succed în mod ciclic, ce se perindă unul după 
altul într-o anumită ordine, oricât de scurte sau lungi ar fi 
intervalele între ele. 


lată de ce TLM nu exclude posibilitatea unor războaie 
(ciocniri) între civilizaţii, însă, în acelaşi timp, nu consideră 
că acesta ar fi singurul scenariu. 


Aici ar trebui să apelăm la conceptul de dialog. Dialog 
înseamnă în greacă „conversaţie întreţinută cu altcineva”, 
când expunerea este transmisă de la unul spre altul. Dialogul se 
poate manifesta prin cuvine, dar şi prin gesturi. Atât cuvintele, 
cât şi gesturile pot fi paşnice sau agresive, în funcție de situație. 
Dialogul poate fi şi unul dur. În ultimă instanță, și războiul 
poate deveni o formă a dialogului, pe parcursul căruia o parte 
îi comunică într-o formă dură ceva anume celeilalte părți. 


Dialogul nu presupune în mod necesar egalitatea 
interlocutorilor. Însăşi structura limbii este una ierarhizată, 
de aceea rostirea frazelor în cadrul unui dialog poate să aibă 

- 141 - 


ALEKSANDR DUGHIN 
caracterul desfăşurării voinţei de putere sau cel al strategiei 
de dominație. Asta confirmă o dată în plus că războiul poate fi 
privit ca un dialog. 


În TLM are loc anume un dialog între civilizaţii, care 
poate fi privit din două extremități: dialog paşnic şi nonpaşnic. 
Însă în orice caz este vorba anume despre un mesaj, despre 
comunicarea unuia cu celălalt, prin urmare, despre socializarea 
unei sau a câtorva civilizaţii concomitent în sistemul general 
al relaţiilor internaționale. Civilizațiile întreţin un dialog în 
permanenţă. Uneori el durează milenii întregi, pe parcursul 
cărora popoarele, culturile şi religiile se amestecă între ele, 
se împletesc, se apropie, se înghit reciproc, se separă şi se 
îndepărtează una de alta etc. lată de ce este imposibil ca 
dialogul dintre civilizaţii să înceapă sau să înceteze. El are 
loc de la sine, întreaga istorie a omenirii poate fi privită ca un 
dialog continuu. 


Însă civilizaţia devine actorul principal al relaţiilor 
internaționale doar în anumite situații. Potrivit TLM, la ora 
actuală trăim anume o atare situație, prin urmare, structura 
dialogului dintre civilizaţii reclamă, la rândul său, o nouă 
înțelegere şi o reflecţie sporită. Acest dialog are nevoie 
anume acum de formalizare. În ce mod, despre ce şi pentru ce 
civilizațiile poartă dialogul între ele? 

Dialogul civilizaţiilor reprezintă constituirea perechii de 
bază noi şi ei, ceea ce constituie o trăsătură indispensabilă a 

oricărei societăţi. O societate poate să capete conştiinţa de sine 
doar în raport cu o altă societate, conştientizată ca fiind alta. 
Întrucât civilizația este cel mai complex sistem al societăţii, 
ce se constituie atât din straturi ierarhice, cât şi situate la 
acelaşi nivel, gradul de reflexie civilizaţională asupra propriei 
identități necesită un instrumentar special, mult mai complex 
decât modelele şi procedurile de identificare a altor unităţi 
de bază. Pentru propria afirmare, pentru a se contrapune pe 
sine alteia şi, respectiv, pentru formarea chipului celuilalt, 
identitatea civilizațională necesită o reflecţie complexă de cel 
mai înalt nivel. De regulă, acest nivel se manifestă printr-o 
filozofie sau teologie aparte, prin tradiție spirituală, concentrată 
în mediul elitelor intelectuale, dar care se difuzează spre toate 
păturile sociale până în adâncurile ei. Ceea ce este filozofie 
sau teologie pentru elite se transformă pentru mase în varietăți 
tipice de mentalitate, de psihologie şi într-o medie culturală. 
Însă la toate nivelurile, de la conştientizarea acută a bazelor 
filozofice şi până la cele mai inerțiale şi neconştientizate clişee 
mentale şi psihologice — trecând prin evenimente istorice, 
reforme politice, realizări ale culturii şi ştiinţei, precum şi 
prin practica economică — identitatea civilizaţiei se afirmă, 
şi afirmându-se ca atare, contrastează în mod obligatoriu cu 
identitatea altor civilizaţii cu care se învecinează. Anume 
acesta este dialogul dintre civilizații: compararea permanentă 
a ceea ce e al său cu ce e străin, descoperirea unor trăsături 
comune sau, dimpotrivă, a unor diferenţe, preluarea unor 
elemente şi respingerea altora, descoperirea sensurilor sau 
mutații de ordin semantic, ce deformează elementele altei 

civilizaţii. În anumite cazuri, prezenţa celuilalt devine temei 
pentru războaie. În altele — dialogul se dezvoltă în mod paşnic 
şi constructiv. 


Civilizaţiile poartă un dialog asupra echilibrului în 
permanentă redefinire a ceea ce este „al nostru” şi „al lor”, 
asupra identităţii şi alterității. Acest dialog nu are niciun fel 
de scop final, deoarece nu-şi propune să-l convingă pe celălalt 
de propria dreptate şi, cu atât mai puţin, de acceptarea imaginii 
celuilalt ca pe o normă pentru sine însuşi (deşi în anumite 
cazuri, de expansiune totală şi, dimpotrivă, de pasivitate 
totală, pot să apară şi astfel de scenarii). Dar sensul constă 
nu în atingerea vreunui scop, ci în însăşi existenţa dialogului, 
care în condiţiile unui proces istoric deschis se manifestă 
ca o succesiune de evenimente istorice, ce apar în domenii 
diferite, de la reforme religioase şi politice, naşterea unor teorii 
filozofice noi şi până la tulburări populare, răsturnări dinastice, 
campanii militare, cicluri de avânt şi recesiune economică, 
noi descoperiri, expansiuni şi contractări, migrații etnice etc. 
La dialog participă întreaga structură multidimensională a 
civilizației, el purtându-se la toate nivelurile ei. 


Însă acest dialog se conturează în mediul elitei intelectuale, 
care este capabilă să reflecte de o manieră consistentă, să 
definească atât parametrii propriei identități, cât şi pe cei ai 
identităţii celuilalt. Anume elita configurează în cea mai mare 
măsură imaginea celuilalt, înzestrându-l cu anumite trăsături, 
desluşeşte în mod corect sau eronat blocurile semantice ale 
acelei civilizaţii, cu care se află în dialog. 

Odată cu cristalizarea civilizaţiei, creşte considerabil şi 
rolul elitei intelectuale, care devine purtătoarea dialogului 
dintre civilizaţii nu pur şi simplu din inerție, ci datorită însăşi 
funcției sale. Această funcție capătă o importanţă internațională 
deosebită, deoarece de structura dialogului între civilizaţii 
depinde însăşi structura relaţiilor internaționale într-o lume 
multipolară. În timp ce polul strategic reprezintă instanţa de 
luare a deciziilor şi nucleul suveranităţii civilizației, centrul de 
conţinut al civilizaţiei, cel semantic, se concentrează în elita 
ei intelectuală, care în condițiile multipolarităţii îşi sporeşte 
brusc statutul în domeniul relațiilor internaţionale. 


În cadrul dialogului dintre civilizaţii, elita intelectuală 
trebuie să realizeze sintetizarea tuturor celorlalți factori: 
economici, tehnologici, materiali, logistici etc. Semnul, 
imaginea, conceptul, teoria filozofică, exegeza teologică 
reprezintă mesajul sintetic principal dinspre o civilizaţie spre 
alta. Şi de faptul cum va fi formulat acest mesaj în fiecare caz 
aparte va depinde, în mare măsură, istoria mondială, război 
sau pace, conflict sau cooperare, cădere sau avânt. 


Dialogul despre care este vorba nu poate fi redus la 
concurență, la instaurarea unor relaţii hegemonice, la 
convingerea unora de justeţea altora etc. Dialogul civilizaţiilor 
reprezintă câmpul de manifestare liberă şi spontană a istoriei, 
una neprogramată şi imposibil de prezis, deoarece viitorul 
este privit într-un asemenea caz ca un orizont al gândirii 
şi al voinţei. Gândirea ţine de zona de competenţă a elitei 
intelectuale a civilizaţiei, iar voința — de polul strategic şi 
punctul de luare a deciziilor. Aceste două elemente formează 

laolaltă holograma civilizației, concentrarea ei simbolică vie, 
plexul solar al nervilor civilizaționali. 


Nici puterea, nici economia, nici resursele materiale, nici 
concurența, nici securitatea, nici interesele, nici confortul, 
nici supraviețuirea, nici mândria, nici agresivitatea nu 
reprezintă motivarea de bază a existenţei istorice a civilizației 
în condiţiile lumii multipolare, ci anume procesul dialogului 
spiritual, care poate căpăta la orice cotitură şi în orice condiţii 
atât un caracter pozitiv şi paşnic, cât şi agresiv şi războinic. 
Aşa cum scria Arthur Rimbaud, „Luptele spirituale sunt 
la fel de crude ca şi luptele între oameni”. Este evident că 
actuala civilizaţie occidentală a obosit de istorie şi nu se mai 
inspiră din orizonturile înalte ale libertăţii propuse de aceasta. 
De aici şi tendinţa de a-i pune capăt cât mai curând posibil, 
punând punct procesului istoric. Dar anume în asta şi constă 
specificul TLM, de a descoperi şi de a cuceri dreptul de a privi 
lumea, timpul şi epoca, nu doar cu ochii Occidentului; iar asta 
înseamnă că dialogul între civilizaţii este înțeles nu doar ca 
ceva mecanic, de rutină, ce ar avea doar un singur scop, „să nu 
fie război”, ci ca ceva consistent, viu, impredictibil, tensionat, 
plin de riscuri, având un final deschis şi necunoscut. 


Diplomaţia: antropologia şi tradiționalismul 


În teoriile clasice ale RI este scos în evidență un grup special 
de persoane împuternicite, care se ocupă de planificarea şi 
realizarea politicii externe a statului. Importanţa acestuia în 
cadrul relaţiilor internaţionale este foarte mare, deoarece de 

competența şi eficacitatea diplomaților depinde într-o măsură 
considerabilă întreaga structură a relaţiilor internaționale. 
Diplomaţii nu sunt cei care ar determina cursul politicii 
externe. Procesul decizional este la latitudinea şefului statului, 
a altui organ de conducere. Însă corpul diplomatic este cel 
care pune în aplicare aceste decizii, iar de felul în care fac 
față acestor sarcini diplomații depinde foarte mult. De aceea, 
în cadrul sistemului de la Westfalia ocupația de diplomat 
presupunea o pregătire specială, cunoaşterea unor ţări diferite 
şi a psihologiei naţionale, deprinderi de conduită speciale şi 
o anume manieră de a purta negocierile. De cele mai multe 
ori, diplomaţii reprezintă elita societăţii, fiind recrutați din 
straturile ei superioare. 


Multipolaritatea pune în faţa corpului diplomatic rigori 
suplimentare. Relaţiile intercivilizaţionale se reduc la dialog. 
Pe timp de pace acest dialog se manifestă cel mai mult anume 
în acţiunile corpului diplomatic, care reprezintă o civilizație 
în fața alteia. Tocmai de aceea, în contextul TLM capătă o 
nouă dimensiune calitativă: pe seama ei se pune misiunea 
întreținerii dialogului intercivilizațional. Aşa cum am văzut 
mai sus, răspunderea pentru acest dialog cade pe seama elitei 
intelectuale a civilizaţiei. Prin urmare, corpul diplomatic 
trebuie să fie parte integrală a acestei elite. Apartenența la 
elita națională presupune un grad profund de reflecţie asupra 
identității propriei civilizaţii, incluzând toate straturile ei 
multidimensionale şi legităţile nonlineare ale acesteia. De 
aceea, exponentul elitei intelectuale trebuie să se remarce 
printr-o cunoaştere profundă a filozofiei (şi/sau a teologiei). 

Această cerință vizează din plin şi diplomaţii. Însă, în acelaşi 
timp, diplomaţii care apar ca exponenți ai civilizației trebuie 
să mai aibă încă o competenţă. Este vorba de capacitatea 
de a înțelege structura altei civilizaţii, cu care aceasta intră 
în dialog, prin urmare, şi de capacitatea de a însuşi sau de a 
recrea un sistem corect de transpunere (fie şi aproximativă) 
a sensurilor din contextul unei civilizaţii în contextul alteia. 
Pe lângă înţelegerea propriei identități, un diplomat al lumii 
multipolare trebuie să posede calitatea de a percepe şi o altă 
identitate, să o pătrundă cât mai adânc. Pentru asta e nevoie să 
posezi o topică specială, care ar putea fi aproximativ comună 
pentru cele mai diferite contexte civilizaționale. 


În acest sens, este nevoie să fie abandonat din capul 
locului hegemonismul occidental, care pretinde la o explicație 
universală a principiilor de bază de ordin sociologic, politic 
şi de viziune (în temeiul criteriilor şi normelor civilizației 
occidentale). Versiunile occidentale ale disciplinelor umanitare 
(filozofie, istorie, sociologie, drept, politologie, culturologie etc.) 
sunt pătrunse totalmente de etnocentrism şi de tendinţa spre o 
hegemonie epistemologică. lată de ce trimiterea la această bază 
ne scoate din contextul multipolarităţii, adică este inacceptabilă. 
Ea trebuie respinsă ca fiind una totalmente nepotrivită pentru 
formarea corpului diplomatic al lumii multipolare. 


Doar la periferia ştiinţei şi filozofiei occidentale pot fi 
găsite unele metode şi teorii ce ar putea servi drept suport 
conceptual substanțial pentru educarea unor participanţi 
profesionişti în dialogul civilizaţiilor. În primul rând, este 

vorba despre antropologia culturală şi socială”, ai căror 
exponenţi au elaborat metodologiile de studiere a societăților 
arhaice, propunându-şi drept scop să renunţe din capul locului 
la proiecția teoriilor occidento-centriste asupra obiectelor 
sociale de studiu. Antropologii au elaborat un sistem de reguli 
ce permite apropierea maximă de lumea societăţilor non- 
occidentale, limpezirea structurilor reprezentărilor simbolice şi 
mitologice ale acestora, clarificarea taxonomiilor complexe ce 
nu stau la suprafaţă (care deseori contrastează în mod izbitor cu 
sistematizările familiare omului occidental). În cadrul ştiinţei 
occidentale, metodele antropologice sunt utilizate aproape 
exclusiv faţă de culturile ce nu cunosc scrisul, lăsând analiza 
unor societăți mai complexe (a civilizaţiilor, de fapt) pe seama 
disciplinelor clasice, cum sunt filozofia, istoria, sociologia, 
studierea religiilor etc. 


În contextul lumii multipolare, o astfel de abordare 
antropologică poate fi aplicată cu succes pentru cercetarea 
civilizaţiilor. Şi dacă vor fi respectate cu strictețe regulile, 
avem şansa să formăm specialişti şi intelectuali cu adevărat 
independenţi față de hegemonia epistemologică a Occidentului, 
capabili să pătrundă profund în codurile civilizaționale, ce 
diferă de cele proprii, să întreprindă deconstrucția identităților 
şi a complexelor de identități caracteristice acestora. 


În cadrul TLM, diplomaţia trebuie să fie conjugată strâns 
cu antropologia, iar competența diplomatică trebuie să se 
întemeieze pe cunoaşterea profundă a deprinderilor de bază 
ale practicii antropologice. 

55 [yrun A. Xrnoconuonorua. M.: Akanemnuecruă npoekr, 2011. 

Cea de-a doua metodă de sistematizare a diplomaţiei 
intercivilizaționale în condițiile lumii multipolare rezidă în 
filozofia tradiționalistă“. Majoritatea civilizaţiilor existente 
la ora actuală reprezintă versiuni ale societăților tradiționale 
cu un grad de modernizare relativ de suprafaţă. Aşa cum 
se cunoaşte, în societatea tradițională religia, sacralitatea, 
simbolul, ritualul şi mitul au un rol decisiv. Religii diferite 
se întemeiază pe propriile construcții teologice, care nu pot 
fi reduse la alte construcţii, iar dacă se încearcă o astfel de 
operaţiune, ea suferă exagerări enorme, ce deformează sensul 
inițial. Tentativele de a construi modele sincretice care să 
faciliteze dialogul interconfesional nu vor conduce nicăieri, 
deoarece se vor ciocni de ortodoxia conservatoare, provocând 
doar valuri de proteste în cadrul civilizaţiilor. lată de ce, nici 
temelia seculară, nici sincretismul religios nu pot fi luate 
ca bază a practicii diplomatice în domeniul comunicării 
interconfesionale, la care se vor reduce într-o măsură 
considerabilă cele mai importante aspecte ale dialogului dintre 
civilizații. 

Într-o asemenea situaţie există doar o singură soluţie: să se 
ia drept bază filozofia tradiționalismului (R. Guenon, J. Evola, 
M. Eliade etc.), care reprezintă un proiect de detecție a hărții 
semantice, comune pentru societatea tradițională ca atare, în 
special în opoziţie cu societatea seculară, occidentală din epo- 
ca Modernităţii“. Însăși societatea secularizată a Occidentului 
este analizată de către tradiționalişti de pe pozițiile societății 


5 Rene Guenon. Orient şi Occident; Marea triadă. 
5 Rene Guenon, Criza lumii moderne. Bucureşti, ed. Humanitas, 2008. 

tradiționale”, ceea ce face ca această metodă să fie una opti- 
mă pentru majoritatea civilizaţiilor. 


Un dialog intercivilizațional temeinic şi corect sub aspect se- 
mantic poate fi construit doar în baza filozofiei tradiționaliste. 


Evidenţiind direcțiile principale ale diplomației multipola- 
re, obținem bazele teoretice pentru constituirea acesteia. Fireş- 
te, celelalte competenţe (cunoaşterea condiţiilor tehnologice 
ale altei civilizații, a aspectelor tehnico-militare şi strategice, a 
demografiei, ecologiei, a problemelor sociale şi migraţiei etc.) 
fac parte din condițiile obligatorii de pregătire a diplomați- 
lor profesionişti. Însă un dialog al civilizaţiilor presupune, în 
primul rând, stabilirea canalului de transmitere corectă a sen- 
surilor. În absenţa acestui canal, întregul complex al cunoş- 
tințelor tehnice va fi lipsit de o bază solidă şi va reprezenta 
o construcţie inutilă sau deformată. Nu problemele păcii sau 
ale războiului, ale comerțului sau ale blocadei, ale migraţiei 
sau ale securităţii, ale sancţiunilor economice sau ale volumu- 
lui de schimburi comerciale trebuie să primeze în diplomația 
multipolarității, ci chestiunea sensului filozofiei, a circulației 
ideilor (în accepţia platonică). lată de ce diplomaţia trebuie să 
se transforme într-o anume profesie sacrală. 


Economia 

În conformitate cu discursul actual, nicio teorie şi niciun 
proiect nu se pot lipsi de un program teoretic şi de calculele 
corespunzătoare acestuia. Astfel, se iscă întrebarea: pe ce 
model economic se va baza multipolaritatea? 
58 Domnia cantităţii şi semnele vremurilor. Bucureşti, ed. Humanitas, 1995. 

În cazul lumii unipolare sau globale avem un răspuns definit 
în mod univoc: economia mondială contemporană reprezintă 
sistemul capitalist, urmând ca în viitor toate proiectele să fie 
edificate pe această temelie. În plus, la modul practic a devenit 
axiomatic faptul că la ora actuală, capitalismul a intrat în cea de-a 
treia fază de dezvoltare” (economia postindustrială, societatea 
informaţională, economia cunoaşterii, turbocapitalismul 
după Nicolae Edward Luttwak etc.), care are următoarele 
caracteristici: 


e dominarea calitativă a sectorului financiar asupra celui de 
producţie şi agrar; 


e creşterea disproporționată a ponderii pieţelor de capital, a 
fondurilor hedge şi a altor instituții pur financiare; 


e volatilitatea înaltă a piețelor; 
e dezvoltarea rețelelor transnaționale; 


e absorbţia de către sectorul terțiar (cel al serviciilor) a 
sectorului secund (producţia) şi a celui primar (agricultura); 


e transferarea producției din ţările „Nordului bogat” în 
țările „Sudului sărac”; 

e diviziunea globală a muncii şi creşterea influenței 
corporațiilor transnaționale; 


e progresul rapid al tehnologiilor înalte; 


e creşterea importanței spațiului virtual în dezvoltarea 
proceselor economice şi financiare (bursele electronice etc.). 
* [yrun A. Konen »konomuku. CIG: Ampopa, 2009. 

Aşa arată tabloul economiei mondiale în momentul de faţă, 
iar dacă totul se va derula conform unui scenariu inerţial, şi a 
viitorului apropiat. Însă un astfel de model al economiei este 
incompatibil cu multipolaritatea, deoarece la baza lui stă ideea 
implementării codurilor occidentale de organizare economică 
la scară planetară, omogenizarea practicilor economice a tuturor 
societăților, ştergerea diferenţelor civilizaţionale, prin urmare, 
anihilarea civilizațiilor în cadrul unui sistem cosmopolit unic, 
ce funcționează potrivit unor reguli şi protocoale universale, 
formulate şi aplicate inițial de către Occidentul capitalist în 
interespropriu. Actuala economie globală constituie un fenomen 
hegemonic. Acest lucru este descris în mod convingător de 
către neomarxişti în cadrul RI, dar este recunoscut în mare atât 
de realişti, cât şi de liberali. Împotriva acestei tendințe sunt 
orientate într-o măsură considerabilă teoriile postpozitiviste 
(teoria critică şi postmodernismul). Păstrarea unui astfel de 
sistem economic este incompatibilă cu realizarea proiectului 
multipolar. lată de ce TLM trebuie să apeleze la teoriile 
economice de alternativă. 


În acest sens este util să fie cercetată critica marxistă şi 
neomarxistă a sistemului capitalist şi analiza contradicțiilor 
ce stau la baza lui, precum şi să fie scoasă în vileag şi 
prognozată natura inevitabilelor crize“. Marxiştii invocă 
deseori caracterul sistemic al falimentului capitalismului, 
văzându-i manifestările în valurile crizei economice ce a 
zguduit umanitatea începând cu 2008, după ce s-a produs 
falimentul sistemului ipotecar american. Deşi înşişi marxiştii 


% Wallerstein I. Decline of American Power: The U.S. in a Chaotic World. NY: 
New Press, 2003. 

consideră că ultima criză a capitalismului trebuie să sosească 
doar după internaţionalizarea lumii ca sistem şi a celor două 
clase globale (burghezia mondială şi proletariatul mondial), 
interpretarea crizelor şi prognozarea intensificării acestora 
sunt în cazul lor destul de realiste. Dar spre deosebire de 
marxişti, adepții TLM nu trebuie să amâne multipolaritatea 
pentru momentul ce va urma după acordul final al globalizării. 
Este foarte posibil ca apropiatele crize să dea o lovitură 
fatală sistemului capitalist mondial, fără a aştepta încheierea 
globalizării şi a cosmopolitizării claselor. Aşa ceva ar putea 
determina un al Treilea război mondial. Însă în orice caz este 
foarte posibil ca modelul economic mondial existent la ora 
actuală să se confrunte cu o criză fundamentală şi ireversibilă. 
Şi, probabil, va înceta să mai existe; cel puţin, în formula 
de azi. Ultimele frontiere ale expansiunii economiei noi şi 
a organizării postindustriale se pot vedea deja astăzi, prin 
urmare, este uşor de presupus că, posibil, peste câţiva paşi 
acest sistem va suferi un colaps. 


Ce ar putea oferi TLM în domeniul economiei modelului 
postindustrial? 


Drept puncte de reper în această chestiune trebuie să apară 
următoarele: 


e detronarea hegemoniei economice a Occidentului; 


e respingerea pretențiilor economiei liberale şi a 
modelului de piață la universalitate şi la calitatea de normă 
globală de la sine înţeles şi, prin urmare, 


e pluralismul economic. 

Economia multipolară trebuie să se întemeieze pe recu- 
noaşterea unor poluri diferite şi pe harta economică a lumii. 


Căutarea alternativelor economice trebuie efectuată în 
câmpul filozofic, ce respinge sau cel puţin relativizează 
factorul material, hedonist. Recunoaşterea lumii materiale 
drept cea mai importantă şi unică, iar a bunăstării materiale — 
drept valoarea socială, culturală şi spirituală supremă ne vor 
aduce inevitabil la capitalism şi liberalism, adică la acceptarea 
legitimităţii hegemoniei economice a Occidentului. Chiar 
dacă țările non-occidentale vor dori să întoarcă procesele 
economice în favoarea lor şi să surpe monopolul Occidentului 
asupra controlului economiei de piaţă la scară globală, mai 
devreme sau mai târziu logica capitalului va impune țărilor 
non-occidentale şi civilizaţiilor respective aceleaşi norme 
care există la ora actuală. Aici marxiştii au dreptate: capitalul 
dispune de propria logică, iar din moment ce va fi acceptată, 
ea va conduce sistemul social şi politic spre modelul burghez, 
absolut identic celui occidental. lată de ce a te pronunța 
împotriva hegemoniei „Nordului bogat” şi, în acelaşi timp, a 
exprima fidelitate sistemului capitalist, înseamnă a te afla într-o 
profundă contradicție şi a fi în faţa unui obstacol conceptual 
fundamental în calea edificării unei multipolarităţii autentice. 


Sociologul american P. Sorokin vedea în mod clar limitele 
civilizației materialiste occidentale, pe care o numea un sistem 
sociocultural „senzual”. Potrivit lui, societatea economo- 
centristă, bazată pe hedonism, individualism, consumism şi 
confort, este condamnată la o dispariţie rapidă. Aceasta va 
fi înlocuită de o societate ideatică (eurasianiştii o numeau 

„ideocratică”), ce plasează în capul unghiului în mod radical 
valorile spirituale şi parțial antimateriale. Această prognoză 
ar putea servi drept fir călăuzitor pentru TLM în atitudinea ei 
față de economie în ansamblu. Dacă vedem în multipolaritate 
anume ziua de mâine, nu continuarea celei de azi, atunci 
trebuie să urmăm această intuiţie a marelui sociolog. 


Astăzi, majoritatea economiştilor, atât occidentali, cât şi 
non-occidentali, au convingerea că economia de piață nu are 
alternativă. O astfel de convingere este egală cu convingerea 
că toate societățile sunt ghidate de atracția resimțită față 
de confortul material şi consumism, prin urmare, despre 
multipolaritate nici vorbă nu poate fi. Este suficient să 
recunoaştem că economia este însăşi soarta şi vom recunoaşte 
în mod automat că economia liberală este însăşi soarta, iar în 
acest caz, hegemonia economică a „Nordului bogat” devine 
una firească, justificată şi legitimă. Celorlalte ţări nu le rămâne 
decât să accepte o dezvoltare de „ajungere din urmă”, care va 
conduce la globalizare, divizare de clasă şi ştergerea graniţelor 
dintre civilizații. 

De aici reiese o concluzie logică: modelul economic al lumii 
multipolare trebuie să fie edificat pe respingerea economo- 
centrismului şi pe pasarea factorilor economici dedesubtul 
celor sociali, culturali, religioşi şi politici. Nu materia, ci ideea 
este însăşi soarta, deci, nu economia trebuie să dicteze ce să 
se facă în sfera politică, ci sfera politică trebuie să domine 
asupra motivaţiilor şi structurilor de ordin economic. Fără 
relativizarea economiei, fără subordonarea sferei materiale 
celei spirituale, fără transformarea domeniului economiei 

într-o dimensiune subordonată şi secundară a civilizației în 
ansamblu, multipolaritatea este irealizabilă. 


Prin urmare, TLM trebuie să respingă toate tipurile de 
concepţii economo-centriste, atât cele liberale, cât şi cele 
marxiste (asta pentru că în marxism, economia este, de 
asemenea, văzută ca un fatum istoric). Anticapitalismul şi, 
mai ales, antiliberalismul trebuie să devină vectorii de bază ai 
devenirii TLM. 


În calitate de puncte de reper pozitive trebuie să fie preluat 
spectrul larg al concepțiilor de alternativă, ce rămâneau a fi 
până la ora actuală unele marginale printre teoriile economice 
clasice. 


Un prim pas spre deconstrucția sistemului economic 
mondial, aşa cum se prezintă acesta la ora actuală, ar putea 
fi apelul la teoria „autarhiei spaţiilor mari” (F. List), ceea ce 
presupune crearea unor zone economice închise pe teritoriile 
ce țin de o civilizație comună. De-a lungul perimetrului acestor 
teritorii se presupune crearea unor bariere vamale, care sunt 
organizate astfel încât să stimuleze producerea minimului de 
mărfuri şi servicii în cadrul acelei civilizaţii, necesare pentru 
asigurarea necesităților populaţiei şi dezvoltarea potenţialului 
de producție intern. Comerţul exterior între „spaţiile mari” 
se păstrează, însă este organizat astfel încât niciunul dintre 
„spațiile mari” să nu devină dependent de furnizările din 
exterior. Asta garantează întregului sistem economic în cadrul 
fiecărei civilizaţii, în conformitate cu particularitățile regionale 
şi cerinţele pieţei interne. Întrucât civilizațiile reprezintă prin 

definiție nişte zone demografice solide, în perspectivă această 
piaţă va fi suficientă pentru o dezvoltare intensă. 


În paralel cu aceste procese, este necesar să se pună 
problema creării unor sisteme valutare regionale şi renunțării 
la dolar în calitate de valută a rezervelor mondiale. Fiecare 
civilizaţie trebuie să emită propria valută independentă, care să 
fie asigurată de potenţialul economic al respectivului „spaţiu 
mare”. În acest caz, policentrismul instanțelor de emisie va 
deveni expresia directă a multipolarității economice. În acelaşi 
timp, este necesar să se renunţe la orice etalon universal în 
achitările intercivilizaţionale: cursul valutelor trebuie să fie 
determinat de structura de calitate a comerțului exterior între 
două sau câteva civilizații. 


In capul unghiului trebuie să stea economia reală, corelată 
cu volumul concret al mărfurilor şi serviciilor. 


Adoptarea acestor reguli va crea premisele diversificării 
ulterioare a modelelor economice ale fiecărei civilizații. leşind 
din spaţiul capitalismului liberal global şi organizând „spaţiile 
mari” în conformitate cu particularitățile civilizaţionale (încă 
în baza relaţiilor de piaţă), ulterior civilizațiile vor putea să-şi 
organizeze de sine stătător modelul economic, în funcție de 
tradiţiile lor cultural-istorice. În cadrul civilizaţiei islamice, 
probabil, e nevoie să se instituie un moratoriu asupra procentului 
bancar. În cadrul altor civilizaţii sunt posibile apelurile la 
practicile socialiste de redistribuire a produsului suplimentar 
după o schemă sau alta (prin intermediul sistemului de 
impozitare, potrivit teoriei economistului francez Sismondi, 

sau prin intermediul altor instrumente, până la introducerea 
economiei planificate şi a metodelor dirijiste). 


Pluralismul economic al civilizațiilor urmează a fi 
constituit în mod etapizat, fără niciun fel de prescripții de ordin 
universalist. Societăţi diferite pot crea modele economice 
diferite, atât de piaţă, cât şi mixte sau planificate, atât în baza 
practicilor economice ale societății tradiționale, cât şi în 
temeiul unor tehnologii postindustriale noi. Important e să fie 
distrus dogmatismul liberal, hegemonia ortodoxiei capitaliste 
şi să fie surpată funcţia globală a „Nordului bogat” în calitatea 
lui de principal beneficiar în diviziunea planetară a muncii. 
Diviziunea muncii trebuie să se desfăşoare doar în interiorul 
„spaţiilor mari”; în caz contrar, civilizațiile se vor pomeni a fi 
dependente una de alta, ceea ce poate produce noi hegemonii. 


Mijloacele de informare în masă 


În actuala structură a relaţiilor internaţionale, mijloacele de 
informare în masă joacă un rol esenţial. Ele creează un mediu 
informaţional planetar unic, ce exercită o influenţă crescândă 
asupra proceselor internaţionale. Mijloacele de informare în 
masă devin globale, contribuind prin intermediul resurselor 
media la procesele globalizării (în favoarea intereselor 
Occidentului). Media globale constituie instrumentul de bază 
al Occidentului de formare a opiniei publice, fiind, în esență, 
un instrument al exercitării unei conduceri globale. În vederea 
edificării unei lumi multipolare, este necesar să înceapă o luptă 
frontală cu structurile media globaliste. 

Într-o societate tradiţională, rolul mass-media este unul 
destul de limitat. Creşterea influenţei acesteia este direct legată 
de Modernitate, democraţia burgheză şi societatea civilă. 
Mass-media reprezintă un element constitutiv al democraţiei şi 
pretind să reprezinte o dimensiune suplimentară, intermediară 
între putere şi societate, elită şi societate. În spaţiul mediacraţiei 
se formează un nou model al eşantionului normativ, ce 
influențează masele ca un ordin voalat, ce instituie o anume 
ontologie a societății democratice (cea despre ce vorbeşte 
mass-media, există; ceea despre ce mass-media evită să 
vorbească, nu există). lar pentru putere, mass-media substituie 
opinia publică, adică reprezintă un surogat al masei. Astfel, 
în teorie spațiul mass-media trebuie să elimine tensiunea între 
„vârfurile” şi „baza” societăţii, deplasând relațiile lor ierarhice 
în dimensiunea orizontală a ecranelor TV (a paginii de ziar, 
a calculatorului, a telefonului mobil etc.). Spaţiul media 
constituie un simulacru dublu: simulacrul puterii şi simulacrul 
societății!. 


Globalizarea extinde acest principiu asupra întregii 
umanități, transformând-o într-un simulacru global. În mass- 
media găsim proiectată pe suprafaţa plată realitatea guvernului 
mondial şi realitatea societății planetare, prezentate printr-o 
proiecție analogică (doar că de jos). Asta creează o lume 
virtuală aparte, care întruchipează constructul hegemonic 
global, proiectat de către capital şi Occident. Independenţa 
mass-media faţă de statele naționale îl transformă într-o zonă 
privilegiată a structurilor postmoderniste disipative. lată de ce 


6! Vezi: yrun A. Ilon-kyabrypa u 3Haku Bpemenu. CIIG: Amdopa, 2005. 

în acest domeniu trecerea de la Modernitate la Postmodernitate 
este cea mai vizibilă, iar virtualul substituie realul cât se poate 
de palpabil. 


În civilizațiile non-occidentale, structurile media globale 
creează modele pentru mass-media naţionale, ajustându-le la 
proiectul virtual general. Şi pe măsură ce rolul mass-media 
creşte, structurile societăţii tradiționale se pomenesc fie într-o 
zonă oarbă, fie sunt supuse unor atacuri metodice şi sistematice, 
orientate spre slăbirea şi dizolvarea lor. 


Structurile mass-media sunt burgheze prin însăşi natura lor 
şi poartă pecetea culturii occidentale. lată de ce în vederea 
edificării lumii multipolare este necesar să fie revăzut rolul lor 
în societate. În acest sens putem evidenția două etape. 


Prima etapă constă în crearea reţelei de instituții media 
civilizaționale, care ar servi drept purtătoare de cuvânt ale 
proceselor integraţioniste şi ar contribui la fortificarea identității 
civilizaţionale. În acest caz, mass-media civilizaţionale ar 
putea surpa monopolul celor globale (supuse intereselor 
Occidentului) şi crea premise pentru consolidarea grupurilor 
socioculturale în jurul axei civilizației comune. 


Cea de-a doua etapă va consta în readucerea mass-media 
în contextul structurilor acelei societăţi, care va fi edificată pe 
bază civilizaţională, luându-se în considerare codul cultural 
specific al acesteia. Nu putem exclude nici faptul că, în 
anumite civilizaţii, mass-media poate fi în general anihilată 
ca fenomen, deoarece nu vor mai rămâne norme universale 
în această chestiune, iar alegerea modului de organizare a 

relaţiilor între putere şi societate, elite şi mase, va avea loc 
în temeiul unor căutări civilizaționale libere. Unele civilizații 
ar putea păstra acest spaţiu al „simulacrului democratic” şi a 


dublurii virtuale a realităţii, dar tot atât de posibil e ca altele 
să renunțe la el. 

GEOPOLITICA LUMII MULTIPOLARE 


CAPITOLUL 1. MULTIPOLARITATEA CA PROIECT 
DESCHIS 


Multipolaritatea şi „civilizaţia Uscatului” 

(Land Po3wer) 

În acest compartiment ne vom referi la globalizare dintr-o 
perspectivă imposibil de adoptat din interiorul „civilizaţiei 
Mării”, adică din interiorul a ceea ce reprezintă nominal „lumea 
globală”. O astfel de optică nu este luată în seamă nici în cazul 
antiglobalismului, nici în cel al alterglobalismului, deoarece el 
renunţă la cele mai profunde baze filozofice şi ideologice ale 
eurocentrismului. O optică de acest fel respinge credinţa: 


e în universalitatea valorilor occidentale, în faptul că 
societățile occidentale au parcurs de-a lungul istoriei lor 
singura cale posibilă, pe care urmează să o parcurgă toate 
celelalte ţări; 


e în progresul văzut ca desfăşurare indiscutabilă a 
dezvoltării istorice şi sociale; 


e în faptul că dezvoltarea tehnică, economică şi materială 
nelimitată constituie singurul răspuns la cele mai stringente 
necesități ale întregii omeniri; 


e în faptul că oamenii din toate culturile, religiile, 

civilizațiile şi etniile sunt în principiu la fel cu cei din Occident 
şi se conduc de aceleaşi motivații antropologice; 


e în superioritatea indiscutabilă a capitalismului în raport 
cu celelalte sisteme social-politice. 


e în lipsa de alternativă pentru economia de piaţă; 


e în faptul că democrația liberală reprezintă singura formă 
acceptabilă de organizare politică a societăţii; 


e în libertatea individuală şi identitatea individuală ca 
valoare supremă a existenţei umane; 


e în liberalism ca ideologie inevitabilă din punct de vedere 
istoric, prioritară şi optimă. 


Altfel zis, ne deplasăm pe pozițiile „civilizației Uscatului” 
şi examinăm momentul actual al istoriei mondiale din punctul 
ei de vedere sau din perspectivă „telurocratică”, văzut doar ca 
episod al „marelui război al continentelor”, nu ca încheiere al 
acestuia. 


Desigur, este greu să conteşti faptul că momentul actual 
al dezvoltării istorice demonstrează un şir de trăsături unice, 
care, dacă există dorință, pot fi interpretate ca o victorie 
a Mării asupra Uscatului, a Cartaginei asupra Romei, a 
Leviatanului asupra Behemotului. Într-adevăr, niciodată în 
istorie „civilizația Mării” n-a mai atins succese atât de mari 
şi nu şi-a mai extins forța şi influenţa propriei paradigme la o 
astfel de scară. Bineînţeles, „geopolitica Uscatului” recunoaşte 
acest fapt şi urmările pe care le comportă. Însă ea realizează în 
mod clar faptul că globalizarea poate fi interpretată şi altfel, şi 

anume ca o serie de victorii în lupte şi confruntări, însă nu ca 
o biruinţă finală în acest război. 


Aici e necesară o analogie istorică: atunci când în 1941 trupele 
germane se apropiau de Moscova, se putea crede că totul este pierdut 
şi sfârşitul URSS este prestabilit. Propaganda nazistă comenta 
anume astfel mersul războiului: pe teritoriile ocupate este creată o 
„nouă ordine”, funcționează organe ale puterii, sunt create structuri 
economice şi politice, este organizată viața socială. Însă poporul 
sovietic a continuat să reziste cu îndârjire, atât pe toate fronturile, 
cât şi în spatele frontului inamic, înaintând în mod consecvent spre 
scopul şi victoria sa. 


În confruntarea geopolitică dintre Mare şi Uscat, la ora 
actuală este anume unastfel de moment. În interiorul „civilizaţiei 
Mării”, politica informaţională este construită astfel încât să 
nu apară nicio îndoială că globalismul este un fapt împlinit, iar 
societatea globală, în linii mari, s-a constituit că de acum încolo 
toate obstacolele poartă doar un caracter tehnic. Însă, fiind 
privite din perspectiva anumitor poziții conceptuale, filozofice, 
sociologice şi geopolitice, toate acestea pot fi contestate, fiind 
propusă o viziune cu totul diferită asupra acestei situații. Totul 
ține de interpretare. Fără o interpretare, faptele istorice în sine 
nu au niciun sens. În geopolitică, lucrurile stau la fel: orice 
stare de lucruri din domeniul geopoliticii are sens doar în 
funcţie de o interpretare sau alta. La ora actuală, globalismul 
este interpretat aproape exclusiv într-o cheie atlantistă. În felul 
acesta, el este investit cu un sens „maritim”. O privire de pe 
poziția Uscatului schimbă nu starea de lucruri, ci sensul ei. lar 
asta deseori are o importanță decisivă. 

Vom prezenta în continuare o privire asupra globalizării 
din unghiul de vedere al Uscatului, geopolitic, sociologic, 
filozofic şi strategic. 


Temeiurile pentru existența unei „geopolitici 
a Uscatului” într-o lume globală 


Cum am putea fundamenta însăşi posibilitatea unei optici 
a Uscatului asupra globalizării, în condițiile în care, aşa cum 
am arătat, structura lumii globale presupune marginalizarea şi 
fragmentarea Uscatului? 


Există câteva temeiuri pentru o astfel de abordare. 


Spiritul uman (conştiinţa, voinţa, credința) este mereu în 
stare să-şi formuleze propria atitudine faţă de orice fenomen 
existent. Şi chiar dacă acest fenomen pare a fi ireversibil, 
atotcuprinzător, „obiectiv”, el poate fi acceptat sau respins, 
justificat sau condamnat. Anume în asta constă demnitatea 
supremă a omului şi deosebirea lui faţă de speciile animale. 
Şi dacă omul respinge şi condamnă ceva anume, el este în 
drept să elaboreze strategii de depăşire în orice condiții şi 
stări, chiar şi în cele mai grele şi insurmontabile. Ofensiva 
societății globale poate fi acceptată şi aprobată, dar poate fi 
şi respinsă şi condamnată. În primul caz noi plutim în voia 
valurilor istoriei, în cel de-al doilea caz căutăm puncte de 
sprijin pentru a opri acest proces. Istoria este făcută de oameni, 
iar aici un rol central îi revine spiritului. Prin urmare, există 
şansa creării unei teorii, radical opuse acelor viziuni, care sunt 

bazate pe „civilizația Mării” şi acceptă paradigmele de bază 
ale opticii occidentale asupra lucrurilor, mersului istoriei, 
logicii succesiunii sistemelor social-politice. 


Metoda geopolitică permite interpretarea globalizării ca 
pe un proces subiectiv, legat de succesul uneia dintre cele 
două forțe globale. Oricât de marginalizat şi fragmentat ar fi 
Uscatul, el posedă temeiuri istorice solide, tradiții, experienţă, 
premise sociologice şi civilizaționale. Geopolitica Uscatului 
nu este creată pe un teren viran: ea reprezintă tradiţie, geografie 
şi tendinţe strategice. Tocmai din acest motiv, chiar şi la nivel 
teoretic aprecierea globalizării din perspectiva „geopoliticii 
Uscatului” este absolut legitimă. 


La fel cum în centrul globalizării se află „subiectul” ei 
(mondialismul şi structurile lui), civilizația Uscatului îşi are 
propria întruchipare a subiectului. În pofida dimensiunilor 
gigantice şi formele impresionante ale polemicii istorice dintre 
civilizaţii, avem de a face, întâi de toate, cu confruntarea între 
minţi, idei, concepţii, teorii, şi doar după asta cu ciocnirea 
lucrurilor materiale, aparatelor, tehnologiilor, finanţelor, 
armamentului etc. 


Procesul de desuveranizare a statelor naţionale încă 
n-a devenit unul ireversibil, iar elementele sistemului de la 
Westfalia încă se mai păstrează parţial. Prin urmare, un şir de 
state naționale, în virtutea anumitor rațiuni, încă mai poate să 
mizeze pe promovarea unei strategii a Uscatului, adică poate 
să respingă în totalitate sau parțial globalizarea şi paradigma 

„civilizaţiei Mării”. Un exemplu în acest sens este China, care 
practică un echilibru între globalizare şi propria identitate 
terestră, urmărind cu stricteţe păstrarea unei balanţe generale, 
împrumutând din strategiile globale doar ceea ce întăreşte 
China în calitatea ei de formaţiune geopolitică suverană. 
Acelaşi lucru s-ar putea spune şi despre statele pe care SUA 
le-au trecut în categoria „axei răului” (Iran, Cuba, Coreea de 
Nord, Venezuela, Siria etc.). Desigur, riscul unei intervenții 
directe a SUA atârnă ca sabia lui Damocles deasupra acestor 
țări (după modelul Irakului sau Afganistanului), ele fiind 
supuse din interior unor subtile atacuri de rețea. Însă în 
momentul de față suveranitatea lor se păstrează, ceea ce le 
transformă în zone privilegiate pentru dezvoltarea civilizației 
Uscatului. Aceleiaşi categorii i-am putea atribui şi o serie de 
tări oscilante, cum ar fi India, Turcia etc., care, fiind atrase în 
mod substanţial în orbita globalizării, îşi păstrează trăsăturile 
sociologice originale, care intră în contradicție cu postulatele 
oficiale ale regimurilor guvernante. O astfel de situație le este 
proprie multor societăţi asiatice, latino-americane şi africane. 


Și, în fine, aspectul cel mai important — starea actuală 
a Heartlandului. Aşa cum cunoaştem, anume de el depinde 
dominaţia asupra lumii, realitatea sau efemeritatea globalizării 
unipolare. În anii 1980-90, Heartlandul şi-a redus în mod 
substanțial zona sa de influență. Din aceasta s-au desprins 
succesiv două centuri geopolitice, Europa de Est (ţările ce au 
făcut parte din „lagărul socialist”, „Tratatul de la Varşovia” 
CAER etc.) şi republicile unionale ale URSS. Către mijlocul 

anilor 1990, în Cecenia s-a declanşat testarea sângeroasă 
naționale”. Această fragmentare a Heartlandului până la crearea 
unui mozaic de state-marionetă în locul Rusiei ar fi trebuit să 
se constituie într-un acord final al construcției lumii globale 
şi al „sfârşitului istoriei”, după care a mai vorbi despre Uscat 
şi despre „geopolitica Uscatului” ar fi fost mult mai dificil. 
Heartland joacă un rol central în posibila consolidare strategică 
a întregii Eurasii, şi, prin urmare, a „civilizaţiei Uscatului”. 
Dacă procesele ce aveau loc în Rusia în anii 1990 şi-ar fi urmat 
cursul, iar dezmembrarea ei ar fi continuat, ar fi fost mult mai 
dificil să se pună la îndoială globalizarea. Însă către sfârşitul 
anilor nouăzeci — începutul anilor 2000 s-a produs o schimbare 
bruscă a situaţiei, iar dezintegrarea a fost stopată; autoritățile 
federale au restabilit controlul asupra Ceceniei rebele. V. 
Putin a efectuat o reformă a subiecţilor federaţiei (eliminarea 
articolului despre „suveranitate”, numirea guvernatorilor etc.), 
care a fortificat verticala puterii în întreaga Rusie. Procesele 
integraţioniste în cadrul CSI au început să ia turaţii. În august 
2008, pe parcursul conflictului militar de cinci zile cu Georgia, 
Rusia a stabilit un control strategic asupra unor teritorii ce 
se aflau în afara granițelor ei (Ostia de Sud şi Abhazia) şi a 
recunoscut independența lor, în pofida unei susțineri masive 
a Georgiei din partea SUA şi a ţărilor NATO şi a presiunilor 
din partea opiniei publice mondiale. În ansamblu, Rusia, 
ca Heartland, a stopat, începând cu anii 2000, procesele de 
dezintegrare, a fortificat sectorul energetic, a reglementat 

chestiunile de livrare a resurselor energetice peste hotare, 
a renunțat la practica dezarmării unilaterale, păstrându-şi 
potenţialul nuclear. Concomitent, influenţa rețelei agenturii 
geopolitice a atlantismului şi a mondialismului asupra 
puterii politice şi a adoptării deciziilor de ordin strategic a 
slăbit în mod considerabil, iar fortificarea suveranităţii a fost 
înțeleasă ca sarcină de prim ordin, integrarea Rusiei într-o 
serie de structuri globaliste, ce amenințau independenţa ei, a 
fost stopată. Într-un cuvânt, Heartland continuă a fi temelia 
Eurasiei, „nucleul” ei (core), unul slăbit, ce a suferit pierderi 
majore, şi totuşi unul existent, independent, suveran, capabil 
să-şi promoveze politica dacă nu la scară globală, atunci cel 
puţin la cea regională. Pe parcursul istoriei sale, Rusia căzuse 
de câteva ori şi mai jos: răzleţirea pe cnezate la începutul sec. 
XIII, timpurile tulburărilor, evenimentele din 1917-1918 ne 
prezintă Heartlandul într-o stare şi mai deplorabilă şi slăbită. 
Dar de fiecare dată, peste o perioadă anume, Rusia renăştea şi 
revenea pe orbita istoriei sale geopolitice. Am putea aprecia 
cu greu starea Rusiei de azi ca fiind una strălucită sau chiar 
satisfăcătoare din punct de vedere geopolitic (eurasianist). 
Important însă e faptul că Heartland există, el este relativ 
independent, iar prin urmare, dispunem de o bază teoretică şi 
practică pentru a reuni toate premisele pentru elaborarea unui 
răspuns din partea Uscatului în faţa fenomenului globalizării 
unipolare şi pentru a le transpune în practică. 


Un astfel de răspuns al Uscatului la provocarea globalizării 
(în calitate de triumf al „civilizației Mării”) este reprezentat 

de multipolaritate în calitatea ei de teorie, filozofie, strategie, 
politică şi practică. 


Multipolaritatea ca proiect al ordinii mondiale 
din perspectiva Uscatului 


Multipolaritatea reprezintă un rezumat al „geopoliticilor 
Uscatului” în condițiile actuale de desfăşurare a proceselor 
globale. 


Multipolaritatea se constituie într-o antiteză reală a 
unipolarităţii în toate manifestările acesteia: dură (imperialism, 
neoconi, dominaţia directă a SUA), blândă (multilateralitate), 
critică (alterglobalism, postmodernism, neomarxism ). 


Versiunea dură a unipolarității (imperialismul american 
radical) se întemeiază pe faptul că SUA se proclamă ca 
fund ultimul bastion al ordinii mondiale, al prosperității, al 
confortului, al securităţii şi dezvoltării, care e înconjurat de 
haosul unor societăți subdezvoltate. Multipolaritatea afirmă o 
poziție diametral opusă: SUA este unul dintre statele naţionale 
existente, ale căror valori sunt îndoielnice (sau cel puţin 
relative), pretenţiile — disproporționate, apetiturile — exagerate, 
metodele politicii externe — inacceptabile, iar mesianismul 
tehnologic este unul fatal pentru cultura şi ecologia întregii 
lumi. În acest sens, proiectul multipolar este o antiteză dură 
a SUA ca instanță ce construieşte metodic lumea unipolară, 
fiind orientat în mod categoric spre neadmiterea, zădărnicirea 
şi prevenirea acestei construcţii. 

Versiunea blândă a unipolarităţii se declară că ar acționa nu 
doar în numele SUA, ci în numele „umanităţii”, înțelegându- 
se prin asta, în mod exclusiv, Occidentul şi acele societăți, 
care sunt de acord cu universalitatea valorilor occidentale. 
„Unipolaritatea blândă” îndeamnă să nu se recurgă la 
impuneri prin forță, ci să se apeleze la metoda convingerii, 
să nu se uzeze constrângerile, ci să se explice avantajele pe 
care le vor obţine ţările în urma intrării în globalizare. Aici, 
în calitate de pol, apare nu doar un stat național (SUA), ci 
civilizația occidentală în ansamblu în calitate de chintesență a 
întregii umanităţi. 


fait îi d 


O astfel de unipolaritate „multilaterală ” este respinsă 
de către multipolaritate, care consideră că cultura şi valorile 
occidentale reprezintă doar unul dintre seturile valorice printre 
multe altele, o cultură printre alte culturi diverse, că culturile 
şi sistemele de valori create pe principii total diferite au tot 
dreptul la existență. Tocmai din aceste motive, Occidentul 
n-are niciun temei să insiste asupra caracterului universal al 
democraţiei, al drepturilor omului, pieței, individualismului, 
libertăţii personale, secularismului etc. şi să edifice în baza 
acestor norme societatea globală. 


Împotriva  alterelobalismului şi  antiglobalismului 
postmodernist, multipolaritatea formulează teza potrivit căreia 
faza capitalistă de dezvoltare şi crearea unui capitalism la scară 
mondială nu reprezintă o fază obligatorie a dezvoltării societăţii. 
O astfel de afirmaţie în sine reprezintă o samavolnicie şi o 
tendință de a impune unor societăți diverse un singur scenariu 
al istoriei. În acelaşi timp, amestecarea omenirii într-un singur 

proletariat mondial reprezintă nu o cale spre un viitor mai bun, 
ci un efect colateral şi absolut negativ al capitalismului global, 
care nu deschide nicio perspectivă nouă, ci conduce doar la 
degradarea culturilor, societăților şi tradițiilor. 


Multipolaritatea reprezintă o cu totul altă viziune asupra 
spațiului terestru decât bipolaritatea. 


Multipolaritatea este o privire normativă şi imperativă 
asupra situaţiei actuale din lume, din perspectiva Uscatului, şi 
se deosebeşte în mod substanţial de modelul ce predomina în 
sistemul Păcii de la Ialta şi al „războiului rece”. 


Lumea bipolară s-a constituit pe principii ideologice, unde 
în calitate de poluri apăreau două ideologii, socialismul şi 
capitalismul. Socialismul ca ideologie nu punea la îndoială 
universalismul culturii occidentale şi reprezenta o tradiţie 
socioculturală şi politică, ce-şi avea rădăcinile în Iluminismul 
european. Într-un anumit sens, capitalismul şi socialismul 
concurau între ei ca două versiuni ale Iluminismului, două 
versiuni ale progresului, două versiuni ale universalismului, 
două versiuni ale gândirii social-politice occidentale. 


Socialismul şi marxismul au rezonat cu anumiți parametri 
ai „civilizaţiei Uscatului” şi tocmai de aceea au şi învins nu 
acolo unde presupunea Marx, ci tocmai acolo unde el însuşi 
excludea o astfel de posibilitate, într-o ţară agrară, cu un mod 
de organizare preponderent tradițional al societății şi cu o 
structură imperială a spațiului politic. Celălalt caz al victoriei 
socialismului, China, reprezenta, de asemenea, o societate 
agrară, tradițională. 

Multipolaritatea i se opune unipolarităţii nu de pe poziţiile 
unei ideologii care ar putea să pretindă a fi cel de-al doilea pol, 
ci de pe poziția mai multor ideologii, mai multor culturi, viziuni 
asupra lumii şi religii, care (din motive de fiece dată diferite) 
nu am nimic în comun cu capitalismul liberal occidental. În 
condițiile în care Marea are o singură expresie ideologică, în 
timp ce Uscatul nu dispune de aşa ceva, reprezentând câteva 
ansambluri de viziuni şi civilizaționale diverse, multipolaritatea 
propune crearea frontului unic al Uscatului contra Mării. 


Multipolaritatea diferă şi față de proiectul conservator de 
păstrare şi fortificare a statelor naționale. Pe de o parte, statele 
naționale din epocile colonială şi postcolonială reflectă în 
structurile lor concepţia occidentală a normelor de organizare 
politică (ce ignoră particularitățile religioase, sociale, etnice, 
culturale ale acestor societăți), adică naţiunile însele sunt în 
parte produse ale globalizării. lar pe de altă parte, din cele 
două sute cincizeci şi şase de ţări, care figurează oficial în lista 
ONU, doar o mică parte este în stare să-şi apere, în caz de 
necesitate, în mod independent suveranitatea, fără a se alia cu 
alte țări. Adică, nu fiece stat existent în mod nominal poate 
fi considerat drept pol, deoarece în cazul majorităţii absolute 
a țărilor, nivelul de libertate strategică este unul minuscul. 
Tocmai de aceea, multipolaritatea nu-şi propune să fortifice 
sistemul de la Westfalia, care mai există la modul inerţial la 
ora actuală. 


Fund un antipod al unipolarității, multipolaritatea nu 
îndeamnă nici la revenirea la o lume bipolară pe baze 
ideologice, nici la întărirea ordinii statelor naţionale, nici la 

- 174- 


TEORIA LUMII MULTIPOLARE 


simpla păstrare a statu quo-ului. Toate aceste strategii doar 
vor face jocul centrelor globalizării şi unipolarităţii, deoarece 
acestea dispun de un proiect, un plan, un scop şi o rută 
rațională de mişcare spre viitor, în timp ce toate scenariile 
enumerate mai sus în cel mai bun caz reprezintă nişte apeluri 
la încetinirea procesului globalizării, iar în cel mai rău (ca, 
de pildă, proiectul restabilirii bipolarităţii pe baze ideologice) 
arată ca nişte simple nostalgii sau fantezii iresponsabile. 


Multipolaritatea este vectorul geopoliticii Uscatului, orientat 
spre viitor. El se întemeiază pe o paradigmă sociologică, a cărei 
consistență este demonstrată de trecut, ține cont în mod realist 
de starea de lucruri ce s-a creat în lumea modernă, precum 
şi de tendințele de bază şi liniile de forță ale unor posibile 
transformări ale acesteia. Multipolaritatea se organizează ca 
un proiect, ca un plan al acelei ordini mondiale, care încă 
urmează să fie creată. 


Multipolaritatea şi înțelegerea ei teoretică 

Deşi în ultima vreme termenul „multipolaritate” este 
utilizat destul de frecvent în cadrul discuţiilor politice şi 
internaţionale, sensul ei este destul de diluat. Diverse cercuri 
politice şi analişti aparte îi atribuie sensuri diferite. Cauza 
acestei situații este clară: înşişi parametrii discursului politic şi 
ideologic normativ la ora actuală sunt conturaţi la nivel global 
de către SUA şi țările occidentale, iar în baza acestor reguli se 
poate discuta orice, însă nu şi cele mai stringente şi dureroase 
probleme. 

Ar fi fost logic să presupunem că teoria multipolarităţii se va 
constitui în acele țări care îşi declară deschis orientarea spre o 
lume multipolară ca vector de bază a politicii lor externe (Rusia, 
China, India şi altele câteva). În plus, apelul la multipolaritate 
poate fi întâlnit şi în unele texte ale personalităților politice 
europene (de exemplu, ex-ministrul de Externe al Franţei, 
Hubert Verdine). Însă la ora actuală este puţin probabil să 
descoperim ceva mai mult decât materialele unor simpozioane 
şi conferinţe ce conțin formulări destul de vagi. 


Multipolaritatea: geopolitică şi metaideologie 


Să creionăm acum sursele teoretice, în baza cărora trebuie să 
fie construită o teorie solidă a multipolarității. 


În condiţiile acmale, temelia acestei teorii poate fi doar 
geopolitica. Nicio ideologie religioasă, economică, politică, 
socială, culturală nu este în stare să consolideze la ora actuală o 
masă critică de țări şi societăţi, care țin de „civilizația Uscatului”, 
într-un front planetar unic, necesar pentru crearea unei antiteze 
solide şi eficiente globalismului şi lumii unipolare. Anume 
în asta şi constă specificul momentului istoric („momentul 
unipolarității”?): ideologia dominantă  (liberalismul/ 
postliberalismul global) nu are o opoziţie simetrică de acelaşi 
nivel. Iată de ce este necesar să se facă apel direct la geopolitică, 
adoptându-se principiul Uscatului (Land Power) în locul 
ideologiei de opoziţie. Aşa ceva este posibil doar în cazul în 
care vor fi conştientizate în întregime dimensiunile sociologice, 
filozofice şi civilizaţionale ale geopoliticii. 
€ Krauthammer Ch. The Unipolar Moment. 

Pentru fundamentarea acestei afirmaţii ne va servi 
„civilizaţia Mării”. Am văzut că matricea acestei civilizații 
poate fi găsită nu doar în Modernitate, ci şi în imperiile 
talasocratice din vechime, ca, de exemplu, în Cartagina, Atena 
antică sau în republica venețiană. În cadrul lumii moderne, 
atlantismul şi liberalismul capătă o superioritate totală asupra 
altor tendinţe nu de la bun început. Am putea urmări o anumită 
consecutivitate conceptuală: cum anume „civilizația Mării” (în 
calitate de categorie geopolitică) se mişcă prin istorie, printr-o 
serie de formaţiuni sociale, căpătând diverse forme, până când 
îşi găseşte expresia cea mai împlinită şi perfectă în ideea lumii 
globale, unde postulatele ei interne devin dominante la nivel 
planetar. Ideologia mondialismului contemporan reprezintă 
doar o formă istorică a unei paradigme geopolitice mult 
mai largi. Între această formă (posibil, cea mai evoluată) şi 
matricea ei geopolitică există o legătură directă. 


Încazul „civilizaţiei Uscatului”nuexistăosimetrieanalogică. 
Ideologia comunismului a avut doar o rezonanţă parțială (pe 
seama eroismului, colectivismului şi antiliberalismului) cu 
principiile societăţii „terestre”, şi doar în cazul URSS-ului 
curasiatic şi, într-o măsură mai mică, al Chinei, deoarece 
alte aspecte ale acestei ideologii (progresismul, tehnica, 
materialismul) se înscriau nereușit în structura valorilor 
„civilizaţiei Uscatului”. lar astăzi comunismul nu poate să 
îndeplinească nici la nivel teoretic acea funcţie ideologică, 
pe care o exercita în sec. XX la scară planetară. Din punct 
de vedere teoretic, Uscatul este efectiv spart în fragmente şi 
este prea puţin probabil să ne aşteptăm ca în timpul apropiat 

să apară o nouă ideologie, ce ar fi în stare să reziste în mod 
simetric globalismului liberal. 


Dar însuşi principiul geopolitic al Uscatului nu pierde nimic 
din structura lui paradigmatică. Anume acesta trebuie luat 
drept bază pentru construcția teoriei multipolarităţii. Această 
teorie trebuie să apeleze direct la geopolitică, să extragă din 
ea principii, idei, metode şi termeni. Asta va permite să fie 
privit cu totul altfel şi spectrul larg al ideologiilor, religiilor, 
culturilor şi curentelor sociale non-globaliste şi antiglobaliste. 
Acestea nu trebuie să se transforme în mod obligatoriu în ceva 
unic şi sistematizat. Ele pot rămânea foarte bine locale sau 
regionale, dar să fie integrate într-un front comun al opoziției 
față de globalizare şi dominarea „civilizaţiei Occidentului” 
la un nivel metaideologic, la nivelul paradigmei „geopoliticii 
Uscatului”. Acest aspect al multitudinii ideologiilor stă la 
însăşi temelia termenului multipolaritate, şi nu doar în cadrul 
spațiului strategic, ci şi în sfera ideologică, culturală, religioasă, 
socială şi economică. 


Multipolaritatea nu este altceva decât extinderea 
„geopoliticii Uscatului” într-un mediu nou, marcat de 
ofensiva globalismului (atlantismului) la un nivel calitativ nou 
şi în proporții calitativ noi. Multipolaritatea, pur şi simplu, nu 
poate avea alt sens. 


Multipolaritatea şi neoeurasianismul 
Cel mai apropiat de teoria multipolarităţii este neoeurasi- 
anismul. Această orientare îşi are rădăcinile în geopolitică şi 

operează cu precădere cu formula „Rusia-Eurasia” (ca Heart- 
land), dar elaborează, în acelaşi timp, un spectru larg de cu- 
rente filozofice, sociologice şi politologice, şi nu se limitează 
doar la geostrategie şi analiza aplicată. 


Conţinutul termenului „neoeurasianism” poate fi ilustratprin 
citarea unor fragmente din Manifestul „Mişcării Eurasianiste” 
Internaţionale, „Misiunea eurasianistă”*. Autorii lui scot în 
evidenţă cinci niveluri ale neoeurasianismului, care permit 
ca acesta să fie tratat în mod diferit în funcție de contextul 
concret. 


Nivelul întâi: evrasianismul este o viziune asupra lumii 


Potrivit autorilor Manifestului, termenul „eurasianism” se 
aplică față de o anumită viziune, o anume filozofie politică, 
ce îmbină de o manieră originală Tradiţia, Modernitatea şi 
chiar elementele Postmodernităţii. Filozofia eurasianismului 
porneşte de la prioritatea valorii societății tradiționale, 
recunoaşte imperativul modernizării tehnice şi sociale (dar 
fără ruperea de rădăcinile culturale) şi tinde să-şi adapteze 
programul ideologic la situația societății postindustriale, 
informaţionale, numite „Postmodernitate”. 


În cadrul Postmodernităţii este eliminată opoziția 
între tradiţie şi modernitate. Însă postmodernismul de tip 
atlantist le egalează de pe pozițiile indiferenţei şi ale irosirii 
conţinutului. Postmodernitatea Eurasianistă, dimpotrivă, 
consideră posibilă o alianță între tradiție şi modernitate ca 


& EBpasniickaa Muccua. Manuecr MexayHaponnoro «EBpasniickoro JIBuxe- 
Husa». M: MexayHaponnoe Egpasniickoe /lBu:xenne, 2005. 

un impus constructiv, optimist şi energic, care dă un imbold 
creației şi dezvoltării. 


În filozofia eurasianistă, un loc legitim le revine realităților 
marginalizate de epoca Iluminismului: religia, imperiul, 
cultul, predania etc. Concomitent, din Modernitate este preluat 
saltul tehnologic, dezvoltarea economică, echitatea socială, 
eliberarea muncii etc. Contrariile sunt depăşite, contopindu- 
se într-o teorie unică, armonioasă şi originală, ce dă viață 
unor idei proaspete şi noi soluţii pentru problemele eterne ale 
umanităţii (...). 


Filozofia eurasianismului este una deschisă, fiindu-i străină 
orice formă a dogmatismului. Ea se poate îmbogăţi cu cele 
mai diverse curente: istoria religiilor, descoperiri de ordin 
sociologic şi etnologic, geopolitica, economia, culturologia, 
cele mai diverse tipuri de cercetări strategice şi politologice 
etc. Mai mult decât atât, eurasianismul ca filozofie presupune 
o dezvoltare originală în fiecare context cultural şi lingvistic 
concret: eurasianismul ruşilor se va deosebi în mod inevitabil 
de eurasianismul francezilor sau al germanilor, eurasianismul 
turcilor — de eurasianismul iranienilor, eurasianismul arabilor 
— de cel al chinezilor etc. În același timp, liniile de forţă ale 
acestei filozofii se vor păstra neschimbate (...). 


Principalele puncte de reper ale filozofiei eurasianiste ar fi 
următoarele: 


e diferențialismul,pluralismulsistemelordevalori împotriva 
dominaţiei obligatorii a unei anume ideologii (în cazul nostru, 
în primul rând al lhberal-democraţiei americane); 

e tradiționalismul împotriva nimicirii culturilor, dogmelor 
şi riturilor societăților tradiționale; 


e „statul-lume”, „statul-continent” împotriva atât a statelor 
naționale burgheze, cât şi a „guvernului mondial”; 


e „drepturile popoarelor” contra atotputerniciei 
„miliardului de aur” şi hegemonismului neocolonialist al 
„Nordului bogat”; 


e etniaca valoare şi subiectalistoriei contra depersonalizării 
popoarelor şi înstrăinarea lor în cadrul unor construcții social- 
politice artificiale; 


e echitatea socială şi solidaritatea oamenilor muncii contra 
exploatării, logicii înavuţirii rapace şi înjosirea omului de către om. 


Neoeurasianismul ca trend planetar 


La cel de-al doilea nivel: neoeurasianismul este un trend 
planetar. Autorii proiectului explică: 


Eurasianismul la nivelul unui trend planetar reprezintă un 
concept global, revoluţionar, civilizaţional, care, şlefuindu-se 
pe parcurs, este chemat să devină o nouă platformă de viziune 
pentru înţelegerea reciprocă şi colaborarea unui spectru larg 
de forțe, state, popoare, culturi şi confesiuni, ce resping 
globalizarea atlantistă. 


E suficient să fie citite cu atenție declarațiile celor 
mai diverse forţe din întreaga lume — politicieni, filozofi, 
intelectuali — pentru a ne convinge că eurasianiştii constituie 

o majoritate absolută. Mentalitatea multor popoare, societăți, 
confesiuni şi state, chiar dacă ele nu bănuiesc acest lucru, este 
una curasianistă. 


Eurasianismul însumează toate obstacolele naturale 
şi artificiale, obiective şi subiective în calea globalizării 
unipolare, ridicate de la simpla negare la un proiect pozitiv, 
la o alternativă creatoare. Atât timp cât aceste obstacole sunt 
răzlețite şi haotice, globaliştii le fac față fiecăruia în mod 
separat. Dar e suficient ca ele să fie integrate, să fie unite într-o 
viziune unică şi consecventă de anvergură planetară, şi atunci 
şansele de victorie ale eurasianismului din întreaga lume vor 
deveni deosebit de mari. 


Neoveurasianismul ca proiect integraţionist 


La următorul nivel eurasianismul este tratat ca proiect al 
integrării strategice a continentului eurasiatic: 


Noţiunea de „Lumea Veche”, care, de obicei, i se atribuie 
Europei, poate fi privită mult mai larg. Este vorba de un spaţiu 
multicivilizațional gigantic, populat de către popoare, state, 
culturi, etnii şi confesiuni, legate între ele din punct de vedere 
istoric şi spaţial, de comunitatea destinului lor dialectic. Lumea 
Veche este produsul dezvoltării organice a istoriei omenirii. 


Lumea Veche este contrapusă, de regulă, Lumii Noi, 
continentului american, descoperit de către europeni şi devenit 
o platformă pentru construcția unei civilizații artificiale, în 
care s-au întruchipat proiectele europene ale Modernităţii, 
epocii Luminilor. (...) 

În sec. XX, Europa şi-a conștientizat esenţa originală, 
înaintând treptat spre integrarea tuturor țărilor europene într-o 
singură Uniune, capabilă să-i asigure acestui spaţiu în întregime 
suveranitatea, independenţa, securitatea şi libertatea. 


Crearea Uniunii Europene a constituit un jalon major în 
cauza reîntoarcerii Europei în istorie. Acesta a fost un răspuns 
al Lumii Vechi la pretențiile exagerate ale Lumii Noi. Dacă 
privim alianța SUA şi a Europei Occidentale (cu dominarea 
Americii) ca pe un vector atlantist al dezvoltării europene, 
atunci integrarea însăşi a ţărilor europene cu predominarea 
țărilor continentale (Franța-Germania) poate fi considerată 
una de natură eurasianistă. 


Acest lucru devine şi mai evident, dacă e să ţinem cont 
de teoriile potrivit cărora, sub aspect geopolitic, Europa se 
întinde de la Atlantic şi până la Ural (Ch. de Gaulle) sau până 
la Vladivostok. Altfel zis, nemărginitele spații ale Rusiei sunt 
incluse la fel de legitim în câmpul Lumii Vechi, ce urmează 
să se integreze. 


(...) În acest context, eurasianismul poate fi definit ca 
un proiect de integrare strategică, geopolitică, economică a 
nordului continentului eurasiatic, înțeles ca leagăn al istoriei 
europene, ca matrice a popoarelor şi culturilor, strâns împletite 
între ele. 


Iar întrucât însăşi Rusia (ca, de altfel, şi strămoşii multor 
europeni) este legată într-o măsură considerabilă cu lumea 
turcică, mongolă, cu popoarele caucaziene, prin Rusia şi, 
în paralel, prin Turcia, o Europă ce se integrează ca Lume 

Veche capătă pe deplin dimensiunea eurasiatică, de această 
dată nu doar în sens simbolic, ci şi în cel geografic. Aici 
am putea identifica în mod sinonimic eurasianismul cu 
continentalismul. 


Acestetrei definiții cele mai generale ale neoeurasianismului 
arată că aici avem de a face cu baza prealabilă pentru 
construirea teoriei multipolarității. Este vorba despre o optică 
terestră asupra celor mai acute provocări ale momentului 
actual şi o încercare de a le da un răspuns precis, care ține cont 
de legitățile geopolitice, civilizaţionale, sociologice, istorice 
şi filozofice. 

CAPITOLUL 2. TEORIA MULTIPOLARITĂȚII. 
BAZELE STRATEGICE 


(fragment) 


Statul național şi lumea multipolară 


Unul dintre aspectele cele mai importante ale teoriei 
multipolarității ține de statul naţional. Suveranitatea acestei 
structuri a fost pusă la îndoială încă în epoca confruntării 
ideologice între cele două blocuri ideologice („războiul rece”), 
iar în perioada globalizării acest subiect a devenit de o şi mai 
pronunțată actualitate. 


Am văzut că teoriile globaliste fie vorbesc despre epuizarea 
completă a statelor naţionale şi despre necesitatea trecerii la un 
„guvern mondial” (F. Fukuyama în faza inițială), fie consideră 
că statele naționale încă nu şi-au îndeplinit misiunea până la 
capăt şi trebuie să mai existe încă o anumită perioadă istorică, 
pentru a-şi pregăti mai bine cetăţenii în „societatea globală” 
(F. Fukuyama de mai târziu). 


Teoria multipolarităţii priveşte statul naţional ca pe un 
fenomen curocentrist, mecanic, şi, într-un anume sens, 
„globalist” în stadiul iniţial (ideea identității individuale 
ca normă sub forma cetățeniei pregăteşte terenul pentru 
„societatea civilă” şi, respectiv, pentru „societatea globală”). 
Faptul că întregul spaţiu planetar este astăzi divizat în teritoriile 
statelor naționale reprezintă o consecință directă a colonizării, 
a imperialismului şi a proiecției modelului occidental supra 
întregii omeniri. Din acest motiv, statul naţional nu reprezintă 

o valoare în sine pentru teoria multipolarității. Privită din 
perspectiva construcţiei unei ordini mondiale multipolare, 
teza despre păstrarea statelor naționale contează doar dacă el 
împiedică în mod pragmatic globalizarea (iar nu o favorizează) 
şi ascunde în ea o realitate mult mai complexă şi reliefată. Se 
ştie că multe unităţi politice (în special din Lumea a Treia) 
sunt doar sub aspect nominal state naționale, reprezentând 
în esenţă diverse forme ale societăţii tradiționale cu sistem 
identitar mult mai complex. 


În această chestiune, poziţia adepților lumii multipolare este 
una diametral opusă celei adoptate de globalişti: dacă statul 
național promovează uniformizarea societăţii şi contribuie 
la atomizarea cetățenilor săi, adică realizează o adevărată 
modernizare aprofundată şi o occidentalizare, atunci un 
astfel de stat național nu are nicio valoare şi constituie doar o 
versiune a instrumentarului globalist. Un astfel de stat național 
nu merită să fie păstrat şi, din perspectiva multipolarității, nu 
are niciun sens. 


Dacă însă statul naţional serveşte drept faţadă pentru un alt 
sistem social — o anume cultură, civilizație, religie etc. originale 
—, atunci el trebuie sprijinit şi conservat, țintindu-se evoluția 
lui ulterioară într-o structură mai armonioasă în cadrul unui 
pluralism sociologic în spiritul teoriei multipolarității. 


Poziţia globaliştilor este în totalitate una opusă: ei îndeamnă 
să fie demontate statele naţionale care servesc drept fațadă 
pentru societatea tradițională (China, Rusia, Iran etc.), iar statele 
naționale cu regimuri prooccidentale (Coreea de Sud, Georgia, 
țările Europei de Est), dimpotrivă, să fie consolidate. 

CAPITOLUL 3. MĂSURI CONCRETE PENTRU 
CONSTRUCŢIA LUMII MULTIPOLARE: REPERELE 
DE BAZĂ. AXELE MULTIPOLARITĂȚII 


Reorganizarea Heartlandului. Scopuri 


Descriind în cele mai generale linii structura lumii 
multipolare, este cazul să trecem la o analiză geopolitică mult 
mai precisă a direcțiilor concrete în edificarea acesteia. 


Să examinăm vectorii de bază ai activităţii geopolitice, 
care ar fortifica potențialul cumulat al Heartlandului, de care 
depinde faptul dacă va exista sau nu lumea multipolară. 


Principiul fundamental al acestei activităţi ţine de 
reorganizarea strategică a spaţiului ce înconjoară Rusia din 
toate părțile, astfel încât asta să: 


e permită Rusiei să aibă acces direct la obiectivele 
geografice vitale (porturile, mările calde, resursele, poziţiile 
strategice cheie); 


e asigure lipsa bazelor militare americane şi a unei 
influenţe politice directe; 


e prevină integrarea în NATO; 


e contribuie la continuarea proceselor integraţioniste în 
spațiul eurasiatic; 


e favorizeze dezvoltarea unor sisteme sociale diverse, 
care ar fi diferite de standardul globalist; 

e  fortifice poziţiile statelor şi a blocurilor care sunt 
orientate spre multipolaritate, continentalism şi distanțare în 
raport cu globalizarea. 


Pentru edificarea lumii multipolare, Heartland trebuie să se 
consolideze, să acumuleze resurse, să mobilizeze structurile 
sociale, să treacă la faza unui activism geopolitic sporit, 
ce necesită o muncă politică intensă. Se impune o anume 
„mobilizare geopolitică”, iar pornind de la asta, este necesară 
revizuirea instrumentelor, resurselor şi a potențialelor avantaje, 
care nu atrag atenţia în perioadele de dezvoltare inerțială. 


Rusia trebuie să întreprindă un salt geopolitic, care ar 
ridica-o la un nivel calitativ nou. Şi aici este nevoie să fie 
folosite cât mai larg acele avantaje, care pot fi obţinute în 
urma proceselor integraţioniste. Una e să privim Rusia şi ţările 
vecine ca pe nişte state naționale, care-şi urmăresc interesele 
lor meschine (ceea ce dictează o abordare concurențială, 
ba chiar de confruntare), şi cu totul altceva e ca potenţialul 
vecinilor să fie privit ca parte a unui spațiu strategic unic, care 
este necesar să fie creat. În acest caz este nevoie de un calcul 
cu totul diferit şi se conturează un tablou al posibilităţilor 
totalmente deosebit. 


Conştiinţa geopolitică a elitelor 
În calitate de prim pas în direcţia edificării lumii multipolare 
trebuie să fie privită schimbarea conştiinţei elitei politice ruse, 
să i se deschidă orizontul geopolitic continental şi planetar, să 
i se altoiască sentimentul răspunderii pentru soarta spațiului 
social, politic, economic şi istoric ce i s-a încredințat. La fel 
- 188 - 


TEORIA LUMII MULTIPOLARE 


cum globalismul şi crearea lumii unipolare se bazează pe 
educația metodică într-o cheie atlantistă a câtorva generaţii 
a elitei americane, europene şi mondiale (prin intermediul 
unor cluburi închise, organizaţii de experți, corporaţii de 
intelectuali, instituţii specializate de învățământ etc.), ceea ce 
presupune, pe lângă celelalte aspecte, un minimum obligatoriu 
în domeniul geopolitici şi al sociologiei. Elita Rusiei trebuie 
să se perceapă ca elită a Heartlandului, să gândească în 
dimensiuni eurasianiste, nu doar în cele naționale, precum şi 
să conştientizeze în mod clar inacceptabilitatea scenariului 
atlantist şi globalist pentru Rusia. Doar o astfel de elită ar putea 
realiza mobilizarea geopolitică ce se impune şi ar promova 
în mod eficient o politică activă de restructurare a întregului 
spațiu eurasiatic în scopul edificării lumii multipolare şi în 
interesul securităţii Rusiei. 


Proiectul „Marea Europă de Est” 


Rusia ar putea avansa pentru Europa de Est un proiect 
constructiv, care ar putea fi numit în mod convenţional „Marea 
Europă de Est”. Teoretic, el ar putea să fie edificat în baza 
particularităilor istorice, culturale, etnice şi religioase ale 
societăților est-europene. Pe parcursul întregii istorii a Europei 
Occidentale, etniile ei slave şi societățile ortodoxe s-au aflat la 
periferie, au fost lipsite de orice atenție şi influenţau prea puţin 
asupra elaborării paradigmei sociale, culturale şi politice vest- 
europene. Catolicii îi considerau pe ortodocşi „schismatici 
răsăriteni” („eretici”), iar slavii deseori erau priviți ca oameni 
de „categoria a doua”. Toate acestea reprezintă nişte consecinţe 
tipice ale eurocentrismului şi ale aprecierii nivelului cultural al 

unei societăţi în funcție de nivelul asemănării ei cu societatea 
Europei Occidentale. 


Slavii şi culturile ortodoxei se deosebeau şi continuă se să 
deosebească în mod substanţial de societăţile romano-germane 
şi catolico-protestante. Şi dacă Europa Occidentală trata pe 
parcursul istoriei aceste diferențe în favoarea superiorității 
culturii romano-germane asupra celei slave şi a catolicismului 
asupra ortodoxiei, atunci în cadrul abordării multipolare totul 
arată altfel: se afirmă originalitatea țărilor şi popoarelor est- 
europene în calitatea lor de fenomene sociologice şi culturale 
independente având propria lor valoare. 


Proiectul „Marea Europă de Est” ar putea include atât 
arealul slav (polonezi, bulgari, slovaci, cehi, sârbi, croaţi, 
sloveni, macedoneni, bosniaci şi sârbi musulmani, precum şi 
etniile mici), cât şi cel ortodox (bulgari, sârbi, macedoneni, 
precum şi români şi greci). Singurul popor est-european care 
nu se integrează în categoria de „slav” sau cea de „ortodox” 
sunt ungurii. Însă pe de altă parte, în acest caz este evidentă 
originea lor eurasiatică, de stepă, comune cu alte popoare 
fino-ugrice, majoritatea absolută a cărora locuiesc pe 
teritoriul Heartlandului şi posedă un profil cultural pronunțat 
eurasiatic. 


Marea Europă de Est ar putea deveni un „spaţiu mare” 
independent în cadrul Europei unice. Dar în acest caz țările 
respective ar înceta să exercite funcţia de „cordon sanitar”, să 
servească drept pioni în jocul geopolitic atlantist şi ar căpăta 
un loc onorabil în ansamblul general al lumii multipolare. 

- 190 - 


TEORIA LUMII MULTIPOLARE 


Din perspectiva Heartlandului aceasta ar fi varianta 
optimă. 


Heartlandul şi țările occidentale ale CSI 


Să examinăm acum relațiile dintre Heartland şi ţările 
CSI, situate în partea de vest faţă de teritoriile Federaţiei 
Ruse. Pământurile Ucrainei şi ale Belarusului de azi au fost 
inițial parte inalienabilă, chiar nucleară, a Rusiei Kievene, şi 
anume pe aceste teritorii îşi ia începutul atât statul rus, cât 
şi valorificarea istorică de către slavii de răsărit a întregului 
spațiu al Heartlandului. 


Ucraina şi Belarusul aparţin, în general, zonei Heartlandului, 
prin urmare, integrarea celor trei societăţi ale slavilor de răsărit 
într-o structură strategică fortificată reprezintă o sarcină istorică 
primordială. Din punct de vedere strategic, această integrare 
este absolut necesară pentru ca Heartland să devină o forță 
geostrategică independentă la nivel regional, iar după aceea şi 
la scară planetară. Acest lucru a fost conştientizat în mod clar 
de către geopoliticienii atlantişti, de la H. Mackinder până la 
Z. Brzeziński. Mackinder a lucrat activ la crearea „Ucrainei 
independente” în timpul războiului civil, iar Brzezinski — în 
anii 1980-1990. În acelaşi timp, Brzeziński remarcă absolut 
corect că şansa renaşterii geopolitice a Rusiei în calitate de 
jucător independent al marii geopolitici depinde în mod 
direct de relaţiile ei cu Ucraina. Fără Ucraina, Rusia apare ca 
insuficientă atât sub aspect spaţial-strategic, cât şi sub aspect 
demografic, dar şi sub aspect politic. 

În privinţa integrării Ucrainei şi a Belarusului, Rusia 
trebuie să acţioneze extrem de delicat, astfel încât în acest 
proces să nu se mai repete nici greşelile imperialismului 
țarist şi nici cele din perioada sovietică, asta fiindcă în 
acele etape procesele integraţioniste au cunoscut excese 
regretabile. În acest sens, un rol deosebit de important 
l-ar putea avea filozofia multipolarităţii, care apreciază 
în mod pozitiv toate deosebirile, de ordin cultural, etnic, 
social, istoric. Dacă această filozofie va fi însuşită de către 
elitele politice ruse, dialogul cu ucrainenii şi belaruşii 
se va dezvolta după un cu totul alt scenariu decât la ora 
actuală. 


Integrarea multipolară nu constituie o înghiţire, o 
contopire şi cu atât mai puțin o „rusificare”. Rusia se 
prezintă aici nu ca un stat naţional, cu interesele şi ambițiile 
ei egoiste, ci ca un nucleu al unei formaţiuni noi, pluraliste 
şi policentrice, în care centralizarea va viza doar cele mai 
importante chestiuni (război, pace, parteneriate cu alte 
blocuri, sistemul comunicaţiilor de transport, domeniul 
macroenergetic etc.), toate celelalte aspecte urmând să 
rămână la latitudinea nivelului naţional. În mod absolut 
evident, multipolaritatea exclude în mod categoric aderarea 
Ucrainei sau a Belarusului la blocul NATO. 


O zonă aparte este Moldova, al cărei teritoriu, de 
asemenea, ţinea parţial de Rusia Kieveană şi a fost 
valorificată de triburile ulicilor şi ale tiverilor, alături de 
alte populaţii, în primul rând al urmaşilor vechilor traci, 
moldovenii. Moldovenii sunt înrudiţi din punct de vedere 

etnic cu românii, fiind sub aspect confesional ortodocşi. 
Din punct de vedere geopolitic, ei reprezintă o societate 
limitrofă tipică, în care sunt prezente în mod pronunţat atât 
trăsăturile pur eurasiatice, cât şi unele indicii ale culturii 
est-europene. Existenţa ipotetică a Marii Europe de Est 
ar fi eliminat în totalitate problema Moldovei, integrarea 
ei cu România devenind o problemă pur tehnică. Însă 
atâta timp cât România este membru al NATO şi face 
parte din „cordonul sanitar”, construit de către strategii 
atlantişti contra Heartlandului, o astfel de integrare va fi 
imposibilă, deoarece aduce atingere intereselor strategice 
ale Rusiei şi este orientată împotriva vectorului de bază al 
dezvoltării multipolarităţii (evidenţierile ne aparţin — nota 
traducătorului). 


Sarcinile de bază ale Heartlandului 
pe direcţia occidentală 


Direcţiile occidentale pe care le-am enumerat în vederea 
edificării lumii multipolarenupresupuno anume consecutivitate, 
însă trebuie să se desfăşoare în paralel, deoarece ele țin de 
niveluri diferite, acestea fiind legate între ele. Astfel, relațiile 
între Rusia şi SUA sunt influențate în mod nemijlocit de către 
relaţiile Rusiei cu Europa Occidentală, cu Europa de Est şi cu 
țările CSI, şi viceversa. Este vorba de un sistem geopolitic unic, 
care vizează concomitent toate componentele şi predetermină 
structura generală a politicii externe. 


Am putea generaliza vectorul vestic al Heartlandului în 
procesul de construcţie a lumii multipolare în felul următor: 

e adepăşi SUA în jocul din spaţiul european, fără a intra 
cu americanii într-o confruntare directă; 


e a contribui la cristalizarea identității continentale a 
Uniunii Europene; 


e a promova proiectul Marii Europe de Est; 


e a împiedica extinderea NATO spre Răsărit şi crearea 
unui „cordon sanitar” între Rusia şi Europa; 

e a'integra într-un spațiu strategic unic Rusia, Ucraina şi 
Belarusul; 

e a neutraliza integrarea Moldovei cu România (atâta 


timp cât ultima este membru NATO) (evidenţierile ne 
aparţine — nota traducătorului). 

CAPITOLUL 4. LUMEA MULTIPOLARĂ 
ȘI POSTMODERNITATEA 


Multipolaritatea ca Postmodernitate 


Dacă e să apelăm la trecut, vom descoperi cu uşurinţă că 
o lume multipolară, adică o ordine internaţională bazată pe 
principiul multipolarităţii, n-a existat niciodată. Tocmai de 
aceea, multipolaritatea reprezintă anume un proiect, un plan, 
o strategie a viitorului, iar nu o simplă inerție sau o opoziţie 
anchilozată față de globalizare. Multipolaritatea priveşte spre 
viitor, dar îl vede într-un mod radical diferit decât adepții 
multipolarității, universalismului şi globalizării, tinzând să-şi 
transpună în viață viziunea. 


Aceste consideraţii arată că, într-un anume sens, multipo- 
laritatea este şi ea Postmodernitate (iar nu Modernitate sau 
Premodernitate), însă una diferită decât Postmodernitatea 
globalistă şi unipolară. Şi în acest sens, filozofia multipolară 
este de acord cu faptul că actuala ordine mondială, la fel ca 
şi cea de ieri (cea națională sau bipolară), este una imperfec- 
tă şi reclamă o transformare radicală. Lumea multipolară nu 
constituie apărarea celui de-al doilea sau al treilea „nomos” 
al pământului (după Carl Schmitt), ci lupta pentru cel de-al 
patrulea nomos, care trebuie să vină în schimbul prezentului 
şi al trecutului. În aceeaşi măsură, multipolaritatea nu este res- 
pingerea Postmodernităţii, ci afirmarea unei Postmodernități 
radical diferite. De aceea, în cazul elaborării multipolarității 

ca ideologie sistematizată, este vorba anume de „A patra teo- 
rie politică”. 


Postmodernitatea Multipolară împotriva 
Postmodernităţii unipolare 
(elobaliste/antiglobaliste) 


Atunci când vine vorba despre măsura lucrurilor în lumea 
viitorului, între teoria multipolarităţii şi postmodernism apar 
grave contradicții. Postmodernismul liberal şi neomarxist 
operează cu noțiunile de bază „individ” şi „progres” linear, 
concepute din perspectiva „eliberării individului”, iar în 
stadiul final — din perspectiva „eliberării de individ” şi trecerii 
la postumanitate, cyborg, mutant, rizom, clonă. Mai mult decât 
atât, anume principiul individualității este considerat de către 
ei universal. 


În aceste chestiuni, ideea multipolarităţii se deosebeşte în 
mod categoric de linia magistrală apostmodernismului şi afirmă 
că în miezul lucrurilor stă societatea“, personalitatea colectivă, 
conştiinţa colectivă (Emile Durkheim), subconştientul colectiv 
(Carl Jung). Societatea este matricea existenţei, ea îi creează 
pe indivizi, pe oameni, limbile, culturile, economiile, sistemele 
politice, timpul şi spaţiul. Însă nu există o singură societate, ci 
o multitudine de societăţi, acestea fiind incomparabile între ele. 
Individul a devenit „măsură a lucrurilor” într-o formă atât de 
absolută şi finită doar într-un singur tip de societate, şi anume 
în cea occidentală. În alte societăţi, el nu s-a constituit în aşa 
* [yrun A. T. Conuonorua BooGpaxenua. BBeneHue B CTPyKTyPHyIO COLMOINO- 

ceva şi nici nu va ajunge să fie, deoarece ele sunt organizate 
de o cu totul altă manieră. Şi este nevoie să recunoaștem că 
fiecare societate are dreptul să fie aşa cum vrea, să creeze 
realitatea după propria croială, atribuindu-i individului şi 
omului valoarea supremă sau neacordându-i nicio valoare. 


Același lucru ţine şi de „progres”. Întrucât timpul este un 
fenomen social, în fiecare societate el este structurat în mod 
diferit. În unele societăţi, el întruchipează exagerarea rolului 
individului în istorie, iar în altele — nu. Tocmai de aceea nu 
există niciun fel de predeterminare, la scara tuturor societăților 
Pământului, față de individ şi postumanitate. Probabil, asta 
e soarta Occidentului, legată de logica istoriei lui. Dar față 
de alte societăți şi popoare individualismul are o atribuţie 
indirectă, iar dacă este prezent cumva în culturile lor, atunci, 
de regulă, sub forma unor postulate impuse din exterior, străine 
paradigmelor societăţilor locale. Însă anume universalismul 
colonial-imperial al Occidentului este adversarul principal al 
ideii multipolare. 


Recurgând la termenii geopoliticii, am putea spune 
că multipolaritatea este versiunea terestră, continentală, 
telurocratică a Postmodernităţii, în timp ce globalismul (la fel 
ca antiglobalismul) este versiunea ei maritimă, falasocratică. 


A transforma otrava în medicament. 
„A încăleca tigrul” globalizării: rețeaua multipolară 
Edificarea lumii multipolare reclamă elaborarea unei 
atitudini aparte faţă de toate aspectele de bază ale globalizării. 

Am văzut că, deşi multipolaritatea i se opune unipolarităţii şi 
globalizării, este vorba nu despre simpla respingere a tuturor 
transformărilor contemporane, ci despre faptul de a conferi 
acestor transformări o direcție multipolară, a le influenţa şi a le 
orienta spre acea imagine care este văzută drept una dorită şi cea 
mai bună. De aceea, în anumite circumstanţe multipolaritatea 
este chemată nu atât să i se opună în mod frontal globalizării, 
cât să-i preia iniţiativa, să îndrepte procesele pe o traiectorie 
nouă şi să transforme „otrava în medicament” (potrivit unei 
vechi expresii chineze, „să încalece tigrul”). O astfel de 
strategie repetă logica „modernizării fără occidentalizare”, 
doar că la un nivel mult mai generalizat şi sistematizat. Unele 
societăți înrădăcinate în culturile lor regionale împrumută 
tehnologiile occidentale pentru a se fortifica şi, în anumite 
condiţii, să respingă presiunea Occidentului. Multipolaritatea 
propune ca această strategie să fie însuşită, ea putând servi în 
calitate de algoritm comun pentru cele mai diverse societăţi. 


Să aducem câteva exemple de reinterpretare a unor aspecte 
aparte ale globalizării într-o cheie multipolară. 


Să examinăm fenomenul rețelei şi al spațiului de rețea. 
Fenomenul în sine nu este unul neutru, reprezentând rezultatul 
unei serii de transformări consecvente a sensului sociologic 
al spaţiului în contextul „civilizaţiei Mării”, în calea unei 
rarefieri din ce în ce mai mari a mediului informaţional — de la 
cel acvatic, prin cel aerian, spre infosferă. În paralel, rețeaua 
reprezintă o construcţie care percepe existența legătorilor 
între elemente nu în mod organic, ci mecanic. Reţeaua poate 
* OBona FO. Ocennar» tarpa. CII6: Bnazumup Mans. 2005. 

fi creată între unele elemente individuale aparte, care inițial 
n-au fost legate în niciun fel între ele şi care nu au o identitate 
colectivă comună. În fine, în fenomenul reţelei este implantată 
perspectiva depăşirii omului şi ieşirea spre post-om, dacă e 
să se pună accentul pe însăşi funcționarea unor sisteme ce se 
autoorganizează, în care rolul central al omului devine din ce 
în ce mai relativ. Din acest unghi de vedere, rețeaua reprezintă 
o realitate în cel mai înalt grad „„maritimă”, atlantistă şi 
globalistă. 


Însă în geopolitica clasică vedem că opoziţia dintre Uscat şi 
Mare este legată nu atât de aflarea într-o stihie sau alta, cât de 
concluziile sociologice, culturale, filozofice şi doar după aceea 
strategice, pe care le trag diverse societăți în momentul intrării 
în contact cu Marea. C. Schmitt accentua“ faptul că, în pofida 
creării unui imperiu mondial, bazat pe navigația maritimă, 
societatea spaniolă continua să-şi păstreze identitatea profund 
terestră, ce a influenţat asupra organizării sociale a coloniilor 
şi a determinat diferenţele dintre destinele Americii Latine şi a 
Americii anglo-saxone. Nu este deloc obligatoriu ca existența 
unei dezvoltate forțe de navigaţie maritimă să transforme ţara 
respectivă în una „maritimă” în sensul geopolitic al termenului. 
Mai mult decât atât, sarcinile „civilizaţiei Uscatului” şi, în 
particular, a Heartlandului, constă în faptul de a obţine accesul 
la mări, de a sparge blocada controlului asupra malurilor din 
partea talasocraţiei şi de a începe a concura cu ea în propria 
ei stihie. 

& IIlmurr K. 3emna u Mope / Jlyrun A. T. OCHOBH reononuruku. M.: ApKkTorea- 


nenTp, 2000. 
- 199 - 


ALEKSANDR DUGHIN 


Exact la fel stau lucrurile şi cu spaţiile de reţea. Tabăra 
multipolară trebuie să însuşească structura proceselor de reţea, 
tehnologiile ei, să deprindă regulile şi legităţile conduitei în 
cadrul reţelei, asta pentru a obţine şansa de a-şi realiza scopurile 
şi sarcinile în această stihie nouă. Spaţiul de reţea deschide noi 


je vu. 


În cazul nostru este vorba despre construcția unor civilizații 
virtuale de rețea, care ar fi legate de un loc istoric şi geografic 
concret şi care posedă un cod cultural comun. Civilizația 
virtuală poate fi privită ca o proiecție în mediul de rețea al 
civilizației propriu-zise, care presupune consolidarea în cadrul 
ei a acelor linii de forţă şi postulate de identificare, care sunt 
dominante în mediul cultural respectiv. De aceste instrumente 
deja fac uz diverse forţe religioase, etnice şi politice, care au o 
orientare deloc globalistă, chiar antiglobalistă, coordonându- 
şi acțiunile cu ajutorul diverselor instrumente ale Internetului, 
precum şi difuzându-şi viziunile şi ideile. 


O altă formă ține de domeniile Internet naționale şi de 
dezvoltarea comunicaţiilor în sistemele lingvistice locale. 
O muncă eficientă în această sferă ar putea contribui la 
consolidarea culturală a tineretului, pasionat în mod firesc de 
noile tehnologii. 


Reţeaua globală poate fi transformată în una multipolară, 
adică în totalitatea unor „continente virtuale” ce se intersectează, 
însă rămân a fi independente. Astfel, în locul unei rețele 
vor apărea mai multe, fiecare fiind expresia virtuală a unui 
spațiu concret. Toate aceste continente pot fi integrate într-o 

rețea multipolară comună, diferențiată şi moderată pe baza 
paradigmei de reţea multipolare. În definitiv, conţinutul a ceea 
ce se află în reţea nu este altceva decât reflecția imaginaţiei 
umane“. Dacă e să înțelegem aceste structuri din perspectiva 
multipolarității, adică având sens doar într-un spaţiu istoric 
concret, atunci nu este greu să ne imaginăm ce ar putea deveni 
Internetul în lumea multipolară. 


La nivel practic, chiar şi în condiţiile de azi rețelele pot 
fi privite ca mijloace de consolidare a grupurilor sociale 
active, a personalităților şi societăților sub egida promovării 
multipolarității, adică edificarea treptată a unei rețele 
multipolare. 


Multipolaritatea şi dialectica haosului 

Un alt exemplu, în baza căruia am putea urmări strategia 
transformării „otrăvii în medicament”, este fenomenul haosului. 
Haosul figurează tot mai des în textele de geopolitică de azi“, 
el fiind prezent şi în teoriile globalizării. Adepții unei abordări 
unipolare dure (S. Mann) propun ca haosul să fie manipulat 
în interesele „nucleului” (adică ale SUA). Antiglobaliştii şi 
postmoderniştii salută haosul în sensul lui literal — ca anarhie 
şi dezordine. Alţi autori încearcă să întrevadă în realitatea 
haotică germenii ordinii etc. 


Abordarea multipolară tratează chestiunea haosului în felul 
următor. 


© Jlyrui A.T. Conuonorua Boo6paxenua. BBeneHue B CTPyKTypHyIO CONHOIO- 
Turo, M.: akanemuueckuii npoerr, 2010. 
8 Pamone Hrnacuo. Leononuruka xaoca. M.: TEHC, 2001. 

În primul rând, concepţia mitologică a „haosului” ca stare 
ce i se opune „ordinii” este cu precădere un produs al culturii 
greceşti (adică, europene). Această opoziție se întemeiază 
încă de la început pe caracterul excepțional al ordinii, iar 
ulterior, pe măsură ce s-a dezvoltat filozofia, atunci când 
ordinea s-a identificat cu raționalitatea, haosul în genere s-a 
transforma într-un concept pur negativ, devenind un sinonim 
al iraționalităţii, al întunericului şi al absurdului. 


Însă această problemă poate fi privită şi dintr-un alt punct 
de vedere, într-o cheie mai puţin exclusivistă. ŞI atunci haosul 
ni se va deschide ca o instanţă care nu i se opune ordinii, ci 
care îi precede exprimarea logică acutizată. Haosul nu este o 
absurditate, ci o matrice din care îşi ia naştere sensul“. În cultura 
europeană, „haosul” reprezintă în mod univoc „răul”. În timp 
ce în alte culturi — câtuşi de puţin. Multipolaritatea refuză să 
considere cultura vest-europeană drept universală, prin urmare, 
şi „haosul” îşi pierde conotaţia sa univoc negativă, la fel ca şi 
„ordinea” corelată cu el — conotația pozitivă. Multipolaritatea 
nu operează cu termenii „haos” sau „ordine”, ci solicită de 
fiecare dată explicaţii, ce fel de „haos” şi ce fel de „ordine”, 
şi ce sens are un termen sau altul într-o cultură concretă. Deja 
cunoaştem în mare cum înțelege cultura occidentală „haosul” 
şi „ordinea”. Însă cum sunt înțelese acestea, de pildă, de 
către filozofia şi cultura chineză? Doar noțiunea-cheie pentru 
chinezi „Dao” („Calea”) este descrisă în multe texte în termeni 
ce amintesc în mod uimitor descrierea haosului”. De aceea, 


© Jlyrun A. T. Maprun Xaiinerrep: BO3MOXHOCTE pycckoiă punocobuu. M.: 
Axanemnueckuii npoexr, 2010. 
% Jlao-I3pr. Mao Mo Mguu. CIG: penure mnroc, 1994. 

abordarea multipolară constată că înțelegerea haosului şi a 
ordinii trebuie corelată cu civilizația, care poate fi nu neapărat 
cea occidentală. 


În al doilea rând, din punct de vedere geopolitic, globaliştii 
înțeleg prin „haos” ceea ce nu se încadrează în imaginația 
lor despre structurile social-politice şi economice puse într-o 
anume ordine şi ceea ce se opune instaurării unor valori care, în 
opinia lor, ar fi globale şi universale. În acest caz, în categoria 
de „haos” este inclus tot ceea ce e valoros pentru edificarea 
lumii multipolare, ceea ce insistă asupra unor alte forme ale 
identității şi, prin urmare, conține seminţele ordinii multipolare. 
În acest caz „haosul” reprezintă un sprijin pentru construcţia 
lumii multipolare şi elementul lui dătător de viaţă. 


Şi în sfârşit, haosul ca dezordine pură sau ca nişte procese 
spontane şi organizate în mod fragil, ce au loc în societate, 
pot fi privite şi ele din perspectiva multipolarității. Şi dacă 
apare în mod firesc sau artificial o situaţie haotică (conflict, 
tulburări, ciocniri etc.), este necesar să fie deprins modul de 
dirijare a acesteia, adică a însuşi arta de a modera haosul. Spre 
deosebire de structurile ordonate, procesele haotice nu se supun 
logicii lineare, ceea ce nu înseamnă că ele nu o posedă deloc. 
Haosul îşi are propria logică, însă ea este mult mai complexă 
şi multiaspectuală decât algoritmele proceselor non-haotice. 
În plus, ea se supune cercetării ştiinţifice şi este studiată în 
mod activ de fizicienii şi matematicienii contemporani. Din 
punctul de vedere al geopoliticii aplicate, în procesul edificării 
lumii multipolare ea poate deveni unul dintre instrumentele ei 
eficiente. 

